- FRAUKE SCHEUNEMANN - - SERIA WINSTON MISTERUL SARDINEI OTRĂVITE - FRAUKE SCHEUNEMANN SERIA WINSTON MISTERUL SARDINEI OTRĂVITE Traducere din limba germană şi note de Dragoş Dinulescu Titlul original al ediţiei germane: Winston – Im Auftrag der Ölsardine, Editura Booklet, Versiune ebook: v , septembrie Cuprins Prolog sau Un motan la ananghie Concert pentru două flaute şi un glas pe de lături Despre eroi, sos de ton şi nemernici Despre pături şi buiote Şi despre copii care cresc prin grădină Despre castroane de mâncare şi pisicologi Dar şi despre prieteni italieni Pace pe Pământ Până şi între Beate şi Ana Un avertisment scris şi un plan ca lumea Şi împăratul Chinei Regula numărul : nu te pune cu babuşca! O poveste peste poate de urâtă! O femeie hapsână Sau un bărbat hapsân? Un vis urât se repetă Ce bine că o pisică are nouă vieţi! Dar şi prieteni adevăraţi Iar uneori că e chiar şi-un câine prin preajmă! Vitello tonnato Vitello tonnato? Vittelo tonnato! O scrisoare misterioasă Şi un plan pe cinste Atenţie: e vorba în el şi de o bunică bolnavă Un telefon important Şi nişte agenţi sârguincioşi Vafe cu frişcă, stăpâni de câini şi o fotografie care răscoleşte amintiri În căutarea prietenilor de demult Nu întotdeauna fără primejdii! Un înger O prietenă mai veche Şi harţă între îndrăgostiţi Chestii noi Şi discuţii în bucătărie Cine se scoală de dimineaţă la conserve ajunge Şi, uneori, şantajul e chiar îngăduit O vilă veche Şi o descoperire nouă Cu o ţâră de slană prinzi niscaiva şoareci Dar c-o cameră de luat vederi pui mâna pe un şantajist Cumpăratul bradului de Crăciun pentru începători Viaţă de agent pentru avansaţi Agenţii destoinici trăiesc periculos Ceea ce-i valabil şi pentru motani Nevoia te face mai deştept E valabil şi pentru lăbuţele mai delicate Odată la cap băgat, niciodată uitat În vizită La capătul capătului Crăciun fericit! Mulţumiri Pentru neînfricata mea Greta Prolog sau Un motan la ananghie Până aici mi-a fost Chiar că nu mai am nicio scăpare Iată că mi-a sunat ultimul cesuleţ din viaţă Şi nici măcar nu-mi pot petrece aceste ultime clipe întins pe canapeaua mea de-acasă, locul meu preferat, plăcut, moale şi scăldat de razele soarelui, înconjurat de familia mea, care să se strângă în jurul meu pentru a-şi lua rămas-bun Nu-nu, ceasul îmi sună în timp ce stau întins pe tăblia cea rece a mesei de consultaţii a doamnei Wilmes, doctorul veterinar Pe de altă parte însă, mai bine să-mi fie curmată acum scurta viaţă de motan decât să fiu silit s-o ţin tot într-un chin, fiindcă am nişte dureri de burtă aşa de cumplite, de parcă-aş sta să mă rup în bucăţi de-a binelea Werner Hagedorn, credinciosul meu prieten mergător pe două picioare, m-a adus aici imediat ce am simţit că mă ia cu ameţeală N-apucam bine să fac un pas, că mă şi prăbuşeam la pământ Acum s-a postat lângă masă şi mă mângâie pe cap, încercând să mă liniştească Citesc însă pe chipul lui că e de-a dreptul înspăimântat că aş putea să mor Până şi pe Kira, cea mai bună prietenă a mea dintre oameni, sunt gata s-o înece lacrimile Tot drumul până aici, m-a ţinut numai în poala ei şi m-a mângâiat Cam aşa de rău stau lucrurile în ceea ce mă priveşte Miorlau! Când doamna doctor încearcă să-mi pipăie burtica, mă zbat, dau din lăbuţe şi, cu ultimele puteri, izbutesc să scap din mâinile ei Istovit la culme, rămân apoi întins pe-o parte Doctoriţa veterinară profită de ocazie şi-mi vâră în ochi lumina unei lanterne Pe lângă asta, mai şi mormăie ceva, aşa, ca pentru ea, ceva ce pare să sune ca un „Aoleu!” sau un „Vai de mine!” Ceea ce nici nu mă miră, că doar ştiu prea bine că-s mai aproape de moarte decât de viaţă Până la urmă, doamna doctor Wilmes îşi drege glasul: „Domnule profesor Hagedorn”, zice ea cu un aer cât se poate de serios, „teamă mi-e că Winston a fost otrăvit Sau cel puţin că a mâncat ceva ce pentru pisici e ca o otravă În orice caz, pupilele arată de parcă l-ar fi drogat cineva Aşa că acum n-avem ce face şi trebuie să-i golim stomacul Trag însă nădejde să-l mai pot salva ” Pe Kira o podidesc lacrimile de-a binelea şi până şi Werner simte nevoia să tragă adânc aer în piept Eu unul sunt prea slăbit ca să răspund în vreun fel Dar dacă milostivul Dumnezeu al pisicilor o vrea acum să mă ia la el, facă-se voia lui Cine şi-ar fi închipuit că voi avea parte cândva de-aşa un sfârşit urât! Că doar cu ceva zile în urmă totul era cum nu se poate mai bine Stăteam tolănit în tihnă pe minunăţia noastră de canapea din Hochalle de la numărul A, din Hamburg În jurul meu lumea se agita nevoie mare, ca-n fiecare an de altfel, cu prilejul petrecerii de familie în stil hagedornic Să fi ştiut că asta urma să fie ultima mea petrecere şi astea, ultimele zile petrecute alături de cei dragi, zău dacă n-aş fi profitat mai mult de ele Din nefericire, e prea târziu pentru asta Vezi-ţi de viaţa ta, lume frumoasă! Şi tu, Hamburg, perla mea, trăieşte-ţi şi tu viaţa mai departe! Concert pentru două flaute şi un glas pe de lături Nooapte de vis, tiiimp prea sfânt, toate dooorm pe pămââânt Zău dacă unii mergători din ăştia pe două picioare nu-s experţi la aţipit Eu, motan de casă precum mă aflu, mă pricep foarte bine la oameni şi mă şi simt în stare să le zic câte ceva în privinţa asta! Fiindcă, la drept vorbind, în acest moment, la noi în sufragerie nici vorbă de linişte, nici chip să poţi dormi Din nefericire! Şi cât mi-aş fi dorit să fie linişte! Numai că domneşte o larmă de-ţi ţiuie urechile Două flaute par să se încontreze unul cu celălalt în loc să se împace şi ele în cântec Şi, de parcă n-ar fi fost de ajuns, peste zarva asta se mai aude şi o voce cântând cum nu se poate mai anapoda Mi se zbârlesc mustăţile, nu alta! Şi când te gândeşti ce auz fin am! Asta-i chiar prea de tot pentru un motan de rasă şi de viţă nobilă, aşa cum sunt eu Sar de pe canapea şi mă cărăbănesc într-un colţ, cu nădejdea că nu va trece mult până când oamenii o să coboare şi ei cu picioarele pe pământ şi o să termine cu tărăboiul Necazul e că par să fiu singurul care îşi dă seama de halul fără de hal în care sună totul, căci colocatarul meu cu două picioare, profesorul Werner Hagedorn, stă cu oaspeţii lui pe frumuseţea noastră de canapea şi ascultă cu mare interes zgomotul ăsta Ceea ce înseamnă că pare să-i placă Poate însă c-a dat pe gât puţin mai mult din băutura asta numită vin fiert După ce o beau, oamenii capătă destul de repede nişte obraji mai rumeni şi o înţelegere tulbure asupra celor ce se petrec în jurul lor Până şi maică-sa, doamna Hagedorn, pare să nu-şi mai încapă în piele de-atâta fericire Căci de îndată ce dă Domnul şi flautele pun capăt şuierăturilor şi ţiuiturilor, iar cântăreaţa amuţeşte şi ea, doamna se ridică de pe canapea şi se-apucă să bată din palme — Charlotte, Constantin! Chiar că-i formidabil ce-aţi făcut! Puştoaica şi puştiul, care până atunci suflaseră pe întrecute în flautele alea, se întorc spre ea şi se înclină politicoşi — Iar tu, Beate, ai un glas de-a dreptul fermecător! îi dă bătrâna înainte, murmurând Clinchet de clopoţei, iubita mea, clinchet de clopoţei! OK, m-am lămurit şi cu asta: frau Hagedorn are nevoie urgentă de un aparat auditiv Că altfel nu s-ar putea explica un aşa entuziasm În orice caz, nu în ceea ce o priveşte pe Beate Cu Charlotte şi Constantin treaba stă puţin altfel La urma urmei, ăştia doi sunt nepoţeii ei şi, din lunga mea experienţă ca animal de casă, ştiu că bunicilor li se pare cu totul extraordinar orice-ar face nepoţii lor Constantin este băiatul lui Roland şi al Beatei, adică al fratelui mai mic al lui Werner şi al nesuferitei lui neveste Charlotte este fata surorii mai mari a lui Werner, Simone, care, slavă Domnului, nu cântă, dar se roagă cu nemiluita, căci de meserie e pastor Poate că n-ar fi rău dacă s-ar ruga şi ea cândva ca, atunci când se află în vizită pe la noi, Beate s-o lase mai moale cu cântatul Pe sfânta mea tăviţă cu nisip! Chestia asta i-a făcut pe singurii oameni care locuiesc cu Werner şi cu mine şi se pricep la muzică să-şi ia pur şi simplu tălpăşiţa – şi pe bună dreptate! Ana, menajera gospodăriei lui Werner, şi mama ei au plecat într-o excursie la sfârşit de săptămână Kira, fiica de treisprezece ani a Anei şi cea mai bună prietenă a mea, a plecat şi ea la Pauli, colega ei de clasă Şmechere toate, n-am ce zice! — Îţi mulţumesc pentru compliment, dragă mamă soacră! Beate străluceşte toată — Unde mai pui că v-am mai pregătit un cântec Aşa că, atunci când veţi dori Îmi fac ochii roată Lui Werner i-au căzut colţurile gurii E limpede că el unul, spre deosebire de maică-sa, nu-i deloc mişcat de calităţile de cântăreaţă ale Beatei Maică-sa mai bate o dată din palme şi strigă: — Oh, ce frumos! Chiar că mă bucur! Hai, cântă mai departe! Sfântă sardină în ulei! Zău dacă-mi mai suportă urechile cele simţitoare încă o cântare N-am decât o singură scăpare: fuga! Imediat! Nu trec nici trei secunde şi mă strecor prin trapa pentru pisici montată la uşa de la intrare Aşa, într-o doară, mai aud totuşi cum Beate se pune din nou pe cântat din toţi rărunchii E atât de supărător glasul ei, încât, oricâtă bunăvoinţă ar avea, numai spiritul Crăciunului nu-l aduce în casă Singura chestie interesantă în toată cântarea cu pricina pare să fie că în ea e vorba despre un peşte Vreau să spun, dac-am înţeles eu bine, este vorba despre un păstrăv mic Buuun, o fi el gustos de să-ţi lingi labele, dar eu unul sunt fericit că am scăpat de iadul petrecerii ăleia în familie Şi cred c-o să trag o raită pe afară, poate dau de prietena mea, Odette Odette este o minunăţie de pisică, albă toată, care îşi petrece aproape întreaga ziulică în aer liber, în curtea din spatele casei noastre Mai înainte, pe vremea când nu eram decât un trândav motan de apartament, care nu dădea niciodată pe-afară, aş fi zis că nu-i decât o mâţă de pripas Pe urmă însă, în casa lui Werner şi a mea s-au mutat Kira cu mama ei, Ana La început, am fost al naibii de mirat că trebuia să-mi împart canapeaua cu un copil Dar, încetul cu încetul, eu şi Kira am ajuns să ne împrietenim şi, până la urmă, alături de ea, am descoperit mai pe-ndelete lumea de dincolo de cei patru pereţi ai casei De atunci am înţeles că Odette nu-i vreo mâţă de pripas, ci o adevărată aventurieră! Ca să nu mai spun că-i şi cea mai frumoasă aventurieră din lume! Ce mai, de fiecare dată când dau cu ochii de Odette asta, îmi tresaltă inima ca nebuna Şi ce minte ascuţită are! Ăsta cred că-i aproape cel mai grozav lucru la ea Doar mie îmi plac pisicile inteligente! Vara, Odette stă deseori laolaltă cu celelalte două pisici de curte, Spike şi Caramel, pe platforma pubelelor de gunoi Acum însă, în lunile reci de iarnă, au descoperit că s-au aciuat într-un alt cotlon: peretele de lângă gura de aerisire a beciului spălătoriei! Acolo pot să stea chiar dacă temperatura coboară sub zero, căci gura de aerisire se află într-un loc ferit de vânt, iar din beciul spălătoriei vine tot timpul un curent de aer fierbinte dinspre uscătoarele de rufe Acolo dau de Odette, Spike şi Caramel, ghemuiţi tustrei în adăpostul lor de iarnă Strânşi unii într-alţii, moţăie şi ei Cu toată vremea cea rece de decembrie, locul pare chiar foarte confortabil! Mă preling către cei trei şi-i salut cu miorlăituri răspicate Ei tresar pe dată şi saltă în patru labe — Hei, fârtate! mă întâmpină Spike, întinzându-se alene Ăsta-i un motan gras şi tigrat, arătându-se a fi, de cele mai multe ori, lenea întruchipată, dar e un motan de care-i bine totuşi să ţii seama — Şi eu care credeam că la voi s-a lăsat cu petrecere Cărui fapt îi datorăm onoarea, într-o zi rece de iarnă ca asta? — De unde ştii tu de petrecere? îl întreb eu, surprins — Mda, că era şi greu de aflat Mai bine zis: de auzit De fiecare dată când se înfiinţează femeia aia cu glasul ei stricat şi liota ei de copii, cred că îţi vine să sari în braţele bietului tău stăpân, spune el, chicotind Uite, eu unul sunt tare mulţumit de colocatara mea cu două picioare: ea nu dă doi bani pe companie Adică, în orice caz, nu pe compania altor mergători pe două picioare Clatin din cap şi-i răspund: — Păi ce să mai zic Şi mie mi-ar conveni ca Beate asta să ne mai scutească cu vizitele ei Numai că atunci când vine Crăciunul nu scăpăm de ea cu niciun chip, îl lămuresc eu şi suspin Spike mă priveşte mai atent — Ce înseamnă de fapt Crăciunul ăsta? Îl privesc fix, la rându-mi — Cum, nu ştii ce-i aia Crăciun? — Nu, de unde să ştiu aşa ceva? — Păi de oriunde, că toată lumea ştie! Că doar toată lumea sărbătoreşte Crăciunul şi un motan sau o pisică care a petrecut deja mai mult de o vară pe lângă un mergător pe două picioare n-are cum să nu ştie ce-i ăla un Crăciun Spike îşi suceşte capul într-o parte — Trăiesc de câţiva ani buni împreună cu mergătorul meu pe două picioare, dar n-am cunoscut Crăciunul ăsta pe pielea mea Ştiu doar că Ramona, stăpâna mea, a ţinut-o una şi bună că ea nu se bagă în nebunia asta Câtă înţelepciune! Probabil c-o ştie pe Beate şi se teme ca nu care cumva să-i calce pragul la vreo petrecere de Crăciun Caramel îşi drege glasul şi zice: — OK, Spike Uite, o să-ţi explic eu ce-i aia Crăciun Şi mie mi-a luat destul de mult să descopăr cu ce se mănâncă Acum însă o ştiu prea bine: oamenii sărbătoresc Crăciunul pentru că suntem în anotimpul cel mai întunecat şi ei caută să aprindă prin casă sau pe oriunde altundeva cât mai multe lumânări Dar mergătorii ăştia pe două picioare nu se opresc aici Ei îşi aduc şi brazi prin case, pe care-i împodobesc tot cu lumânări, ca să fie ca un lampadar Ceee? Ce mai e şi cu bazaconia asta? Caramel ăsta chiar că n-are habar de nimic! Nici nu ştiu de ce mă mai mir Nu sunt foarte sigur că amicul ăsta cafeniu, ciufulit şi extrem de neîngrijit a trăit vreodată în compania oamenilor Părerea mea e că, de fapt, se însoţeşte numai şi numai cu pisici Aşa că de unde până unde să ştie el ce-i ăla un Crăciun? — Uite ce-i, Caramel, nu-mi face chiar nicio plăcere să te corectez, zic eu (cu toate că nu-i deloc adevărat, fiindcă, la drept vorbind, chiar mă bucur să-i pot da măcar o dată peste nas), dar povestea ta despre Crăciun nu-i decât o nerozie Gândeşte-te şi tu După ce trece Crăciunul, în Hamburg vremea e în continuare întunecoasă, dar nimeni nu mai ţine în casă vreun brad cu lumânări în el Toţi brazii de Crăciun o să-i vezi zăcând aruncaţi pe străzi până când, într-o bună zi, trec gunoierii şi îi iau de-acolo Spike şi Odette chicotesc pe înfundate, fiecare în blana lui Mânios nevoie mare, Caramel mă fulgeră din priviri — Păi sigur! Trebuia s-o faci din nou pe Domnul Superşmecher! Şi dacă tot le ştii tu pe toate, dragă Winston, fă bine atunci şi lămureşte-ne şi pe noi ce-i aia un Crăciun Îmi dreg glasul şi mă salt mai bine pe picioare Că aşa am văzut că face şi Werner de fiecare dată când repetă acasă câte o prelegere nouă, pe care ar urma s-o ţină la Universitate, şi lucrurile cu pricina par a fi deosebit de importante — Când vine vorba despre petrecerea de Crăciun, oamenilor le stă mintea, înainte de orice, la mâncare Fiindcă e iarnă, pe câmpuri şi prin pomi nu mai cresc de niciunde, iar oamenii se tem să nu ajungă să dea peste ei vreo foamete cumplită Şi de aceea au născocit Crăciunul Măi, şi bagă în ei cu orice prilej, cât le încape în burtă Şi aşa, ghiftuiţi, e ca şi când şi-ar asigura, ca să zic aşa, o rezervă în caz de nevoie Crăciunul e pentru oameni ca un antrenament pentru lupta de supravieţuire, ceva care le aduce aminte să mănânce mereu pe săturate Spike, Caramel şi Odette mă fixează tustrei cu privirea Din senin, Odette începe să horcăie şi să pufnească, pentru ca, până la urmă, să se prăvălească pe-o rână Hm! Vreo criză de slăbiciune? Pricinuită, poate, de strălucirea de necrezut a explicaţiei mele? Femeile chiar trec deseori prin aşa ceva şi, de atâta admiraţie, le ia cu leşin Cam ca atunci când se află în prezenţa vreunui star rock sau a unui actor de film celebru Sau ca atunci când cineva deosebit le explică ce se sărbătoreşte de fapt de Crăciun Carevasăzică, de atâta admiraţie, Odette a căzut leşinată, iar eu, Winston Churchill, sunt pur şi simplu extraordinar! Despre eroi, sos de ton şi nemernici Încetul cu încetul, se trezeşte şi Odette din leşinul pricinuit de admiraţia care o copleşeşte Stă tot între Spike şi Caramel, iar horcăitul de adineaori i s-a preschimbat în gâfâit Ba, dacă ciulesc urechile, mai-mai că îmi ajung la ele oarece chicoteli Foarte ciudat! — Winston, începe Odette, adunându-se cu greu Cum se face că ţi-e gândul numai şi numai la mâncare? — Ia stai puţin, ce are-a face asta cu mine? N-am făcut decât să explic de ce sărbătoresc oamenii Crăciunul Odette se ridică din nou pe toate lăbuţele şi-şi suceşte capul într-o parte — Carevasăzică tu chiar crezi în chestia cu antrenamentul pentru lupta de supravieţuire? Dau din cap, sigur pe mine — Fireşte Că doar despre asta e vorba în Crăciunul ăsta, să bagi în tine cât s-o putea de mult! Odette suspină — Winston, de cât timp trăieşti tu printre oameni? vrea să afle Odette din gura mea Şi-o şi face pe un ton tare nesuferit E unul dintr-o mie, ăla de genul Chiar-mă-ntreb-dar-şi-aşa-o-ştiu-eu-prea-bine Şi aşa încep şi eu, uşor-uşor, să mă dumiresc în privinţa leşinului în care căzuse Odette, care numai de admiraţie nu fusese pricinuit, ci de hohotele de râs care o podidiseră La naiba, la naiba, LA NAIBA! — Dacă vrei să spui că nu mă pricep suficient de bine la mergătorii pe două picioare şi la obiceiurile şi deprinderile lor, asta nu-i decât o prostie Doar îmi duc viaţa alături de Werner dintotdeauna Adică aproape dintotdeauna Werner m-a adus de la un crescător de pisici pe când eram încă mic de tot, iar de atunci trăiesc cu el Au trecut nişte ani buni de-atunci Aşa că dă-mi crezare, ştiu despre ce vorbesc „Spre deosebire de voi, pisici de pripas ce sunteţi”, mai adaug eu în gând Că doar n-o să mă las acum dăscălit de trei mâţe care îşi petrec toată ziulica într-un dos de curte fără să aibă de-a face cu oamenii Auzi, să-mi explice ele mie ce şi cum fac mergătorii pe două picioare şi ce le place să sărbătorească! Mie, nobilul Winston Churchill, un cunoscător al oamenilor par excellence! Eu, care practic m-am născut în sufragerie, pe o canapea însorită! Eu, care locuiesc în casa unui profesor de fizică în carne şi oase! Pfff! — Uite, n-o s-o lungesc prea mult, continuă Odette, pe tonul ei prostesc de o-ştiu-eu-prea-bine De Crăciun, oamenii sărbătoresc naşterea Mântuitorului Ce faceee? O petrecere de zi de naştere? Nu, nu, asta chiar că-i o prostie Că doar la aniversări se lasă cu tort cu frişcă, cu marţipan, cu lumânărele înfipte în el Iar oamenii cântă Hepi Bărsdei şi nicidecum Noapte de vis, timp preasfânt Şi cine, mă rog, mai e şi Mântuitorul ăsta? — Odette, dacă sărbătoarea Crăciunului ar fi fost o zi de naştere, îţi garantez că m-aş fi prins de mult, i-o întorc eu, sigur pe mine La aşa ceva chiar mă pricep La urma urmei, profesorul Hagedorn îşi sărbătoreşte în fiecare an ziua de naştere Şi zău că lucrurile se petrec cu totul altfel decât de Crăciun Unde mai pui că nici nu ştiu de vreunul pe care să-l cheme Mântuitorul Iar Werner nici atât Ca să nu mai spun că nu s-a pomenit ca vreunul cu numele ăsta să vină la noi în vizită Aşa că de unde până unde să-i sărbătorim noi ziua de naştere? Caramel îşi strâmbă şi el capul într-o parte — Ia stai o clipă, parcă-parcă am auzit eu cândva de tipul ăsta Nu-i un soi de supererou? — Ei, da, oarecum, îi dă dreptate Odette Mântuitorul este cel care urmează să salveze lumea Iar oamenii cred că e chiar fiul lui Dumnezeu şi că s-a născut taman la vremea asta, a Crăciunului Şi de-aia au şi făcut din Crăciun o sărbătoare — Aaa, de ăla zici tu! se repede acum cu vorba şi Spike Păi ăsta-i tipul căruia îi mai zic şi Iisus Hristos Carevasăzică îşi serbează ziua de naştere de Crăciun? — Exact, îi întăreşte Odette vorbele Ăsta e adevăratul motiv al sărbătorii de Crăciun Nu lumina, nu mâncarea, ci naşterea lui Iisus Hristos Asta sărbătoresc toţi oamenii Mă văd silit, din păcate, să recunosc că parcă-mi sună şi mie puţintel cunoscută toată tărăşenia Iisus De tipul ăsta am mai auzit cândva şi eu Simone, sora lui Werner şi pastor de meserie, mai zice câte ceva despre el din când în când Pare să fie un tip de treabă Pentru Simone e un soi de şef În orice caz, pentru ea, tipul e cum nu se poate mai important — Nu, nu toţi oamenii sărbătoresc asta, i-o întoarce Spike lui Odette Uite, Ramona n-o face deloc Şi nici nu crede în povestea asta cu Iisus Ba mai mult, i se urcă sângele la cap când vine vorba de aşa ceva Aşa cum s-a întâmplat de curând, când ne-am trezit că ne sună la uşă doi moşi care voiau să-i zică Ramonei câte ceva despre tipul cu pricina Dar şi despre o carte de-i zicea Biblie, una în care e scrisă toată povestea despre Dumnezeu, Iisus şi alte alea Dar ştiu că şi Ramona le-a zis câteva! Cum că totul nu ar fi decât o şarlatanie şi că pe ea o doare drept în cot dacă oamenii i se închină lui Dumnezeu, lui Allah sau lui Buddha Că şi-aşa nu există niciunul Şi le-a zis ăstora doi să nu-i mai prindă că sună la uşa ei Aşa s-a întâmplat, cum vă spun — OK, OK, Spike, nu toţi oamenii cred în Iisus, îl potoleşte Odette Însă cei care o fac sărbătoresc de Crăciun venirea lui pe lume Tot ei sunt cei care cântă tot soiul de cântece şi-şi împart daruri, pentru a-şi arăta bucuria prilejuită de această naştere Iar asta chiar că n-are nimic de-a face cu vreo foamete ameninţătoare După ce-mi aruncă o privire scurtă, adaugă: — Sorry, Winston, bătrân motan de apartament N-ai nici tu de unde să ştii chiar toate lucrurile despre oameni Spike şi Caramel se scutură de-atâta râs, iar eu mă simt ca ultimul nătăfleţ Ce ziceam, că îmi plac pisicile inteligente? Să avem pardon: pisicile inteligente nu-s decât o pacoste *** Din fericire, Beate şi liota ei de copii au plecat deja, în timp ce Simone, familia ei şi mama lui Werner tocmai ce şi-au luat rămas-bun Aşa se face că, odată ajuns acasă, constat că în frumuseţea noastră de locuinţă s-a aşternut în sfârşit din nou liniştea Necăjit, o apuc tiptil spre sufragerie şi iau hotărârea ca pentru tot restul după-amiezii să nu mă mai mişc de pe canapea Sau, mai ştii, poate pentru tot restul anului? Sau poate în vecii vecilor? Dar, dacă tot urmează să nu mă mai mişc de pe canapea, s-o găsi careva să-mi aducă mâncarea în sufragerie? Fie ce-o fi, mâncarea oricum nu înseamnă mare lucru pentru mine De fapt, mai nimic La urma urmei, o scot la capăt şi dacă nu mănânc nimic zile de-a rândul Zău dacă pricep de ce-şi închipuie Odette că mi-e gândul numai la mâncare Câtă răutate! În realitate, de cele mai multe ori sunt ocupat cu tot soiul de nelegiuiri misterioase, pe care încerc să le lămuresc alături de prietena mea, Kira Aşa am şi ajuns, de exemplu, să punem capăt fărădelegilor unei bande de spărgători de case de bani Ba chiar să ajutăm la arestarea răpitorului unui copil Odată, eu şi Kira Hei! Dar ce-i cu zornăiala asta? În drum spre canapea, trec prin dreptul uşii de la bucătărie, rămasă întredeschisă, şi mi-e dat să aud un zgomot ca de veselă Hm, ia să vedem noi, n-o mai fi rămas de la petrecerea de Crăciun un strop din chestia aia gustoasă pe nume vitello, aia de-o lăsasem pe bufet? Tare aş mai fi vrut să gust şi eu, fiindcă de cum a scos-o Werner din punga de cumpărături, odată întors de la magazinul de delicatese, toată camera s-a umplut de un miros înnebunitor Din păcate, chestia a fost ţinută tot timpul într-o caserolă, iar când a fost să fie servită la masă, Werner a deşertat-o degrabă într-un platou mare şi adânc, pe care l-a pus pe masă Aşa că, fireşte, n-am avut prilejul să mă înfrupt din ea, că ăştia din familia lui Werner s-au aşezat cu toţii la masă Poate am mai mult noroc acum şi dau peste nişte resturi prin bucătărie Aşa că mă grăbesc să trec pragul bucătăriei Sigur o să-mi dea Werner şi mie ceva, acolo, numai să-i arunc o privire drăgăstoasă Atunci se arată el mai mărinimos, fiindcă, spre deosebire de babuşca sau de Ana, lui nu i se pare câtuşi de puţin că motanul său ar fi prea gras Numai că picioarele alea care stau proptite în dreptul chiuvetei nu sunt ale lui Werner, ci ale Kirei! Miorlau, miau şi hop-aşa! În sfârşit mi s-a întors prietena acasă! Dintr-un salt, am şi ajuns pe bufetul de lângă ea — Hopa, Winston! mă salută Kira Pe unde ai stat ascuns? Nepoţii lui Werner chiar că ţi-au dus dorul! Când m-am întors acasă, m-a întâmpinat ditamai vaietul de jale, fiindcă ar fi vrut să se joace cu tine şi nu te găseau Mda, cred şi eu! Mai ales micile obrăznicături ale nesuferitei ăleia de Beate sunt neîntrecute în torturatul pisicilor şi sunt convins c-au rămas cu buza umflată văzând că victima lor preferată – adică eu! – a şters-o în aşa grabă Mă frec încoace şi-ncolo de braţul Kirei şi mă pun pe tors Kira izbucneşte în râs — Bine, şmechere Cam ce-ai vrea? Mă mângâie pe cap — Nu, nu-mi spune nimic Aproape că iar mă simt în stare să-ţi citesc gândurile Kira apucă o farfurie, una pe care tocmai o aşezase lângă chiuvetă, şi mi-o vâră sub nas — După aşa ceva umblai, nu? Adulmec repede Fantastic, Kira chiar a pus mâna pe farfuria cu vitello! Fac un pas mic înainte şi mă apuc să ling farfuria Tare gustos! Are puţin gust de peşte şi de carne fragedă Altfel spus: ca şi când totul ar fi fost gătit special pentru mine! Pe Kira o umflă râsul — Dar ştiu că-ţi place, scumpul meu! Ce mă mai mir?! Că doar vitello tonnato este pregătită din carne de viţel cu sos de ton, adică taman prada ta preferată Ai avut noroc că musafirii au mai lăsat câte ceva din el Torc şi ling farfuria până ce străluceşte de curată ce este Să mă aştepte oare pe undeva şi o a doua porţie? Curios, fac cercetări pe marginea chiuvetei Din păcate, nimic! Aşa că de la tors trec la miorlăit Şi anume la un miorlăit de-a dreptul cerşetoresc Că doar vreau şi eu mai mult! Kira ridică din umeri, în semn de părere de rău — N-am ce-ţi face, Winston! Acum chiar că n-a mai rămas nimic! Sar de pe bufet şi m-apuc să dau târcoale prin bucătărie Pe aici pe undeva trebuie să se mai afle câte ceva rămas de la minunăţia aia de masă! Cu nasul în podea, miros în fiecare colţişor după resturi de mâncare Kira mă priveşte, distrându-se de minune — Winston, arăţi exact ca un câine! Nu ţi se pare că te cam lăcomeşti? Las baltă imediat adulmecatul şi mă aşez în fund Mai întâi Odette şi-acum Kira! Ce le-o fi apucat azi pe amândouă prietenele mele? Kira se lasă în genunchi în faţa mea şi mă scarpină uşurel pe după urechi Pare să-şi dea seama că tocmai m-a jignit cumplit Nu ca Odette — Dragul meu, n-am spus-o cu răutate Numai că, în ultimul timp, chiar îmi fac griji în legătură cu felul în care te hrăneşti Mai întâi de toate, fiindcă tocmai am auzit o poveste urâtă de tot, o chestie pe care trebuie neapărat să ţi-o spun şi ţie! O poveste urâtă în legătură cu mâncarea? Asta nu poate să însemne decât că ne ameninţă vreo foamete! Ştiam eu! Deci am avut dreptate şi de-asta e Crăciunul pe lume: ca să bagi în tine cât cuprinde! Kira mă ia în braţe şi, cât se poate de serioasă, mă priveşte în ochi — Winston, am aflat că în cartierul nostru bântuie un individ care urăşte pisicile şi pune momeli otrăvite Momelile arată ca feliile alea atât de gustoase de lebărvurşt sau ca sardinele din conservele cu ulei Numai că mai toate pisicile şi mai toţi câinii care s-au înfruptat din aşa ceva s-au prăpădit Şi asta fiindcă în momelile cu pricina a fost pusă otravă pentru şobolani Închipuie-ţi şi tu! Doamna Bönnigstedt, cea cu chioşcul de la şcoală, mi-a povestit asta, fiindcă şi biata ei pisică, Musch, a trebuit dusă la veterinar şi nu mult a lipsit să moară Aşa că umblă cu băgare de seamă şi dă-le de veste şi prietenilor tăi! Nu mâncaţi nimic de pe jos sau de la necunoscuţi, oricât v-ar lăsa gura apă! E pericol de moarte! Pericol de moarte? Momeli otrăvite? Tocmai la noi, în vecini? Milostiv zeu al pisicilor, dar asta-i îngrozitor! Pentru toate pisicile de aici, de pe Hochallee, astea-s veşti cum nu se poate mai proaste Până şi eu am dat pe stradă peste câte o bucăţică gustoasă Să nu-ţi vină să crezi ce s-ar fi putut întâmpla! Şi mai ştiu eu un motan căruia trebuie să-i atrag atenţia în mod deosebit: Spike! Chiar acum! — Aşa că, drăguţul meu, nu pui gura pe nimic străin, ne-am înţeles? mai zice Kira Chiar că pare îngrijorată — Cel mai bine şi mai bine, îţi pregătesc chiar acum, repejor, nişte ficat de pasăre, OK? Mă rog, fie! Presupun că vestea asta proastă pentru Spike poate să aştepte şi până mâine, că şi-aşa în noaptea asta precis leneveşte pe undeva Mâine însă, ăsta-i primul lucru de care o să mă ocup: dau năvală în curte şi pornesc alarma pentru vestea cea groaznică! *** Cu toate că după minunăţia de ficat de pasăre primită de la Kira îmi petrec restul serii trândăvind pe canapea şi profitând de câte un scărpinat primit când de la prietena mea, când de la Werner, în timpul nopţii am parte de un somn cât se poate de prost Visele mă trimit la munţi de sardine în ulei otrăvite, iar imaginile astea înfiorătoare sunt însoţite de sunetele, la fel de fioroase, ale unui concert de flaut Agitat, mă zvârcolesc în coşuleţul meu Mai mult, îmi închipui că eu însumi am băgat în mine o momeală din aceea, iar acum mă chinuiesc dureri de burtă cumplite Să nu-mi vină să cred, durerile par incredibil de adevărate Iar burta începe chiar să-mi zvâcnească, cuprinsă de crampe; mi se pare că mii de ace mici îmi sunt înfipte în burtă În chinuri, fac ochii mari şi încerc să alung visul ăsta atât de urât Numai că durerile nu contenesc deloc Mă scutur şi îmi încordez atenţia Bine, dar asta-i chiar de-adevăratelea Ce vis, nici vorbă de vreun vis Chiar am nişte dureri cumplite de burtă! Despre pături şi buiote Şi despre copii care cresc prin grădină Kirei nu-i prea place să doarmă singură pe întuneric, aşa că lasă mereu întredeschisă uşa camerei Mă strecor înăuntru şi mă chinui să ajung în pat la ea, că de un salt direct nu mă simt deloc în stare Îmi bolboroseşte ceva în burtă, de-ai zice că am înăuntru o oală cu supă pusă la fiert şi uitată pe foc Miorlăi a jale şi trag nădejdea ca, auzindu-mi vaietele, să se trezească şi Kira Numai Kira şi-ar da seama dacă am fost otrăvit de vreun răufăcător La urma urmei, ştie că prin împrejurimi bântuie un monstru, unul care vrea să le ia viaţa lăbuţelor moi Numai că prietena mea doarme aşa de adânc, că n-aude deloc cum şi cât suferă amicul ei, Winston Drept care miorlăi şi mai tare Degeaba, niciun semn Aoleu şi vai de mine! Ce mi-a mai rămas de făcut? Am nevoie degrabă de cineva care să-mi maseze burtica suferindă, şi numai Kira poate face asta! Poate că izbutesc totuşi să mă urc în pat? Mă salt în două labe şi-mi rotesc privirea prin cameră Hmmm În condiţii normale, chiar n-ar fi fost nicio problemă, dar în halul în care mă aflu acum nici nu poate fi vorba! Îmi vine totuşi altă idee, una care are legătură cu o trăsătură mai deosebită a celor cu două picioare Şi anume că ăştia n-au blană Iar unul dintre neajunsurile care li se trage de aici este că, atunci când n-ai blană, îţi cam îngheaţă picioarele fără o pătură care să ţi le acopere De cele mai multe ori, din pricina asta se trezesc oamenii Chestia asta o ştiu foarte bine, fiindcă Werner pur şi simplu urăşte să se pomenească cu mine, în mod cu totul şi cu totul excepţional, că-mi arde de joacă tocmai când stă şi el întins şi doarme pe canapea Şi-atunci când, cu totul şi cu totul întâmplător, m-apuc să dau la o parte de pe el pătura cea moale, ca să mă culcuşesc şi eu într-un loc comod, la picioarele lui, de obicei nu trece prea mult până se trezeşte şi mă alungă Tocmai fiindcă a simţit rece la picioare Mda, ca să vezi cât de simţitori sunt oamenii! Ăştia n-ar supravieţui nici măcar două zile la rând dacă ar fi lăsaţi în natură Dar asta e altă poveste Mai important acum e ceea ce tocmai mi-a trecut prin cap: îmi întind labele, cu ghearele scoase, către capătul păturii care atârnă peste marginea patului şi trag de el cu grijă Mai întâi încetişor, după care din ce în ce mai vârtos, până când pătura alunecă pe lângă mine şi ajunge toată pe podea Hai că mi-a ieşit! Şi-acum, mă pun pe aşteptat Prea mult nu trebuie să mai rabd, că încă înainte de-a ajunge cu numărătoarea la zece (credeţi-mă, ştiu să număr!) o şi aud pe Kira că suspină Agitată, se foieşte în pat de colo colo, pentru ca în scurt timp să se ridice în capul oaselor şi să aprindă veioza de pe noptieră Se uită scurt de jur-împrejur şi-aşa se face că dă cu ochii de mine — Winston, mi-ai luat cumva pătura? Ce mai e şi asta? Doar e decembrie, mi-e frig! „Păi eu ce să-ţi fac? De ce n-ai şi tu blană?” i-aş răspunde eu Dar, cum nu sunt în stare să vorbesc şi cum durerile de burtă mă sâcâie mult mai mult decât faptul că-i lipseşte Kirei blana, mă limitez la un miorlăit cât se poate de deznădăjduit Kira sare pe dată din pat şi e în genunchi, lângă mine — Oh, săracul de tine! Ce-ai păţit? Ce miorlăit jalnic! Miorlăitul mi se preschimbă în văicăreli în toată regula, mă prăbuşesc într-o rână şi mă răsucesc de pe-o parte pe alta de durere Cu băgare de seamă, Kira mă mângâie cu o mână pe spinare şi cu alta pe burtică Auuu! Mă chircesc şi nici nu mă mai rostogolesc de pe-o parte pe alta Cu mare atenţie, Kira mă ia acum în braţe, se ridică cu mine şi mă aşază în pat — Nu-mi place deloc cum arăţi, Winston! Burta ţi-e tare ca piatra! Ce-i cu tine aşa deodată? Ce n-aş da să ştiu şi eu! Pot doar să sper că n-am fost otrăvit de hainul ăla care urăşte pisicile şi că nu-mi voi petrece tocmai acum ultimul ceas din viaţa de motan Nu îmi amintesc să fi înfulecat în ultimul timp ceva de pe stradă, dar, la urma urmei, nici nu vreau să-mi amintesc Din nefericire, când vine vorba de ceva gustos, nu mă dau deloc în lături! Aşa că e foarte, chiar foarte posibil ca, în hoinărelile mele, să fi gustat totuşi de pe jos o chestie sau alta care să mi se fi părut gustoasă Îmi ridic căpşorul şi încerc s-o privesc pe Kira drept în ochi, nădăjduind să priceapă cât de rău mă simt De cele mai multe ori, felul ăsta de a împărtăşi gândurile merge de-a dreptul extraordinar între mine şi Kira Asta ni se trage, probabil, de la faptul că, odată, fără voia noastră, am ajuns să facem schimb de trupuri, ajungând să ne putem citi gândurile Pare o nebunie ce spun, dar e adevărat; de-atunci eu şi Kira suntem atât de apropiaţi, că imediat ne dăm seama ce-l frământă pe celălalt — Nu cumva ai fost otrăvit? De ticălosul care urăşte pisicile? Ei, ce spuneam eu? Chestia chiar merge de minune între mine şi Kira! Se apucă să mă mângâie duios pe cap Precis îi vine ei vreo idee despre cum să-mi vină mai repede în ajutor — Bun, dacă ţi-e chiar aşa de rău, trebuie să mergem de urgenţă la veterinar Sau, la ora asta, mai bine la clinică Poate că ăia de-acolo o să-ţi poată goli stomacul sau ceva Mama e tot la mătuşa Olga, la Köln, aşa că o să-l trezesc pe Werner Numai să pun repede ceva pe mine Stop, ia stai aşa! CEEE??? La clinica veterinară? Să-mi golească stomacul? Eu mă gândeam la un masaj pe burtică şi un culcuşit sub pătura Kirei până mă simt mai bine! De-aşa spaimă, las văicărelile deoparte şi mă trag şi mai aproape de Kira — Aşa carevasăzică! Deci nu ţi-e chiar aşa de rău? Şi nu-i de mers cu ambulanţa la spital? Precis că, pe lângă asemenea vorbe, Kira mai şi zâmbeşte, pot să-mi dau seama chiar şi în lumina slabă care vine dinspre hol Chiar dacă o fac numai cu greu, mă străduiesc să răspund în felul meu, torcând adică, ca să înţeleagă Kira că a nimerit-o Mă mai mângâie puţin pe cap, după care se ridică de pe pat — Păi, dacă nu-i vorba de nicio urgenţă, atunci măcar o să-ţi încălzesc o buiotă Şi poţi să rămâi la mine-n pat tot restul nopţii Dar să ştii că dacă mâine dimineaţă tot nu ţi-e bine, mai avem încă timp să ajungem şi la veterinar Ce zici de chestia asta? Sfârrr, sfârrr, SFÂRRR! Că bine zici, draga mea! Şi-acum, iute după buiota de care ziceai! *** — Te rog, Beate, linişteşte-te când îţi zic Nimeni n-a vrut să te otrăvească! De unde până unde prostia asta? Sfântă sardină în ulei! Ce mai e şi cu zarva asta dis-de-dimineaţă în dreptul camerei Kirei? Şi eu care am neapărat nevoie de linişte, fiindcă, cu toată buiota şi mângâielile pe burtică, tot n-am izbutit să închid un ochi Până şi Kira, ca să se pregătească de mers la şcoală, s-a strecurat tiptil afară din cameră, ca să mă lase să dorm mai departe Şi-atunci de unde până unde s-a stârnit acum aşa un tărăboi? Trag cu ochiul înspre noptiera pe care stă un deşteptător De pe vremea când eu şi Kira ne-am preschimbat trupurile am ajuns, probabil, singura pisică de pe lume care e în stare să citească ceasul, dar şi alte alea de-ale oamenilor : Prea bine Unsprezece şi jumătate nu e chiar foarte devreme, aşa cum îmi închipuisem eu Dar chiar şi-aşa! Mă salt în capul oaselor şi răsuflu uşurat când îmi dau seama că nu mă mai chinuieşte nicio durere de burtă În faţa uşii, larma e în toi! — Asta-i chiar culmea, Beate, Ana nu este deloc îngrijitoarea mea! Este menajera casei mele Ba da, bineînţeles că asta e cu totul altceva Sar din pat şi, curios, arunc o privire în afara camerei Werner se fâţâie încoace şi-ncolo prin hol cu telefonul fără fir şi, după cât se înţelege, vorbeşte cu îngrozitoarea de Beate Adică, tocmai vorbeşte Beate, fiindcă Werner priveşte doar în gol, încordat şi ţinând telefonul ceva mai departe de ureche, doar glasul de la celălalt capăt al legăturii e cu adevărat răspicat Într-atât de răspicat, încât multe le prind şi eu, cu urechile mele — Zi-i cum vrei tu femeii ăsteia, Werner, dar ascultă la mine: a fost cât pe-aci să ne aibă pe toţi din familie pe conştiinţă Noaptea trecută am avut cu toţii nişte dureri cumplite de burtă, de-am fost gata-gata să ajungem la spital Dacă mă întrebi pe mine, eu cred c-am fost otrăviţi! Ce? Deodată mă dezmeticesc Şi lor le-a fost rău azi-noapte? Îmi vine să-i iau lui Werner telefonul din mână, ca să-i pot povesti Beatei că şi eu am păţit la fel Numai că, fireşte, aşa ceva ar fi chiar o prostie, de vreme ce eu nu pot deloc să vorbesc şi, prin urmare, n-o pot face nici la telefon Werner ia o gură zdravănă de aer După cât se pare, încearcă să-şi păstreze cumpătul — Dar nici n-o să te-ntreb, Beate Şi, după cum tocmai ţi-am spus, asta-i o prostie cât toate zilele! De ce să fi vrut Ana să te otrăvească? — Pentru că îi stau în gât Şi îi stau în gât fiindcă m-am prins cu cine am de-a face — Ce zici c-ai făcut? pufneşte Werner în râs Ai văzut cu cine ai de-a face? Asta-i chiar mare răutate, Beate — Bine-ţi mai stă, Werner, îţi mai dă mâna să şi râzi Îţi spun eu: femeia asta, cu plodul ei şi cu maică-sa cu tot, vrea să se cuibărească la tine şi tu habar n-ai! Cum adică să se cuibărească? Zău dacă pricep ceva Că doar de cuibărit se ocupă doar păsările, în cuiburi Ca motan, sunt expert în privinţa asta Sigur, nu c-aş fi zburătăcit vreodată din căscioara ei vreo făptură de-asta, cu pene, ca s-o ăăă mă rog! Ştiu însă că alte pisici chiar se ocupă de aşa ceva Până şi grăsanul ăla de Spike a stat odată la pândă, la jgheabul unei streşini, şi a dat iama într-un cuib ca ăsta Mâncare de prânz cu pene, câââhhh! Nici nu vreau să-mi amintesc! Şi la ce mi-ar folosi, mă rog, atâta timp cât am parte de un castronel în care mi se pun numai minunăţii, de la pateu de ficat până la sardine în ulei? Lăsând însă toate astea la o parte, Ana, Kira şi babuşca nu locuiesc la noi cuibărind, ci fiecare în camera ei Că doar un om, aşa, potrivit de statură, nici n-ar încăpea în vreun cuib de pasăre! Aşa că şi Beate asta vorbeşte nişte prostii mai mari decât ea! Şi aşa pare să vadă lucrurile până şi Werner, care s-a pus deja pe un gâfâit ca lumea şi, faţă de felul său obişnuit de-a fi, a ridicat binişor tonul — Beate, îţi interzic să vorbeşti în felul ăsta despre Ana! Şi, trecând peste vorbele tale neruşinate tocmai rostite, de joia trecută Ana mai e şi plecată de-acasă Aşa că, în caz că ceva n-a fost cu-adevărat în regulă cu mâncarea, îţi garantez că ea nu are nimic de-a face cu asta Răspunsul Beatei vine pe un ton vădit mai înfundat, de nici nu-i mai pot auzi vorbele — Nu, fireşte că n-am pregătit eu mâncarea Că, după cum bine ştii, nu sunt decât profesor de fizică, nu cine ştie ce bucătar Toată mâncare a venit de la Sandro Are un magazin cu totul excepţional de delicatese, care e totodată restaurant pentru petreceri Şi-l mai ştiu şi de ceva ani buni, iar mâncare lui Sandro a fost întotdeauna de o calitate fără egal Nu ştiu zău unde v-aţi stricat voi cu toţi la stomac, dar de la mine nu vi se trage sigur aşa ceva Şi acum scuză-mă, dar mai am ceva treabă de făcut Şi clic, închide Pentru ca mai apoi, de cum dă cu ochii de mine, stând şi eu ghemuit în cadrul uşii, să vină direct la mine şi să mă scarpine pe după urechi — Bună dimineaţa, Winston! Asta a fost insuportabila aia de Beate! Dar lasă că i-am arătat eu ei Otrăvită cu mâncare! Mă umflă şi râsul! Acum, serios vorbind: probabil că împieliţatele alea mici ale ei au luat cine ştie ce virus intestinal de pe la grădiniţă Şi-acum să dea vina pe biata Ana Hai că-i de tot râsul! Miaun şi eu cât se poate de convins, căci, fireşte, Werner are dreptate cu vârf şi îndesat O obrăznicie fără pereche! Ce-i ăla virus intestinal şi cum de poate fi luat aşa ceva pur şi simplu de la grădiniţă nu mi-e mie prea limpede, dar, pentru toate răutăţile pe care le-am îndurat din partea copiilor Beatei, zău dacă aşa o chestie cu virus nu-i taman ce-au meritat Aşa că, de nenorocirea care căzuse pe capul meu nu se făcea deci vinovat niciun ticălos care ura pisicile şi punea pe stradă sardine în ulei otrăvite, ci şleahta de flautişti Şi grădiniţa Şi, fiindcă veni vorba, chiar mă întreb ce-o fi aia o grădiniţă Să meargă acolo oamenii-copii? Carevasăzică nici vorbă să se nască şi ei normal, ci cresc, aşa, în brazdă? Sau în vreo seră? Asta da întrebare! Recunosc, până acum nu m-am gândit niciodată cum stă treaba cu odraslele oamenilor Adică ar putea şi Werner să capete un copil dacă, plin de încredere, s-ar adresa unei chestii din astea, care se ocupă cu grădinăritul de oameni-copii? Şi chiar mă străduiesc să-mi închipui cam cum i-ar sta lui Werner să vină acasă cu un om-copil aşa de mic După ştiinţa mea, ăştia mici zbiară mult şi bine, iar din când în când mai şi miros de-ţi mută nasul Werner sigur n-ar şti ce-i de făcut în asemenea împrejurări Slavă Domnului însă că locuiesc la noi şi Ana, şi babuşca, două mame cu experienţă, care sigur i-ar sări în ajutor Dar poate că de la grădiniţa aia poţi lua şi un copil, aşa, mai măricel Unul care să ştie niţeluş mai mult decât doar să plângă şi să miroasă Cazul cel mai fericit ar fi să ştie deja să cânte ca lumea la flaut Sau cum ar fi cu unul care să fi trecut deja de vârsta cântatului la flaut Uite, unul asemenea dragei mele Kira! Pe de altă parte, aşa o minunăţie de copil precum Kira nici că se mai află, ceea ce înseamnă că nici nu mai avem nevoie de vreun altul Werner nu mai comentează nici el pe tema copiilor şi-a grădiniţei ci, fluierând ghiduş, aşază din nou telefonul din hol la încărcat După care se duce la cuier de unde-şi trage pe el o jachetă Mă gândesc c-o trebui să ajungă la universitate, ca să ţină vreo prelegere pe-acolo — Aşa, Winston, mă cheamă şi pe mine datoria! Petrece-ţi ziua cât mai frumos Şi-apoi, Ana trebuie să sosească din clipă în clipă şi, după cum o ştiu, precis ţi-a adus ceva bun de la Köln Pe mai târziu! Hm, ceva bun ăsta sună cu totul extraordinar! Dacă mă întorc la cuvântul datorie, mi-aduc şi eu aminte că până şi eu am de rezolvat o treabă urgentă Că doar trebuie să-i dau de veste lui Spike despre duşmanul ăla al pisicilor! Fârtate, hai că mă grăbesc să-ţi vin în ajutor! Despre castroane de mâncare şi pisicologi Dar şi despre prieteni italieni — Haleală otrăvită? repetă Spike revoltat, iar lângă el Caramel şi Odette fac ochii mari — Da Pusă intenţionat, ca să muşcăm din momeală Lăsată în urmă de unul care urăşte pisicile! explic eu — Să se ţină oamenii de asemenea răutăţi? se miră Caramel Odette dă din coadă, neliniştită — Bine, dar asta-i o nenorocire! Ştiu şi eu prea bine că nu toţi oamenii ne au la inimă dar chiar aşa, să vrea să ne vadă pielea-n băţ? — Da, să nu-ţi vină să crezi, îi dau eu dreptate Aşa că e foarte important să nu mai mâncăm ce găsim pe jos, pe stradă — Eu oricum nu fac aşa ceva Nu mănânc decât ce prind singură Că-i şi mult mai gustos aşa Nu, băieţi? Dinspre Spike şi Caramel se lasă o tăcere apăsătoare Până la urmă, cel dintâi îşi drege glasul şi rosteşte: — Ăăăăă, da chiar aşa! Prinsul ăsta e bun el, când şi când, dar ei bine vezi tu, te cam şi chinuieşte Iar şoarecii ăştia sunt al naibii de iuţi Aşa mi se pare mie Dar dacă mă trezesc şi eu c-o îmbucătură gustoasă, aşa, la nas Mă rog, bine că ne-a atras atenţia Winston Dac-aş putea să izbucnesc în râs, zău c-aş face-o Mi-l şi închipui pe grăsanul de Spike gâfâind de mama focului după vreun şoricel sprinten şi iute ca o sfârlează Ceea ce însă mă şi face să-i dau cu totul şi cu totul dreptate prinsul ăsta nu-i nici de mine Dar, fiindcă simt eu că aşa ceva nu i-ar pica bine lui Odette, nu mai scot o vorbuliţă Pe Caramel pare să-l doară-n cot de-aşa ceva şi nu se sfieşte s-o recunoască: — Nu, Odette Uite, nu-s nici eu cine ştie ce mare prinzător de şoareci După cum nici nu cred că, dobândită în felul ăsta, prada ar avea gust mai bun De obicei, sunt mai mult decât mulţumit cu ce-mi pun oamenii în castronel Interesant! Carevasăzică până şi Caramel locuieşte laolaltă cu nişte oameni! Mă întreb totuşi cine-şi lasă biata pisică aşa de ciufulită să bată străzile cartierului Că dac-aş fi arătat precum Caramel, Ana m-ar fi băgat de mult la baie, pentru un spălat temeinic, cu şampon special pentru blană — PJffrrr! pufneşte Odette, cu dispreţ Castronel! Numai când aud de aşa ceva! Ştiţi ce, băieţi, n-aveţi decât să mâncaţi ce poftiţi De-acum înainte însă, trebuie s-aveţi grijă să nu vă nimerească ăla de urăşte pisicile Şi, acestea fiind zise, dispare în direcţia ieşirii din curte — Ia te uită? se miră Caramel Ce-o fi cu ea, aşa, nitam-nisam? Până şi eu mă uit cruciş în urma ei Nu-s deloc obişnuit cu-asemenea toane la Odette Spike scutură din cap — Ziceţi voi ce-ţi zice, dar ceva-ceva nu-i în regulă cu Odette — Ce vrei să spui? încerc eu să-l descos — Păi aţi auzit voi vreodată ca Odette să povestească ceva despre acasă? Ceva, orice? Despre mergătorii pe două picioare la care stă şi ea? Winston, nu trebuie să ajungi neapărat cine ştie ce mare priceput într-ale oamenilor, ca tine, dar chiar aşa, fără un cămin al tău viaţa de pisică e destul de neplăcută Priceput într-ale oamenilor? Ăsta aiurează de-a binelea! Sună ca şi când aş fi un papă-lapte şi aş juca tot timpul după cum îmi cântă Werner Ceea ce, oricum ai lua-o, e o prostie, fiindcă, în realitate, la noi în casă eu mi-s şeful Bine, recunosc Poate că mai degrabă-i babuşca Cu restul însă, Caramel nu-i chiar departe de adevăr: mai întâi, viaţa fără mergătorii pe două picioare n-ar fi câtuşi de puţin comodă, şi, doi la mână, într-adevăr, Odette nu povesteşte niciodată ceva de pe-acasă, de la ea — Hm, chiar aşa, despre oamenii din viaţa lui Odette nu ştim de fapt nimic, mărturisesc şi eu Bine, dar de unde până unde te-ai trezit cu asta taman acum? Spike îşi strâmbă capul într-o parte — Ei, dar e doar limpede ca lumina zilei: cum ne-apucăm eu şi Caramel să povestim că suntem destul de bine îngrijiţi de deschizătorii noştri de cutii de conserve, Odette îşi ia tălpăşiţa Ciudat, nu? Ca şi când ar fi ceva ce nu i-ar pica deloc bine Caramel suspină — Spike, se vede că locuieşti în casa unui pisicolog Sau, fiindcă-i vorba de Ramona, a unei pisicologe Pisicoce? Năuc, mi-arunc privirea când la Spike, când la Caramel Dinspre Spike răsună ceva cam ca un behăit, o chestie care pentru el ar însemna niscaiva chicoteli — Chiar ai dreptate, Caramel Pe Ramona mea n-o poate duce nimeni de nas! Aha Carevasăzică Ramona asta e pisicologa cu pricina Dar ce naiba o mai fi şi asta? Să vină cumva de la „pisică”? Şi de fapt ce înseamnă, cam acelaşi lucru cu „drăgălică”? Aşa, o pisicologă ar fi o femeie deosebit de drăgălaşă, lucru care însă, sincer să fiu, mă cam surprinde, fiindcă tot ce ne-a povestit până acum Spike despre Ramona n-a sunat deloc drăgălaş Mai degrabă plin de ţâfnă De pildă, pe oamenii ăia, bieţii de ei, care dis-de-dimineaţă au vrut să vorbească cu ea despre Biblie, mi ţi i-a scuturat de le-au mers fulgii Mă rog, poate că în privinţa asta oamenii înţeleg prin „drăgălaş” şi „drăgălică” pur şi simplu cu totul altceva decât — Winston? mă smulge Spike din gânduri — Ăăă da? — Pari dus cu mintea într-altă parte Te plictisim cumva? — Deloc Mi se pare doar că, pentru o pisicologă, Ramona nu-i câtuşi de puţin drăgălică Adică, după toate câte le ştiu şi eu despre ea Spike îşi holbează şi-şi tot holbează ochii — Cum-cum? Drăgălică? Ramona? De unde-ai mai scos-o şi pe-asta? — Păi fiindcă-i pisicologă Probabil că ţi-e totuşi o tovarăşă de viaţă deosebit de drăgălică, nu? Spike pufneşte, se aruncă pe jos şi începe să se rostogolească îndrăcit de colo-colo Zău dacă n-am impresia, şi nu pot să scap de ea, că de mine râde — Auzi, colega, chiar mă-ntreb de ce te tot dai tu pe-aici mare şi tare în privinţa mergătorilor pe două picioare, izbucneşte el într-un sfârşit Tu chiar n-ai habar de nimic! Până şi Caramel pare să se distreze de-a dreptul împărăteşte — Winston, un pisicolog e un om care se pricepe mai bine ca oricine la ceilalţi oameni Unul care se ocupă de ceea ce zic ceilalţi şi de cum se poartă după care înţelege şi el mai bine cam ce le trece ălora cu adevărat prin cap Sau cum se simt ei în acele momente Sfântă sardină în ulei! Hai că asta sună chiar palpitant! — Atunci de ce se cheamă aşa meseria asta? vreau şi eu să aflu Caramel îşi strâmbă capul — De unde să ştiu eu Atât că despre asta-i vorba: un pisicolog poate, mai mult sau mai puţin, să citească gândurile — Nebunie curată! izbucnesc eu, entuziast Şi Ramona poate aşa ceva? Caramel şi Spike dau amândoi din capete, cu un aer înţelept — Exact Fiindcă aşa ceva a şi studiat Pisicologia, mai explică Spike, cu o mutră de motan important Şi anume la Universitate Unde mai pui că, pe un perete din camera ei de lucru, atârnă şi un afiş cât toate zilele Şi zice acolo, pe afiş, că poate şi are voie să-i cerceteze pe alţi oameni la cap Aşa ceva se numeşte „diplomă” Bun Cu-atâta lucru nu-l impresionezi nici pe departe pe unul ca Winston Churchill Fiind motan de profesor, ştiu şi eu că un titlu de profesor valorează cu mult mai mult decât o diplomă, după cum ştiu şi că, probabil, are şi Werner aninat pe undeva un asemenea afiş, care sigur e mult mai mare decât al Ramonei Chestia cu capul însă nu-i rea deloc Zău dacă nu mi-ar plăcea să pot face şi eu aşa ceva C-aşa frumoasă a fost vremea în care eu şi Kira fusesem în stare să ne citim unul altuia gândurile! Iar chestia că oamenii chiar pot învăţa într-o şcoală aşa ceva e cu-adevărat minune mare! Fireşte că un pic tot sunt invidios că o parte din priceperea Ramonei pare să se fi lipit şi de grăsanul de Spike Că uite cât de repede şi-a dat seama că ceva nu era în regulă cu Odette atunci când venea vorba despre castronele de mâncare şi despre cum erau astea umplute de către oameni Iar dacă mă gândesc mai bine, chiar că ştiu mult prea puţine despre Odette Ceea ce-i cât se poate de rău, fiindcă în ochii mei e de departe cea mai grozavă pisică de pe lume Aşa că-mi pun în minte ca, pe viitor, s-o ţin mai atent sub observaţie pe Odette Adică şi mai atent, în caz că-i posibil aşa ceva Poate descopăr până la urmă care-i adevărata ei nemulţumire în legătură cu castronelele de mâncare Sau poate în legătură cu mergătorii pe două picioare *** Înainte de-a mă grăbi s-o apuc către casă, mă hotărăsc totuşi s-o caut pe Odette Prea departe nu putea să ajungă Pe undeva, mă încearcă sentimentul că ar putea fi cuprinsă de tristeţe Bine-bine, nu-s eu nici pe departe vreun pisicolog, dar inima-mi spune că aşa ar fi Mă opresc puţin sub bolta porţii de la stradă, pentru a-mi arunca privirea după Odette Zăpada de pe trotuar scârţâie sub apăsarea fundului meu, în timp ce acesta se adânceşte în ea Brrr, hai că mi-a îngheţat funduleţul! Ce mai încoace şi-ncolo, sunt făcut mai degrabă pentru vară decât pentru iarnă şi mi se pare că zăpada asta e, de fapt, o adevărată provocare Nu pot în ruptul capului să pricep bucuria fără de margini care-i cuprinde pe Kira şi pe prietenii ei, Tom şi Pauli, de fiecare dată când încep să cadă primii fulgi de zăpadă Pesemne că oamenii n-au nici cea mai mică idee despre cât de rece se simte zăpada pe nişte lăbuţe moi şi sensibile! Ghinion, n-o zăresc pe Odette nici la stânga, nici la dreapta în lungul străzii Aşa că, vrând-nevrând, trebuie s-o apuc prin zăpadă Dar ce nu face un motan atunci când pisica vieţii lui pare a fi în grea suferinţă? Curajos nevoie mare, păşesc punând pe zăpadă lăbuţă după lăbuţă Miorlaaauuu! Dar chiar că-i groaznic! N-are importanţă, trebuie să-mi văd de drum După câţiva metri, labele îmi sunt îngheţate bocnă, de nici nu mi le mai simt Aşa că păşesc mai departe prin zăpadă, mai degrabă şchiopătând, şi traversez intersecţia cu aleea aflată de-a curmezişul, după următorul rând de case Ştiu că lui Odette îi place să umble pe aici, prin curţile astea dosnice, fiindcă se plictiseşte să tot zacă prin curtea din spatele casei noastre Poate am noroc pe-aici! Nu Nici urmă de Odette Dau însă peste altcineva, unul pe care-l cunosc prea bine: Werner! Stă sprijinit de-un perete de casă şi e adâncit într-o discuţie împreună cu un alt bărbat, pe care l-am mai văzut cândva Îmi muncesc iute mintea Aşa-i! E cel care ne-a adus mâncarea pentru petrecerea de familie de la sfârşitul săptămânii Aşa că trebuie să fie Sandro! Interesant! Am auzit vorbindu-se despre el destul de des, căci de fiecare dată când Ana sau babuşca nu gătesc, Werner comandă aproape întotdeauna ceva de mâncare de la magazinul său, iar uneori chiar mănâncă acolo În timp ce Werner dă din mâini ca un apucat şi îi vorbeşte lui Sandro, ameţindu-l cu spusele lui, acesta stă mut şi mai trage din când în când din ţigară Traversez strada şi o ţin întins către cei doi Odată ajuns în preajma lor, îmi dau seama că bărbaţii stau la taifas chiar lângă intrarea unui magazin alimentar Şi, de cum se deschide uşa cu pricina, lăsând o clientă să iasă din magazin, cum se împrăştie în aer nişte minunăţii de mirosuri Miorlau, tare gustos! Mai-mai să dau buzna înăuntru! — Ia te uită, Winston, tu eşti, bătrâne! Werner a dat cu ochii de mine Se opreşte pentru o clipă din datul din mâini şi se apleacă pe vine către mine — Şi ce cauţi, mă rog, pe aici? Eu miorlăi răspicat şi-mi pun o labă pe un genunchi de-al lui Acum, cu toată gheaţa care s-a aşternut pe jos, n-ar fi deloc rău dacă m-ar lua şi Werner în braţe N-aveţi decât să spuneţi c-aş fi vreo mimoză, dar chestia cu iarna chiar că nu-i de mine! Şi se pare că privirea mea rugătoare chiar a dat roade, fiindcă Werner îşi strecoară mâinile pe sub mine şi mă ridică de la pământ — Să facem prezentările: Winston, Sandro Sandro, Winston! Bărbatul, cu mult mai scund decât Werner, cu părul negru şi tuns foarte scurt, îmi zâmbeşte — Ciao, gatto nero! Winston, mă bucurrr molto să faciamo conoşenţa Miorlau! Gatto nero? Să-nsemne vorbele astea cumva „motan negru”? Şi graiul ăsta ce-i, italiană? Se prea poate Că Sandro ăsta are acelaşi accent ca al ciudatului ăluia de Francesco, un motan care căutase cândva să se dea la Odette S-a dat drept italian, numai aşa, ca s-o facă şi el pe grozavul Când, de fapt, pe Francesco nu-l chema decât Franz-Josef şi era de fel dintr-un cătun subdezoltat pe nume Weddelbrook Te pomeneşti că şi Sandro ăsta o fi tot aşa, vreun pezevenchi! Pe de altă parte, oricât m-aş uita şi eu mai atent în jur, nu dau peste nicio femeie pe care ar fi putut s-o impresioneze cu-aşa o şmecherie Şi uite-l că-şi şi întinde mâna către o lăbuţă de-a mea şi, după toate regulile politeţii, mi-o strânge scurt — Oh, il gatto nero area una lăbuţă molto rrrece! Acesta nu lucru buono! Werner, credo că-i musai să porţi rapido il motano la acaza La acaza? Păi, dacă vrea să spună cu asemenea vorbe „acasă”, atunci omul nostru se pricepe negreşit la pisici şi nici vorbă să fie vreun prefăcut — Da, imediat-imediat Numai în câteva cuvinte să apuc să-mi duc povestea până la capăt Fiindcă n-a fost de ajuns cântarea groaznică pe care ne-a administrat-o muierea, că lucrurile au luat-o şi mai rău razna Şi au legătură, chiar dacă mai pe ocolite, până şi cu tine! Hm, nu cumva Werner tocmai povestea despre Beate? — Aşa Şi închipuie-ţi şi tu că a doua zi după-masă mă sună şi-mi vine cu teoria că Ana ar fi vrut s-o otrăvească! Îhî Deci de Beate e vorba Sandro saltă din sprâncene — Aha Şi ce area a facere con me? Non capisco! — Păi, cum îţi spuneam: aşa, mai pe de lături Se pare că pe Roland, pe ea şi pe copii i-a cam chinuit durerea de burtă peste noapte Şi de-aici i-a venit ei ideea că Ana ar fi gătit intenţionat ceva care le-a căzut lor greu Fireşte că totul nu-i decât o mare prostie Ca să nu-ţi mai spun că Ana nici n-a gătit măcar, că doar tu ne-ai adus toate cele la uşa casei La auzul vorbelor ăstora, Sandro nu răspunde nimic, dar, fiindcă mă aflu la înălţimea ochilor lui, mă prind că i se întunecă chipul Numai Werner habar nu are de nimic — Oricum, îi dă el înainte cu vorba Eu unul cred că au luat copiii ceva de pe la grădiniţă şi-aşa le-au dat boala şi celorlalţi de-acasă Aşa c-am putea să fim chiar fericiţi că nu s-a prins şi de noi Chiar aşa Ştiu eu ce zic Că durerile de burtă pe care le-am avut eu chiar că nu le doresc nimănui! Iar de-acum înainte o să-i ocolesc şi mai mult ca pân-acum pe copiii Beatei Sandro tace în continuare, dar de jur-împrejurul gurii, chipul i se schimonoseşte într-un fel tare ciudat şi aşa, deodată, îmi pare că povestea cu Beate e gata-gata să-i dea şi lui oarece dureri de burtă Chiar aşa, ce ciudat! Ce n-aş da să fi fost chiar în clipa asta un pisicolog care să se poată zgâi înăuntrul căpăţânii lui Sandro! În mare grabă, acesta îşi aruncă ţigara jos şi o şi stinge, strivind-o — Ciao, Werner! Trebuie mergo inauntrrru Salutări Anei de la a mea parte Şi degrabă cu il gatto acaza! Şi ţuşti! dispare Şi încă aşa de repede, că Werner nici măcar n-apucă să-şi mai ia la revedere Priveşte buimac în urma lui, suspină adânc, mă strânge ceva mai tare în palton şi o porneşte către casă Pace pe Pământ Până şi între Beate şi Ana Nici n-a deschis Werner bine uşa, că am şi mirosit că Ana şi babuşca s-au întors Glasurile celor doua femei din viaţa mea le-aş recunoaşte oriunde! Urrraaa! Gata cu mâncatul de ciudăţenii de pe la bufetul italianului! Pe Hochallee, la numărul a, se trece din nou la gătitul în toată regula! Mă furişez pe uşă, pe lângă Werner, şi o apuc în direcţia sufrageriei, de unde tocmai răzbăteau vocile celor două Păi, nu vorbea Werner azi de dimineaţă despre ceva bun pe care sigur mi l-ar aduce Ana? Hei, aici mi-s! Unde mi-e cadoul? Numai că, în loc să se bucure că dau ochii cu cel mai nobil şi mai isteţ motan din lume, babuşca şi Ana nici nu se sinchisesc de mine Ele au început să se sfădească şi unde mai pui că pe ruseşte Asta-i limba maternă a Anei şi a babuşcăi, iar dacă se iscă câte o gâlceavă între ele o ţin una şi bună pe ruseşte În privinţa asta, mie puţin îmi pasă în ce limbă se ciondănesc ele, fiindcă, de când am trecut cu Kira prin schimbul de trupuri, sunt în stare să pricep de minune limba rusă Aşa că mă prind imediat despre ce e vorba: spre marea mea mirare, din nou despre groaznica aia de Beate! Ia n-auzi aici! Se pare că Ana şi babuşca nu-i mai suportă ăsteia trăncăneala! Curios foc, îmi ciulesc urechiuşele şi aflu că Beate ar fi lăsat un mesaj urât de tot pe robotul nostru, în care zicea despre Ana c-ar fi fost o „îngrijitoare” Chestia asta a făcut-o pe Ana să-şi iasă rău din pepeni, lucru care, la rândul său, a făcut să-i sară muştarul babuşcăi Iar babuşca e de părere că, oricum, pentru toată tărăşenia asta numai Werner al meu ar fi de vină În privinţa asta, Ana îi dă din nou dreptate Că şi ea îl consideră în oarecare măsură vinovat pe Werner De ce anume, zău dacă ştiu Cu alte cuvinte: Ce? Oi pricepe eu ruseşte, dar nu-nţeleg deloc despre ce-i vorba Ce-o fi de fapt aici la mijloc? Că, la urma urmei, Werner şi Ana se înţeleg de minune Puţin spus Adevărul e că cei doi sunt o adevărată pereche de îndrăgostiţi De plăcut, s-au plăcut ei dintotdeauna Dar, acum câteva săptămâni, Werner a scăpat-o ca prin minune pe Ana noastră din ghearele nenorocitului de fost prieten al ei, pe nume Vadim A ajuns să se bată de-a binelea cu ăla, chiar dacă, de felul său, profesorul nu-i deloc un tip căruia să-i facă plăcere încăierările După care, Ana nu numai că i-a mulţumit, ci i-a mai spus şi că ar fi eroul ei Mda, şi PE URMĂ, pur şi simplu l-a sărutat pe Werner! Şi-ncă pe gură! La început, nu mi-a venit să cred ce vedeam Şi asta pentru că, aşa, în mod normal, Werner al meu e un om foarte timid Ei, dar de când a prins şi Werner ceva mai multă încredere, o face şi el tot mai des Vreau să spun, nu cu orice femeie, aşa, la-ntâmplare, ci, fireşte, numai cu Ana Iar aşa ceva, după umilele mele cunoştinţe la capitolul iubirea dintre oameni, e, fără nicio îndoială, un semn că cei doi sunt acum o pereche Unde mai pui că, între timp, mai sunt şi alte chestii care vorbesc despre aşa ceva: merg singuri la plimbare şi nici măcar babuşcăi nu-i mai e îngăduit să-i însoţească! În afară de asta, Werner nu i se mai adresează Anei cu „Ana”, ci, când şi când, cu „vrăbiuţo” Ştiu de la televizor că, atunci când oamenii se plac, îşi dau unul altuia nume de animale micuţe De aici „vrăbiuţă”, „şoricel” sau „iepuraş” (Iar dacă ajung să nu se mai suporte, şi animalele se fac mai mari Ceva cam de genul „bou” sau „vacă” ) Dar până şi glasul Anei, atunci când vorbeşte cu Werner, a căpătat între timp o mlădiere dulce Sună plin ochi de iubire Ce mi-aş dori şi eu s-o aud pe Odette că-mi susură la fel atunci când stă de vorbă cu mine! — Werner, ne-am întors! strigă Ana deodată, în germană, în direcţia holului de la intrare În ciuda ciorovăielii cu babuşca, a simţit că Werner a rămas acolo — Vrei să vii până aici, te rog? se aude din nou glasul Anei, ceva mai tare şi aproape ameninţător Dulceaţa din glas, de care tocmai ziceam, ia-o de unde nu-i Werner îşi vâră capul în sufragerie — Bună, vrăbiuţo! Bună, doamnă Kovalenko, le salută el pe Ana şi pe babuşca E minunat că v-aţi întors! Chiar ne-a fost dor de voi OK, glasul lui Werner e încă unul plin de dulceaţă Sau, mai degrabă, unul opărit? Şi asta fiindcă profesorul meu pare să simtă atmosfera proastă din sufragerie, drept care aruncă şi el, nesigur, vorbe precum „E totul în ordine, vrăbiuţo?” Ana îi aruncă o privire întunecată şi trage adânc aer în piept — Nu-i deloc în ordine, Werner, deloc! spune ea şi îşi dă ochii dramatic peste cap Miorlau! A băgat spaima până şi în mine, cel mai viteaz motan din lume! — De ce Dar de ce, vrăbiuţo? Ce, nu-s bine Olga şi copilul? Olga e sora Anei Locuieşte în Köln şi tocmai a născut primul ei copil Că de-aia s-au şi dus Ana şi babuşca la ea în vizită, că treaba cu copilul pare o adevărată aventură Să-l fi luat şi Olga pe-al ei tot de la o grădină din acelea? Poate că, odată ajunsă acasă, a constatat că nu fusese crescut ca lumea în grădiniţa cu pricina Dar de unde până unde să aibă Beate ceva de-a face cu asta şi ce vină o avea Werner? Căutătura Anei e în continuare amarnică Ca şi cea a babuşcăi Cu mare băgare de seamă, îmi pierd urma pe sub canapea De aici, de dedesubt, pot să aud totul, iar dacă lucrurile o iau razna, măcar am o şansă să scap întreg şi nevătămat — Ba da, Werner, Olgăi şi copilului le merge bine Mie însă nu mi-e deloc bine Vin acasă, dau drumul la robotul telefonic şi-o aud pe cumnata ta cum, profitând de blândeţea ta, mă face îngrijitoare Acum e rândul lui Werner să îşi dea ochii peste cap — Hai, măi, Ana! Doar ştii şi tu cum e Beate Nu trebuie să te înfurii dintr-atâta lucru Chiar în dimineaţa asta i-am spus, numai că e o persoană deosebit de cicălitoare, care pur şi simplu nu poate să lase nimic de la ea Miorlau! Cum adică „persoană cicălitoare”? Prea puţin spus! Cu mult mai potrivit ar fi „tocătoare la cap”! — Werner! Puţin îmi pasă mie de Beate! — Nu? Nu-ţi pasă? întreabă Werner, surprins — Nu! Fiindcă mai mult îmi pasă că încă nu-i nimeni din familia ta care să ştie că suntem împreună! Că dacă Beate ar fi ştiut, sigur n-ar mai fi zis c-aş fi îngrijitoarea ta şi mi-ar fi arătat şi mie ceva mai mult respect! Ăăă, despre ce-i vorba până la urmă? O spun cât se poate de cinstit, dar zău dacă pricep ce vrea să zică Ana De ce-o fi aşa de important pentru ea ca enervanta aia de Beate să ştie că Werner şi ea sunt împreună? Mie unuia mi se pare că, cu cât ştie mai puţin Beate despre aşa ceva, cu-atât mai bine! Privindu-l pe Werner însă, pe care-l pot zări destul de bine de aici, de dedesubt, îmi dau seama, cum altfel, că ştie destul de bine despre ce vorbeşte Ana Fiindcă are un aer tare vinovat — N-am ăăă Pur şi simplu n-am ajuns s-o fac, ăăă eu ăăă Ce bâiguială jenantă! Nu-i câtuşi de puţin felul de-a fi al lui Werner! Ceva nu-i deloc în regulă în toată povestea asta! — Nu te cred! i-o retează Ana Şi ştii ce mai cred? Ia să vedem, că tare-s dornic s-o aflu! Fiindcă, spre deosebire de Spike, care locuieşte laolaltă cu o pisicologă, eu unul trăiesc împreună cu un profesor de fizică şi, de cele mai multe ori, mă aştept ca oamenii să-mi spună în faţă ce gândesc — Ăăă, ce? — Cred că ţi-e jenă cu mine Fiindcă nu-ţi sunt decât o amărâtă de menajeră Şi uite de-aia nici nu le povesteşti alor tăi nimic despre mine Werner cască ochii cât cepele şi trage o gură de aer în piept Ceea ce înseamnă că bănuiala Anei e departe de-a fi adevărată — Bine, vrăbiuţo, dar cum poţi să crezi aşa ceva? În loc de răspuns, Ana înghite în sec şi observ că în ochi îi apare o strălucire suspectă Să fie cumva niscaiva lacrimi? Sfântă sardină în ulei! După câte ştiu eu, oamenii în toată firea varsă lacrimi deosebit de rar Ceea ce înseamnă că treaba e serioasă! Şi vine şi rândul babuşcăi să se bage în vorbă: — Fiica mea nu trebuie să fie jignită de femeia asta! Werner Hagedorn, fiica mea e frrrumoasă şi foarrrte educată! O adevărata regină este! Şi aşa şi trebuie să vă purtaţi cu ea! Miorlau! Babuşca a cuvântat cât se poate de înfuriată Din locul meu de observaţie, îmi îndrept cu grijă privirea în direcţia ei, ca să-mi dau seama dacă nu cumva a făcut deja spume la gură Din fericire, nu s-a ajuns într-atât de departe Werner stă însă pironit, de parcă tocmai ar fi primit o palmă de la bătrână — Dar, doamnă Kovalenko! Zău dacă-mi pot reveni A jignit-o cumva Beate pe Ana? Fireşte, nu poate fi vorba de aşa ceva! Dar, pentru numele lui Dumnezeu, ce-a putut să zică? — Păi, poţi s-asculţi şi singur, rosteşte Ana, smulgând telefonul de pe masa din sufragerie şi întinzându-i-l lui Werner Werner apasă pe o tastă a aparatului şi ne punem cu toţii pe ascultat vorbele Beatei, înregistrate de robotul telefonic: — Mda, Werner, tot eu sunt, Beate! Uite, trebuie să ţi-o spun din capul locului: e pur şi simplu revoltător să-mi trânteşti telefonul numai fiindcă mă iau de îngrijitoarea ta! Nu-ţi convine să auzi adevărul sau ce să cred? Să zicem atunci că, probabil, femeia nu ne-a otrăvit, dar nici nu-i cine ştie ce de capul ei ca îngrijitoare Pe glafurile ferestrelor e peste tot numai praf Am verificat eu însămi duminică Aşa că sfatul meu e: fă-i vânt duduii şi caută-ţi alta nouă! Werner trage aer în piept aproape horcăind şi nici eu nu mai am stare şi ies de sub canapea Ce obrăznicie fără margini! — Vrăbiuţo! Asta-i chiar rău de tot! Imediat o să-i dau telefon Beatei şi o s-o pun cât ai clipi la punct! Ana scutură din cap — Nu, nu-i nevoie să faci aşa ceva Nu sunt supărată că femeia asta n-are niciun pic de ruşine, ci fiindcă e limpede că habar n-are că eu sunt prietena ta Altfel n-ar fi cutezat să spună aşa ceva Iar asta înseamnă că nu ai spus nimănui despre noi doi Ăsta-i lucrul care mă-ntristează Mai întâi, Werner lasă privirea abătută înspre podea, după care saltă bărbia şi încearcă să încropească o explicaţie — Bine, vrăbiuţa mea, dar eu nu vorbesc cu Beate despre lucrurile care mă privesc numai pe mine Şi de ce-aş face-o? Când ştiu prea bine că nu-i decât o mahalagioaică Şi-mi şi stă ca sarea-n ochi Aşa că de ce m-aş apuca să vorbesc cu una ca ea despre tine? Ochii Anei încep din nou să strălucească Numai că de data asta nu mai văd nicio lacrimă, ci mai degrabă îmi storc rapid creierul: furie Chiar aşa Ana e sigur furioasă — Werner, astea-s prostii! Nu-i vorba câtuşi de puţin despre Beate Nu i-ai spus nimănui din familia ta că acum sunt prietena ta Nici mamei tale, nici fratelui tău Că aşa ar fi ştiut şi Beate cum stau lucrurile Numai că eu ştiu de ce: fiindcă nu vrei tu şi pace! Nu vrei să fac parte din familia ta De-aia! Fireşte, eu unul nu pricep o iotă din aşa o poveste de dragoste-cu- năbădăi-într-o-familie-de-a-oamenilor Trebuie să recunosc însă că vorbele Anei îmi sună în urechi destul de convingător Adică, mie cel puţin, aşa motan cum sunt, îmi par limpezi de tot După cum o privire scurtă aruncată înspre babuşca îmi spune că şi bătrâna simte la fel Adică îi dă dreptate fiicei Werner dă ochii peste cap şi răsuflă din toţi rărunchii Dar ştii, în asemenea hal, de-ai zici că i-a atârnat careva de gât o piatră de moară — Nu am nimic împotrivă să te prezint familiei mele drept noua mea prietenă De unde ai scos şi prostia asta? Ana însă nu vrea să se lase dusă de nas — Dovedeşte-mi-o! — Ce? Şi cam cum aş putea face aşa ceva? — Habar n-am Gândeşte-te şi fă-o — Vrăbiuţo, inima mea îţi aparţine doar ţie Dar crede-mă când îţi spun că asta nu se poate dovedi în vreun fel! Hm, şi-asta e-adevărat Până şi eu, un motan neînchipuit de isteţ, chiar nu-s în stare să dau de cap unei asemenea probleme Că niciunul dintre noi nu-i vreun pisicolog cititor de gânduri Numai babuşca pare dintr-o dată cuprinsă de un oarece entuziasm — Aăă, am eu idee foarrrte bun! Idee despre cum poate profesor să dovedescă ce simte el pentru tine, Ana! Werner şi Ana o privesc amândoi uimiţi pe bătrână, lucru pe care babuşca îl ia la cunoştinţă cu oarece satisfacţie De unde şi pauza intenţionată pe care o face acum bătrâna, după care clatină din cap plină de bunăvoinţă şi începe să-şi înşire planul: — Domnule profesor Currrând, germanii o să-nceapă să petreacă de Crăciun Vine seara de ajun, nu? Iar pe aici se cheamă asta o sărrrbătoare serrrioasă, în sân de la familie, iar asta o ştiu şi eu de la străbunici de-ai mei, germani Werner îi dă dreptate, înclinându-şi capul: — Aşa-i, aveţi dreptate Cei mai mulţi dintre germani fac din ajunul Crăciunului o sărbătoare de familie Ce-i drept, în ultimii ani eu unul m-am ţinut departe Nu sunt nici eu cine ştie ce mare doritor de petreceri de soiul acesta Babuşca îl fixează din priviri — Da, da, aşa mi-a zis şi eu Anul ăsta însă, o să faceţi dumneavoastră altfel Anul ăsta, o să faceţi bine şi-o să invitaţi din nou la dumneavoastră acasă toată familia Şi-aşa o să şi sărbătorim laolaltă: profesor, Ana, Kira, babuşca, mamuşca Hagedorn, sorrră, frrrate şi afurrrisita de Beate cu ai ei copii Şi, cine ştie, poate şi Olga, cu Dieter şi bebeluşul lor Iar dacă o să petrecem împreună de Crăciun o să se cheme că suntem o adevărată familie! Toţi laolaltă! Ce? Sper că ce-mi aud urechile să nu fie vreo propunere serioasă! Toată şleahta încă o dată aici? Dac-aş fi fost vreun câine, m-aş fi pus de îndată pe urlat Nu-mi rămâne însă decât să miorlăi în sinea mea, plângându-mi amarnic de milă Şi mai arunc o privire spre colocatarul meu: păi, da, până şi lui Werner îi pare totul departe de-a fi cine ştie ce fericire, ceea ce nu se poate spune deloc despre Ana, care bate însufleţită din palme, cu faţa strălucindu-i toată de bucurie Gândul de a sta cu nătânga aia de Beate în preajma pomului de Crăciun pare s-o încânte de-a binelea Werner trage adânc aer în piept, după care îşi drege glasul E limpede că ar trebui şi el să-şi facă oarece curaj ca să-i spună babuşcăi, cea atât de plină de elan, că o asemenea propunere e prostie curată! — Doamnă Kovalenko, dar ce idee minunată! Chiar aşa o să şi facem, nu-i aşa, vrăbiuţa mea? Ana nu comentează în niciun fel, dar, în loc de asta, îl cuprinde pe Werner de gât şi-l sărută Un avertisment scris şi un plan ca lumea Şi împăratul Chinei Curios, trag cu ochiul peste umărul Kirei şi încerc să pricep ce tot scrie de zor cu o carioca cu vârf gros pe o foaie de hârtie Stă înaintea mea, pe jos, în timp ce eu m-am instalat cât mai comod în patul ei, ca să pot vedea mai bine Atenţie!!! Aveţi grijă de animalele dumneavoastră! Până mai adineaori, eram încă mort de oboseală, fiindcă şi babuşca asta a cam întrecut azi măsura cu masa de prânz, iar eu am ajuns, cum altfel, să mă cam lăcomesc la ficatul de pasăre În ciuda stării ăsteia, am sărit pe dată în sus, de parcă m-aş fi curentat, nu altceva Fiindcă e vorba despre cel care le poartă sâmbetele pisicilor din cartier, un călău fioros despre care mi-a povestit Kira cu câteva zile în urmă! Mă trag înspre marginea patului şi îmi fac loc cât mai aproape de umărul Kirei, care acum e cam la aceeaşi înălţime cu mine Grozav! Acum o să pot să văd şi mai bine Dar Kira mă împinge înapoi pe saltea — Hei, Winston, nu pot să scriu dacă te vâri aşa în sufletul meu „În suflet”? Cum adică „în suflet”? Că doar Kira n-are sufletul, aşa, la îndemână, ca să nu mai spun că nici nu ştiu dacă ar fi chiar atât de încăpător Aşa că-i arunc o privire buimacă Kira izbucneşte în râs — Ei, Winston, şi tu! Aşa se zice când cineva se tot împinge în tine E un fel de-a spune, pricepi? A, asta era Păi de ce nu zici aşa? Torc, în semn c-am priceput Numai că nici eu nu mă las intimidat cu una, cu două, fiindcă mi se pare toată tărăşenia mult prea interesantă! Kira suspină şi se întoarce la foaia ei de hârtie Dragi prieteni ai pisicilor şi ai câinilor! Un smintit de duşman al animalelor de companie le-a pus gând rău protejaţilor voştri! Şi s-a apucat să pună tot soiul de momeli otrăvite: felii de lebărvurşt, sardine în ulei sau cine ştie ce altceva de mâncare La prima vedere, toate arată cum nu se poate mai îmbietor Odată ce apucă să guste din ele, animalele se îmbolnăvesc grav, pot chiar să îşi piardă viaţa! Aşa că nu vă lăsaţi câinii şi pisicile să mănânce de pe jos, de pe stradă!!!! Miorrrrlauuu! Hai că mă trec toate răcorile! Şi aşa, cu ochii minţii, parcă-l şi văd pe Spike zvârcolindu-se de dureri de burtă după ce ar fi înghiţit o sardină în ulei care-i făcuse atât de mult poftă mai înainte, atunci când o găsise pe marginea drumului Nu, mă liniştesc eu însumi, doar i-am atras lui Spike deja atenţia, iar asta-nseamnă că n-avem de ce ne teme în privinţa lui Are însă şi Kira mare dreptate cu anunţul ei, că doar trebuie să-i informăm şi pe oameni, tocmai ca să fim cât mai siguri că nu se întâmplă vreo nenorocire Mă întreb totuşi cam câtor mergători pe două picioare le poţi da de veste despre una ca asta cu un singur afiş Gânditor, dau din coadă în stânga şi-n dreapta şi îmi fac socoteala pe unde ar putea şi Kira să-şi pună anunţul mai bine la vedere — Ţie cum îţi mai e, Winston? Kira mă ţintuieşte cu privirea în timp ce mă mângâie pe spinare — Pari un pic încordat Mai ai cumva dureri de burtă? Sau e vorba doar de chestia asta nouă, care a ajuns să te frământe şi pe tine? Miorlăi răspicat Cu o zvâcnire de cap, Kira îmi dă dreptate — Aşa-i, te-nţeleg prea bine Şi mie mi se pare greu de priceput că un om e în stare de aşa o ticăloşie Stai numai să termin de scris anunţul asta şi după aia o să-l copiem în cât mai multe exemplare, pe care eu, Tom şi Pauli o să ne-apucăm să le agăţăm peste tot prin cartier Să vezi tu, Winston, că asta are s-ajute! Aha, carevasăzică aşa vrea Kira să facă! E un plan cu-adevărat deştept! Şi, bineînţeles cu rezultate mult mai bune decât să te fi apucat să stai de vorbă cu fiecare mergător pe două picioare în parte Şi încep şi eu şi mă gândesc la cum aş putea face să intru în legătură cu cât mai multe pisici Sigur, să le dau de ştire prietenilor mei din curtea din dos a fost un lucru bun, dar ce înseamnă trei pisici, când e foarte probabil ca numai pe Hochallee să trăiască peste o sută de făpturi cu lăbuţe moi Sau, mai ştii, poate chiar mai multe! Fireşte, eu n-am cum să ajut cu răspânditul afişului, fiindcă, pe de o parte, habar nu am cum aş putea, aşa, cu propriile mele lăbuţe, să-l prind de vreun copac sau stâlp, iar pe de altă parte, probabil că eu sunt singura pisică în stare să citească, oricât ai căuta în lung şi-n lat Aşa că, dacă vreau cu tot dinadinsul să intru ca erou în istoria străzii, ar trebui să-mi dea cu totul altceva prin minte Ce anume însă? Soneria de la intrare începe să ţârâie, iar Kira dă năvală afară din cameră, pentru a deschide uşa apartamentului Nu trece mult şi îmi ajung la urechi glasurile cunoscute ale lui Pauli şi Tom Ăştia doi sunt cei mai buni prieteni ai Kirei, atât la şcoală, cât şi după şcoală Se deosebesc cu totul şi cu totul unul de celălalt – Tom e mai degrabă potolit şi mereu chibzuit, în timp ce Pauli e o zvârlugă de fată, care se aprinde foarte uşor – dar amândoi par să alcătuiască o echipă perfectă Zic şi eu, după capul meu Iar Kira se poate socoti chiar norocoasă cu ei doi, fiindcă, daţi-mi voie s-o spun şi eu, în calitatea mea de mergător pe patru picioare: mai sunt printre copii şi tot soiul de nesuferiţi Şi chiar în clasa Kirei nivelul prostiei e destul de ridicat, lucru de care am putut să mă încredinţez eu însumi Pauli intră în cameră şi se aşază pe pat chiar lângă mine — Cum e, şefule? Ţi-ai revenit? Mda, ăsta mai zic şi eu salut! Bine, aş fi preferat să-mi fi spus „maestre”, dar chiar şi vorba asta, „şefule”, e destul de bună Mă întorc cu burta-n sus, încep să torc şi aştept ca Pauli să înceapă să mă mângâie Din păcate, nu trece la aşa ceva şi, în loc de asta, îşi zbârleşte de zor părul negru ca pana corbului, înşfacă anunţul aflat încă pe jos şi se aşază la loc lângă mine, dar numai pentru ca, de îndată ce Tom şi Kira intră în cameră, să ţâşnească din nou în picioare Au aşa un talent şi oamenii ăştia să se tot vânzolească! — Bine, Kira, dar ai cam făcut treaba pe jumătate! strigă Pauli, fluturând foaia de hârtie Carevasăzică, unde e, de exemplu, numărul de telefon al poliţiei? Pentru anunţuri despre lucruri suspecte! Sau, şi mai bine, să fi trecut numerele noastre de telefon, că poate-i mai bine să nu ne lăsăm deloc în nădejdea poliţiei, că ăştia se ocupă, probabil, doar cu prinsul tâlharilor, spărgătorilor şi-al altora asemenea Mai mult ca sigur că nu se sinchisesc ei de unii care vor să le vină de hac unor pisici! Ceea ce-nseamnă că tot noi trebuie să ne batem capul cu toată povestea! Tom priveşte, rumegă în minte şi-şi îndreaptă ochelarii de pe nas — Eu ştiu? Punerea de momeli otrăvite ar cam ţine, cum scrie şi în lege, de relele tratamente aplicate animalelor Caz în care poliţia chiar trebuie să se ocupe de aşa ceva Pauli se pune pe chicotit — Măi, omule, cu aşa vorbe parc-ai fi taică-meu Taică-său? Curios, îmi ciulesc urechiuşele Şi eu care, până acum cel puţin, eram convins că Pauli n-are tată După cum tot aşa de limpede mi-era că fiecare copil de om – atâta timp cât nu a fost achiziţionat de la o grădină din acelea de se cheamă „grădiniţe” – are un tată Numai că sunt pe lume şi taţi care, într-un fel sau altul, au dispărut Ei, şi de unul ca ăsta are parte Pauli a noastră În orice caz, aşa presupun eu Se vede treaba însă că m-am înşelat Tom pare tocmai să cugete cam la aceeaşi chestie, fiindcă strâmbă din nas şi întreabă: — Ca taică-tău? Pauli rânjeşte — Chiar aşa Că doar e avocat Aproape că nici nu mai dau cu ochii de el, că stă undeva prin Heidelberg Dar, atunci când ajung totuşi pe la el, mă ia, de cele mai multe ori, cu texte de-astea sucite De-astea, de-ale avocaţilor Cu timpul, am ajuns să cred c-o face cu cele mai bune intenţii, cât să-mi deschidă ochii, şi nici n-ai cum să-l opreşti Mama zice c-aşa a fost mereu Şi zău dacă nu mă întreb cum de-o fi fost ea în stare să se îndrăgostească de unul ca el Pauli ridică din umeri şi continuă: — Mda, numai că acum şi aici nu-i vorba deloc de-aşa ceva Eu, una, rămân la ideea mea că, dacă vrem să salvăm animalele din cartier, nu trebuie să mergem numai şi numai pe mâna poliţiştilor Fiindcă o fi ea bună, prevederea, dar şi mai bine-i să pui laba pe făptaş Adică pe ăla de urăşte pisicile în halul ăsta Kira îşi încreţeşte fruntea — Bineînţeles că aşa e E limpede că cel mai bine aşa ar fi: să-l prindem pe ticălosul cu pricina, ca să nu mai poată pune momeli Că nici în ruptul capului n-o să fim în stare să le atragem atenţia tuturor Chiar aşa de multe afişe n-o să putem pune — Exact! sare Pauli Tocmai de-aia trebuie pus în anunţ şi un număr de telefon, la care să poată lua tot omul legătura direct cu noi în cazul în care a observat şi el ceva bătător la ochi La noi o s-ajungă atunci toate informaţiile, din care o să putem alcătui un profil al făptaşului, pe care o să putem să-l pândim şi, haţ, să punem laba pe el! Hugh, v-am zis-o! După vorbele cu pricina, Pauli îşi încrucişează braţele la piept şi îi face o plecăciune lui Tom „Hugh, v-am zis-o?” Ce-o vrea să spună Pauli cu asta? Că doar am auzit cu toţii că a spus ceva! Şi totuşi, par să fiu singurul care se minunează de aşa vorbe, fiindcă Tom şi Kira zâmbesc doar, atotştiutori — Haţ, punem laba pe el Chiar aşa? îngână Tom până la urmă, cu un zâmbet şi mai larg decât cel de adineaori Pauli dă din cap, în semn că despre asta era vorba — Fireşte Că doar nu suntem la primul caz! Dimpotrivă, am ajuns profesionişti! Chiar aşa! Noi suntem ăştia! Iar prin „ăştia” înţeleg Kira, Pauli şi Tom, ba chiar şi Odette, Spike şi Caramel, şi eu însumi Gândiţi-vă că până acum i-am stricat ploile unui traficant de ţigări, am arestat un răpitor şi am dat pe mâna poliţiei o bandă periculoasă de spărgători de case de bani Şi toate astea aproape fără vreun ajutor din partea oamenilor mari Toate astea numai noi: nişte copii şi nişte pisici Ceea ce-i cu vârf şi îndesat dovada că asta ar fi, în definitiv, şi cea mai bună combinaţie! Bine, acum, de vreo câteva ori acolo, cum ar fi în situaţiile alea mai încurcate şi mai încurcate, a fost şi poliţia prin preajmă, dar ne-am fi descurcat noi de minune şi de capul nostru Cel puţin aşa cred Ba chiar şi babuşca ne-a dat o dată o mână zdravănă de ajutor ca să ieşim basma curată — OK, atunci o să mai scriu chestia cu observatul a ceva bătător la ochi şi-o să adaug numărul telefonului meu mobil, anunţă Kira şi pune mâna pe carioca Tom scutură din cap — Nu, serios vorbind acum Oi face eu pe detectivul, aşa pe coclauri, dar şi să-ţi pui numărul de telefon pe un afiş, unul pe care avem de gând să-l agăţăm peste tot? Cam cât de deşteaptă e aşa o chestie? După aia o să te trezeşti că te sună sau îţi dau mesaje tot soiul de ţăcăniţi — Hm, fireşte, în privinţa asta, cam aşa-i, îi dă dreptate Pauli Kira suspină — Bine, şi-atunci ce să fac? Să scriu un număr de telefon sau nu? Sau pur şi simplu doar chestia cu poliţia? — Nu! spune Pauli Eu, una, rămân la ideea mea, şi anume că de povestea asta trebuie să ne ocupăm noi înşine Asta dacă tot e vorba că vrem să ne salvăm pisicile Închipuiţi-vă că la mijloc ar fi putut fi foarte bine Winston! Mă ridic în capul oaselor şi dau aprobator din cap către copii Chiar aşa! Ia faceţi bine şi închipuiţi-vă aşa ceva! Ar trebui să intraţi cât mai repede în acţiune şi tare mult mi-aş dori să-mi dea ceva prin cap, ceva cu care să vă pot veni în ajutor! — Ce-ar fi dacă am lua un telefon mobil prepaid? vine pe dată Tom cu propunerea Am putea să luăm unul numai pentru acţiunea asta Cred că nici n-ar costa vreo avere Şi după ce ticălosul cu pricina o să fie prins, n-o să mai avem nevoie de aparat — Tom, uite, asta da idee ca lumea! îl laudă Pauli, agitată la culme Pe mine-n schimb, m-apucă toate năbădăile, că iar nu pricep deloc despre ce vorbesc acum copiii, şi nici nu pot să-ntreb Oi şti eu totuşi ce-i ăla un telefon mobil, dar, pe sfânta mea scândură de ascuţit ghearele, de cuvântul prepaid zău dac-am mai auzit vreodată — Mi-e şi jenă să scot vreo vorbă, dar ce-i ăla un telefon mobil prepaid? Şi de unde facem rost de unul? vrea să afle Kira, iar întrebarea ei mă face să o îndrăgesc încă şi mai mult decât până acum, căci se vede treaba că mă înţelege chiar şi pe muteşte — Cartelă prepaid înseamnă că trebuie să-ţi încarci telefonul înainte cu un credit oarecare, explică Pauli Adică, de exemplu, unul în valoare de zece euro De banii ăştia poţi telefona după aia Pentru aşa ceva nici măcar nu e nevoie să ai vreun cont în bancă şi nici să închei un contract pentru doi ani sau să faci cine ştie ce altceva la fel de complicat Pur şi simplu îl cumperi, îl încarci cu creditul şi gata Iar dacă nu mai ai nevoie de el, nici nu te costă mai mult decât ai dat deja Cred că asemenea telefoane mobile se găsesc de vânzare pe la benzinării Şi poate că în orice magazin de telefonie mobilă E unul chiar pe şoseaua Eppendorfer şi sigur putem să luăm un aparat de-acolo Miorlau! Un telefon mobil merge numai cu bani? Ia te uită ce interesant! Şi cum bagi banii în telefon? Chiar se poate să-i vâri în aparat? Stau eu şi mă gândesc dacă i-am văzut vreodată pe Werner sau Ana băgând bancnote în telefoanele lor mobile, dar zău dacă-mi aduc aminte de-aşa ceva Nici până în ziua de azi nu mi-e clar sută la sută cum stau lucrurile cu banii ăştia Sigur e ceva anume, că pentru mergătorii pe două picioare treaba asta e extrem de importantă Aşa că îmi pun în minte să casc ochii mari la povestea cu telefonul mobil Că după aceea o să mă fac şi mai deştept! — Chiar aşa de scumpe nu-s ele, aparatele, adaugă Tom Cred că cele mai ieftine costă cam în jur de treizeci de euro Cum ar veni în cazul nostru zece euro de căciulă Fireşte, nu-i nici pe departe vreun iPhone, dar, pentru ce ne trebuie nouă, e numai bun „Ai-fon”? Cam ca unul care n-ar avea ureche muzicală? Şi, de fapt, n-ar avea muzicală niciuna dintre cele două urechi? Numai că de la atâta gândit şi dat cu părerea, mi s-a făcut din nou foame Dar nu, aşa, de orice, ci de sardine în ulei Iar ăsta-i semnul cel bun că burticii mele îi merge din nou cât se poate de bine — OK, exclamă Kira, gata de acţiune Atunci ar trebui să facem iute rost de un aparat, ca să avem un număr de telefon şi să putem termina odată treaba cu afişele Mai mult, am chiar treizeci de euro în puşculiţă Iar voi puteţi să-mi daţi partea voastră mai târziu După care, bătând din palme, adaugă: — Aşa că la treabă! Kira goleşte purceluşul roşu care-i serveşte drept puşculiţă şi care şi face veacul pe poliţa de deasupra mesei ei de scris şi, în acelaşi timp, îşi înşfacă geanta de umăr şi uite-i deja pe copii zbughind-o din cameră în direcţia uşii de la intrare Hei, aşteptaţi-mă şi pe mine! Mă arunc pe urmele lor şi izbutesc să mă strecor la timp prin crăpătura uşii, înainte ca aceasta să apuce să se închidă cu un ţăcănit Odată ajunşi afară, chiar dacă străzile sunt acoperite binişor cu zăpadă, copiii îşi încalecă bicicletele, iar mie mi se dă voie să mă instalez într-un coş de-al uneia dintre ele Nu trec nici cinci minute şi iată-ne înăuntrul unui asemenea magazin de telefonie mobilă Numai că, din păcate, asta-i cam singurul lucru care ne iese bine din tot planul După ce Tom îi povesteşte vânzătorului de ce anume am avea nevoie, acesta schiţează un zâmbet blând şi întreabă: — Dar cam ce vârstă ai matale, tinere? — Ăăă, treisprezece De ce? — Atunci îmi pare rău Până şi pentru un telefon mobil prepaid avem nevoie de semnătura unei persoane majore Miorlau! Iar trec vorbele pe lângă mine fără să pricep nimic! Major? Asta ce mai e? Adică prietenii mei să fie cumva minori? — Eu! sare Pauli Eu sunt majoră! Aşa că iau eu telefonul mobil! Vânzătorul dă din cap cu aceeaşi blândeţe de adineaori — Da-da, ce să zic Iar eu sunt împăratul Chinei Nebunie curată! Să fie omul ăsta nimeni altul decât împăratul Chinei? Dar cum se face că Maiestatea Sa a ajuns să lucreze tocmai într-un magazin de pe şoseaua Eppendorfer, în care se vând telefoane mobile? Regula numărul : nu te pune cu babuşca! Coafura neagră şi semeaţă a babuşcăi arată azi parcă şi mai impunătoare decât de obicei şi expresia chipului ei inspiră ceva între fiori de groază şi respect Devenit, la vederea bătrânei, numai pe jumătate sigur pe el, vânzătorul de telefoane mobile se trage un pas mărunt îndărăt, înspre tejgheaua lui Probabil că vrea să fie sigur că paza împărătească a palatului, aflată undeva prin măruntaiele magazinului de telefonie mobilă, ar fi gata să intre în acţiune, pentru a-l scăpa la o adică din ghearele unei bunici rusoaice — Bună ziua, ăăă Cu Cu ce v-aş putea ajuta? intră el în vorbă, şovăielnic şi nici pe departe împărăteşte — Bună! îi întoarce babuşca salutul, îndatoritoare De ce nu doriţi vindeţi copii telefon mobil? Că banii sunt de ajuns — Păi, adică, le-am explicat deja copiilor că, până şi-atunci când e vorba de telefoane mobile prepaid avem nevoie de un număr de cont în bancă şi de semnătura unei persoane majore Căci la mijloc e un contract, unul pe care îl încheiaţi cu noi — Contract? îngână babuşca, săltându-şi sprâncenele, ceea ce o face să arate şi mai aspră Am văzut la rrreclama din televizorrr şi n-a zis nicio vorba de contract pentru prepaid, a zis totul este la liber Nu contract, nu alte costări! Vânzătorul face o mutră lungă — Costări? Kira îşi drege glasul şi se bagă în vorbă: — Bunica vrea să spună „costuri” A auzit că nu trebuie încheiat niciun contract, deoarece totul e plătit înainte şi că nu costă nimic în plus Un smucit fioros din cap al babuşcăi îl face pe vânzător să se mai dea un pas înapoi Iar paza împărătească a palatului nu se-arată nici măcar acum — Ăăă, mda, păi, nu-i vorba de costuri, aşa, directe, dar chiar aşa, fără de contract, tot nu merge, fiindcă — Mincinosule! se stropşeşte babuşca pe neaşteptate, ameninţând cu mâna pe sub nasul omului Sunteţi un mincinos! În rrreclamă niciun contrrract, iar acum dumneata tot vrrrei contrrract! Ce mai obrrrăznicie! Neputincios, vânzătorul îşi saltă palmele — Doamnă dragă, liniştiţi-vă totuşi! C-o luaţi şi dumneavoastră de parc-ar fi o chestie de viaţă şi moarte! — Da Este important Este viaţa în joc E adevărrrat că-i chestie de viaţa şi moarrrtea! Şi, ca să dau de-adevăratelea de înţeles cât de serioasă e treaba, îmi iau un avânt scurt şi sar pe tejgheaua vânzătorului şi scuip cât mă ţin puterile — Aoleu! Împăratul Chinei face un salt înapoi şi mă priveşte fix, îngrozit — Luaţi imediat fiara de-aici! Numaidecât, dacă se poate! Hei, hei, dar ce, în China nu iubeşte nimeni lăbuţele moi? Mai scuip o dată, cu toată puterea Mda, se pare că tipul n-are nicio pază împărătească la palat, una care să facă bine şi să mă alunge! Şi cu privirea aia fioroasă pe care mi-o aruncă acum, nici vorbă să mă facă s-o iau din loc! Omul scoate un suspin — Uitaţi cum stă treaba, doamnă: dacă spuneţi că telefonul mobil este atât de important, n-aveţi decât să încheiaţi contractul Primiţi pe loc aparatul şi puteţi telefona de îndată Babuşca îşi lasă capul într-o parte — Bine, fie Aşa o să facem Unde este contrrract? Ca să şi semnez! Vânzătorul îşi face de lucru pe sub tejghea, scoţând la iveală o hârtie şi ceva de scris şi se apucă să scrijelească ceva pe peticul de hârtie — Presupun că aţi vrea acelaşi model de care s-au interesat deja domnişoarele şi tânărul domn? — Exact, răspunde Pauli în locul babuşcăi Olympic , de de euro — Bun Atunci tot ce mai vreau de la dumneavoastră e cartea de identitate, doamnă ăăă — Kovalenko, adaugă babuşca cu glas ferm Dar n-am carrrte de identitate, n-am decât paşaporrrt Iată-l, vă rrrog! adaugă ea, împingând peste tejghea o cărticică cu o pajură cu două capete, lucitoare şi întinsă pe toată coperta, la care vânzătorul-împărat se zgâieşte curios — Aşa carevasăzică Păi, dacă veniţi din străinătate am nevoie de o adeverinţă de la biroul de evidenţă a populaţiei ca să pot completa formularul contractului Babuşca trage adânc aer în piept — Adeverrrinţa birrrou evidenţa la populaţie? — E vorba de bileţelul acela pe care l-aţi primit de la biroul cu pricina, pe care e înscrisă adresa la care locuiţi Şi iar se lasă cu ridicat de sprâncene din partea bătrânei — Locuiesc în Omsk În prrrovincia Omsk din Siberrria În Rrrusia Iarrr deocamdată îi dau mâna de ajutorrr fiicei Ana şi fiicei acesteia şi un bărrrbat Darrr de locuit locuiesc în Omsk După mutra pe care o face vânzătorul, îmi dau seama că nu ăsta era răspunsul pe care aştepta el să-l audă — Da, deci, lucrurile stau cât se poate de prost Iar asta înseamnă că nu vă pot vinde aparatul, deoarece TROSC! Babuşca a izbit tejgheaua cu palma — Gata, ajunge! Cu aşa nerrruşinarrre, mă faceţi să pierrrd la timp! Mai întâi spuneţi în rrreclama că, aşa, purr şi simplu farrra de contrrrract După aia spuneţi la copiii că trrrbuie să fie oameni marrri După care îmi spuneţi c-aveţi nevoie paşaporrrt Iar acum mai am nevoie şi de bileţel de nu-ştiu-ce birrrou? Asta chiarrr culmea la culmi! Că şi dacă acum moarrre la multe pisicile, atunci e numai vinovat dumneata Şi de-aia nici nu mă mişc de-aici farrră de telefon mobil Eu aici rrrămâne! Mai lipseşte numai ca babuşca să mai bată şi din picior E limpede cât de colo că vânzătorul de telefoane e stingherit rău L-a trecut deja transpiraţia şi-şi frământă agitat pocitania de cravată de la gât Motan cum sunt, nu prea am eu habar, dar parcă-parcă aş zice că nu se simte deloc în apele lui Poate pentru că haina de pe el e cel puţin cu un număr mai mică şi poate pentru că se simte în ea ca o sardină înghesuită într-o conservă cu ulei Cu alte cuvinte: am ajuns între timp să nu mai fiu atât de sigur că omul ar fi însuşi împăratul Chinei, atât de lipsit de tact precum se-arată Mai degrabă a minţit şi el Cum a făcut şi în privinţa telefonului mobil prepaid — Nici noi nu ne mişcăm de-aici fără telefon mobil! se oţărăşte acum şi Pauli, care pur şi simplu se trânteşte pe jos, în faţa tejghelei — Chiar aşa! îi ţin isonul, laolaltă, Tom şi Kira, aşezându-se amândoi lângă Pauli Pentru ca imediat – să nu-mi cred ochilor mei de motan – să pufnească şi babuşca asemenea unei morse şi să se aşeze şi ea pe jos, în rând cu copiii Şi ăsta e îndeobşte cunoscut ca un lucru deloc simplu pentru ea, fiindcă la coafura ei falnică, babuşca îşi asortează întotdeauna câte o rochie elegantă, destul de lungă şi de strânsă pe trup şi câte o pereche de pantofi cu tocuri înalte Nu tocmai cele mai indicate haine pentru exerciţii fizice într-un magazin de telefonie mobilă Chiar şi aşa, nu ştiu cum, dar mişcarea îi iese, chiar dacă una numai pe jumătate graţioasă, şi se pune şi ea jos Sfântă sardină în ulei, babuşca asta a noastră e pur şi simplu o femeie dată naibii! Vânzătorul iese de după tejghea Între timp, broboanele de sudoare i s-au adunat pe frunte cu sutele — Ia ascultaţi aici! Nu puteţi să vă întindeţi pe jos în locul ăsta! Aşa ceva nu se face! Babuşca nu-i întoarce nicio privire — Hei, eu ăăă chem imediat poliţia — Bine Aşa faceţi Şi-o să povestesc şi eu cum sunteţi mincinos, cum nu vindeţi telefon la mine, pentrrru că nu sunt nemţoaică Şi că aţi vrrrut să mă jigniţi! — Cum aţi zis, vă rog? Vânzătorul simte că se sufocă — Dar aşa ceva nu-i deloc adevărat! Nu am nimic împotriva străinilor, iar treaba cu adeverinţa de la biroul de evidenţă a populaţiei nu-i deloc invenţia mea Am nevoie de-aşa ceva, fiindcă altfel îmi face şi mie şeful scandal Pauli se pune pe chicotit — Şi-ar mai fi ceva! Acum o s-aveţi parte şi de scandal în presă! Mama mea este jurnalistă şi-o să-i povestesc eu ce fel de magazin e acesta! Şi ea o să scrie în ziarul la care lucrează şi-atunci chiar c-o să aveţi zile fripte! Pe sfânta mea tăviţă cu nisip! Aici chiar că s-a ajuns să se joace tare de tot! Şi-aşa, încetul cu încetul, începe să mi se facă milă de vânzător! Fiindcă nu ştiu dacă găsesc chiar potrivit ca cineva să fie ameninţat Una peste alta, n-a vrut să spună întocmai cele de care e învinovăţit, ci doar i-a fost şi lui teamă de şef Tom şi Kira par să gândească cam în acelaşi fel Schimbă între ei câteva priviri, după care Kira vine cu o propunere: — Bine, hai să vorbim serios acum: nu căutăm cuiva vreo pricină Numai că avem nevoie urgentă de un telefon mobil, fiindcă vrem să împiedicăm un necunoscut care le-a pus gând rău animalelor din cartier Plătim tot ce avem de plătit şi vă garantăm că n-o s-aveţi parte de nicio neplăcere din partea noastră Vă rugăm, ajutaţi-ne! Odată cu ultimele vorbe rostite, privirea Kirei se întristează Fac un salt iute de pe tejghea, mă înghesui lângă ea şi-mi iau şi eu o privire dintre cele mai amărâte Ia să vedem, merge? Vânzătorul trage adânc aer în piept — Bine, fie O să trec atunci adresa la care locuiţi aici, în Hamburg, dumneavoastră semnaţi contractul, voi, puştilor, îmi daţi banii, eu vă dau aparatul, după care sper să nu ne mai vedem Şi asta cât mai repede! Miaumiorlau! A mers! Chiar o s-avem telefonul ăla mobil! Pe scândura mea de ascuţit ghearele! Ei, acum să vezi ce te-aşteaptă, duşman nemernic al pisicilor! O poveste peste poate de urâtă! Când am intrat şi noi cu bicicletele pe Hochallee bucuroşi nevoie mare, primul lucru pe care mi-au căzut ochii a fost Odette! Drept care sar din coşul bicicletei, patinez pe toate patru labele în direcţia ei şi izbutesc să mă opresc numai cu puţin înainte de-a da peste ea Kira se întoarce înspăimântată către mine — Winston! Ai înnebunit? Nu mai sări aşa de pe bicicletă în plină cursă! Pe Tom îl pufneşte râsul — Hei, nu fi şi tu aşa severă! Am impresia că e vorba de un motiv serios pentru aşa o acţiune ca de kamikaze Uită-te şi tu, iar e vorba de pisica aia albă şi frumoasă, de care-i place lui aşa de mult Bingo, amice, te-ai prins! De-aia o să vă şi las să vă vedeţi de ale voastre Carevasăzică: orice-aţi fi pictat voi pe anunţul vostru şi oriunde aţi vrea să-l puneţi, va trebui să faceţi treaba fără mine Fiindcă şi eu am ceva important de lămurit aici! Odette se poartă ca şi când nici n-aş fi fost gata-gata s-o dau de-a berbeleacul Mai precis, se poartă ca şi când nici măcar n-ar băga de seamă c-aş fi prin preajmă, ceea ce, la drept vorbind, e chiar imposibil C-am ajuns faţă-n faţă, aproape proptindu-ne mustăţi în mustăţi Chiar şi-aşa, priveşte pur şi simplu ţintă drept înainte, pe undeva pe lângă urechea mea dreaptă — Odette, torc eu către ea Pe unde ai umblat? Te-am căutat peste tot! La vorbele astea, catadicseşte şi-şi îndreaptă capul către mine şi mă priveşte — Că te şi interesează pe tine! De unde până unde îţi zboară ţie gândul la alte pisici în loc să fii cu mintea numai şi numai la castronelul tău de-acasă? Aoleu! Că răutăcioasă mai e! Stau şi mă-ntreb ce-ar zice despre aşa ceva un pisicolog Probabil c-ar ajunge la concluzia că Odette e încă supărată de ceva, ceva ce ar avea legătură cu ea şi cu oamenii Că doar nu cu mine, Winston, cel mai credincios prieten şi cel mai înfocat admirator al ei Aşa că mă hotărăsc să-mi păstrez cumpătul şi să n-o iau ca şi când mi s-ar fi reproşat mie ceva — Bine, ai dreptate, se întâmplă des să fiu cu gândul la porţia mea de mâncare E totuşi un alt lucru de care ţin să-mi amintesc cu mult mai des Iar lucrul cu pricina – fac şi eu intenţionat o pauză scurtă, aşa, ca pentru impresie artistică – eşti, fără înconjur, nimeni alta decât tu, Odette! Căci te consider importantă în viaţa mea Iar dacă simt că nu-ţi merge bine, nu-mi merge nici mie altfel! Odette cade pe gânduri Ia să vedem, îmi mai trânteşte acum vreuna? — Vorbele sunt frumoase, n-am ce zice, Winston, rosteşte ea până la urmă Şi mai află că şi mie îmi pare rău că te-am repezit în halul în care am făcut-o, dar să ştii că şi eu am avut de-a face de-a lungul timpului cu alde mergătorii ăştia pe două picioare şi nu a fost totul chiar aşa de bine Aşa că şi eu, atunci când v-aud vorbind despre atât de binevoitorii oameni, ăia care vă umplu castronelele numai cu minunăţii de-ale gurii, Atunci Atunci simt că m-apucă serios furia! Miorlau! Şi au! Şi înc-o dată AU! Se pare că Spike a nimerit-o la fix cu bănuiala lui! Cum se face că mereu nu-l iau în serios pe colegul ăsta? Să fie cumva din pricina înfăţişării lui, aia de băiat de treabă? — Păi, în ce fel ai avut de-a face cu oamenii? mă interesez — Crede-mă, Winston, nu vrei să afli aşa ceva! — Ba cum să nu! o ţin şi eu pe-a mea, căci vreau cu adevărat să aflu Cum să aibă Odette încredere deplină în mine dacă nu ajung să ştiu şi eu în ceea ce o priveşte lucruri cu adevărat serioase? Odette suspină — Bine, fie, o să-ţi povestesc Dar nu aici, afară Povestea-i lungă şi mi-e şi mie frig Ce zici, hai să ne retragem în faţa gurii de aerisire a beciului spălătoriei! Cad o clipă pe gânduri Normal, că doar şi mie mi-e frig, dar şi dacă Spike şi Caramel s-or afla şi ei în colţişorul pomenit, atunci Odette, mândră cum o ştiu, s-ar putea să nu-şi mai spună oful Nu, dacă ţin să am ocazia unei discuţii între patru ochi de pisică, atunci trebuie să mergem într-altă parte — Am o idee şi mai bună, zic eu ceea ce tocmai îmi trecuse prin minte Hai să mergem în apartamentul lui Werner Acolo o să fim la căldurică şi-o să putem să ne căutăm un colţişor în care să nu ne stânjenească nimeni Odette şovăie De vreo câteva ori a fost pe la noi prin casă, şi cred că are o părere bună despre familia mea de mergători pe două picioare, doar a fost servită împărăteşte cu ce-au gătit şi Ana, şi babuşca Aşa că de ce nu ne-am tolăni pe canapeaua mea preferată? — Hai, Odette! Hai, că doar oamenii mei nu muşcă o ştii şi tu! — Bine, hai că vin cu tine sus *** Aşa se face că nu trece mult şi ne aflăm într-adevăr întinşi pe canapeaua mea preferată, fără să fim câtuşi de puţin deranjaţi Şi-asta fiindcă Werner e plecat din nou la universitate, Ana e pe la cumpărături, iar babuşca şi copiii sunt în drum către cel mai apropiat centru de copiere, ca să multiplice anunţul acela Datorită trapei pentru pisici montate la uşa de la intrare în apartament, pot să intru şi să ies când am eu poftă şi fără vreun ajutor omenesc Soarele de iarnă bate prin fereastra sufrageriei taman asupra canapelei, învăluind-o pe Odette, care stă drept înaintea mea, într-o lumină aurie Ce mai, arată pur şi simplu splendid şi simt cum, la aşa o privelişte, inimioara mea începe s-o ia la trap Şi-mi închipui cum eu şi Odette alergăm peste zi pe o pajişte cu flori, iar seara, strânşi unul în celălalt, am adormi cuibăriţi în acelaşi coşuleţ Sau cum, tot aşa, împreună, ne-am afla la pescuit de păstrăvi în apa unui pârâu şi — Winston? mă aud strigat de Odette, dar şi înghiontit cu laba, tot de ea Visezi? — Ăăă, ce? Eu? Nuuu, n-am făcut decât să ăăă să-mi închipui cum aş ăăă cum am, noi doi Pe sfânta mea tăviţă cu nisip! Ce mai bâlbâială şi pe mine! Mă port cam cum se poartă Werner în ultimul timp Dac-o s-o ţin tot aşa, sigur n-o să mai alerge nicicând Odette cu mine peste nicio pajişte înflorită! Aşa că mă scutur — Ei, am încercat şi eu, aşa, să-mi închipui ce-ar fi putut să ţi se întâmple aşa de rău în legătură cu oamenii Pfff, hai c-am scos-o la ţanc la liman! Odette trage adânc aer în piept — Lucrurile stau în felul următor: n-am fost întotdeauna o pisică de pripas, aşa cum m-ai cunoscut tu Am avut şi eu înainte parte de o stăpână iubitoare, de o casă frumoasă, cu o canapea dintre cele moi şi de un castronel plin întotdeauna ochi Şi am chiar un pedigri adevărat, fiindcă m-am născut într-o vestită crescătorie de pisici MIAUUUU! Am ştiut-o eu: Odette asta, e o doamnă în toată regula! Că de cum am văzut-o prima dată, am ghicit eu că sub blana ei se ascunde mai mult decât o pisică de curte, vagaboandă Fiindcă pentru aşa ceva, eu unul, Winston Churchill, am nas, nu glumă! — Iar, acolo, în casa stăpânei mele, nici nu eram singura pisică Cu mine mai era o pereche de lăbuţe moi: ale prietenei mele Rosie Şi amândouă ne bucuram de o viaţă atât de frumoasă! Mergătoarea noastră pe două picioare era o doamnă în vârstă Noi două eram bucuria vieţii ei şi eram răsfăţate şi îngrijite Odette face o pauză, părând să se lase în voia amintirii acelor timpuri minunate — Şi pe urmă? mă arăt eu curios Privirea lui Odette se întunecă — Pe urmă, stăpâna noastră s-a îmbolnăvit rău de tot Şi, din zi în zi, i s-a făcut tot mai rău, atât de rău că ajunsese aproape să nu mai fie în stare să se dea jos din pat Iar noi ne aşezam pe cuvertura cu care sta învelită, ca să-i ţinem de urât În tot timpul acela trecea în vizită pe acolo, din ce în ce mai des, o domnişoară, nepoată de-a doamnei în vârstă Îi făcea bătrânei cumpărăturile şi, când şi când, îi mai citea câte ceva din cele scrise prin ziare Unde mai pui că, atunci când stăpâna noastră era trează şi în stare să privească în jur, tânăra se juca până şi cu noi Gânditor, mă scarpin cu o gheară pe după ureche — Păi, până aici totul sună mai degrabă ca şi când în trecut n-ai fi avut de-a face decât cu oameni de treabă Odette scutură din cap — Stai şi-aşteaptă, Winston Fiindcă, din nefericire, aşa de bune şi de frumoase n-au rămas lucrurile Şi eu, şi Rosie ne-am dat seama până la urmă că nepoata aceea nu era chiar aşa de treabă cum se arătase aproape tot timpul Uneori, pierdea timpul prin grădină, obişnuind să vorbească acolo la telefon Şi anume cu prietenul ei, unul care, din când în când, trecea şi el pe la noi Îmi strâmb capul şi-o privesc pieziş pe Odette — Ei, şi tu acum Oamenilor, şi mai cu seamă femeilor, le place să vorbească la telefon E-adevărat, aşa o purtare poate să deranjeze deseori, dar cred că aşa ceva nu poate fi privit neapărat ca un semn serios al slăbiciunii de caracter — Dar nici eu nu vreau să spun asta! Miorlau! Hai că acum glasul lui Odette începe să sune bine — Ştiu şi eu că celor mai multe dintre femei le place să tot dea telefoane Chiar aşa de picată din lună nu-s nici eu Vorba e ce anume spunea atunci când era cu telefonul la ureche Şi zicea că ar fi putut să moştenească toţi banii stăpânei mele dacă se îngrijea şi ea niţeluş de bătrână în perioada cu pricina Pe de altă parte, zicea şi că o enervau de fapt la culme toate poveştile pe care i le înşira stăpâna noastră, numai că trebuia să le mai înghită o vreme — Dar ce-i aia „să moştenescă”? încerc eu să aflu de la Odette — Păi, cred că la oameni lucrurile stau cam aşa: atunci când unul dintre ei moare, lucrurile lui le capătă un altul Asta înseamnă să moşteneşti — Bine, dar de ce înainte de moarte trebuie să te porţi frumos cu cel care urmează să se prăpădească? Vreau să spun, acela care urmează să fie mort tot nu mai poate face nimic cu lucrurile alea şi nici nu poate hotărî pe mâinile cui să-ncapă ele Chiar dacă încă arăta ea mohorâtă, Odette nu poate să nu chicotească — Nu, lucrul ăsta îl hotărăsc oamenii, fireşte, înainte să moară Adică, atunci când încă mai sunt în viaţă, stabilesc cine-s aceia care ar urma să primească lucrurile lor Rămân tot nedumerit — Şi zici că funcţionează? Că doar n-or să mai fie deloc în stare să controleze cum urmează să se petreacă lucrurile Ce se-ntâmplă dacă nimeni nu respectă treaba asta? — Ba da, ba da, Winston Funcţionează Că mergătorii ăştia pe două picioare scriu totul înainte să moară, iar cele scrise se numesc testament Şi toată lumea trebuie să respecte testamentul Iar dacă se găseşte vreunul care să nu-l respecte, atunci ceilalţi oameni au grijă să-i facă numai necazuri — Aha Ciudată chestie Şi eu, care mi-am zis mereu că, odată ajuns la marele Dumnezeu al pisicilor, acolo, în Rai, puţin mi-ar păsa de fapt cine s-ar folosi de scândura mea de ascuţit ghearele Odette îşi fâţâie coada de colo-colo — Bine, dar tu eşti un motan Oamenii sunt altfel Şi oricum, întotdeauna ei ţin mult la lucrurile lor Ei, în orice caz, se zice c-ar fi bine, se-nţelege, să fii drăguţ cu cineva la ale cărui lucruri râvneşti Pricepi? Miaun şi eu, dându-i dreptate: — E limpede Acum am înţeles Adică, vrei să spui că nepoata aia se purta frumos cu stăpâna ta numai fiindcă ar fi vrut să moştenească ceva — Exact Şi aşa, pe furiş, atunci când credea ea că sărmana mea stăpână nu-şi dădea seama, se vântura prin toată casa, măsurând camerele de-a lungul şi de-a latul Şi, simţind şi eu, şi Rosie că ceva nu mirosea deloc a bine, am tras amândouă nădejde ca stăpâna noastră să se facă cât mai curând bine — Şi? — Niciun şi Din nefericire, bătrânei doamne nu i-a mers deloc mai bine şi, într-o zi, a murit Şi-aşa ne-am trezit singure cu nepoata aceea — Care, de îndată, nu s-a mai arătat a fi deloc cumsecade, nu-i aşa? — Că bine zici Pe dată nu s-a mai purtat deloc ca un om de treabă Nici vorbă să se mai joace cu noi şi, începând de-atunci, şi porţiile de mâncare ni s-au împuţinat simţitor, mâncare care oricum ajunsese să fie numai la conservă Şi eu, şi Rosie am fost sigure: cât de curând, tipa ar fi urmat să ne ducă la adăpostul pentru animale, ca să poată locui în toată casa aceea mare fără noi, numai ea şi prietenul ei — Aoleu, la adăpostul pentru animale? Grozăvie curată! Odette îşi scutură capul — Stai să vezi, că ce-a urmat a fost chiar mai rău Într-o zi, vine ea, nepoata, acasă, parcă turbată de mânie Şi s-a pus să ţipe la noi şi să ne bălăcărească, ba chiar să şi arunce după noi cu te miri ce Noi două n-am priceput nimic şi ne-am speriat bine de tot, că doar nu făcusem nimic rău! În orice caz, până la urmă a pus laba pe noi şi ne-a vârât cu de-a sila într-o cutie de metal, peste gura căreia a încropit ea un capac, pe care l-a prins zdravăn Înăuntru era întuneric beznă, iar eu şi Rosie eram peste poate de înspăimântate — Nu! rostesc şi eu, arătându-mă revoltat De ce s-or purta unii oameni în halul ăsta? — Chiar aşa a fost Numai că nici aşa ceva nu avea să se dovedească a fi cel mai rău — Miorlau! Pe sfânta mea tăviţă cu nisip! Dar ce-a putut să se mai întâmple? — A băgat cutia de metal într-o maşină, şi dusă a fost, cu noi cu tot Şi-am ajuns hăt departe, fiindcă şi mersul cu maşina a ţinut o groază Şi când, în sfârşit, ne-am oprit, a înhăţat cutia aceea, a scos-o din maşină şi-a lăsat-o acolo, în drum — Şi Şi pe urmă? — Pe urmă pur şi simplu a luat-o din loc — O clipită numai! Adică pur şi simplu a plecat fără voi? — Chiar aşa Aşa se face că rămăsesem singure-singurele închise în cutia aceea Fără nimic de mâncare Şi fără vreo picătură de apă În clipele cu pricina ne-a fost limpede că ne aştepta un sfârşit dintre cele mai urâte Închise într-o cutie de metal, rece şi întunecoasă Un fior de gheaţă mă încearcă în lungul spinării şi simt cum mi se zburlesc toate firele de păr din blană, dinspre vârful cozii către ceafă Cum pot face unii oamenii asemenea lucruri groaznice? — Mai pe urmă, avea să se petreacă însă altceva: după un timp, cât o adevărată veşnicie, am auzit un zgomot şi amândouă — Ei bine, turtureilor, sunteţi gata s-ascultaţi? se aude glasul Kirei, care îşi face apariţia în sufragerie, ducând la subraţ un teanc de petice de hârtie Tocmai am copiat anunţul nostru în cincizeci de exemplare Tu, Winston, sigur o să vrei să fii de faţă atunci când o să le punem prin diferite locuri, nu? Odette îmi aruncă o privire — O să-ţi spun altă dată povestea până la capăt Hai, fă bine şi mergi şi lipeşte anunţurile alea Cu vorbele astea, sare de pe canapea O, nu! Trebuie să aflu neapărat cum se termină totul! O femeie hapsână Sau un bărbat hapsân? Abătut, mă lupt cu zăpada pe urmele Kirei Oare câte bileţele din acelea vom fi pus deja? Habar n-am Cam după al treizecilea copac m-am oprit din numărat Sigur, ţinem cu tot dinadinsul să-l prindem pe duşmanul pisicilor, motiv pentru care şi acţiunea asta a copiilor e una înţeleaptă, după cum tot atât de limpede e şi că e grozav că fac parte din echipă Numai că în clipele acelea aş fi preferat să stau întins pe canapea şi să aflu continuarea poveştii începute de Odette Trebuie să fi fost careva care să le fi scos pe Odette şi pe Rosie din cutia aceea, slăvit fie Dumnezeul pisicilor! — Hei, copii! ne strigă un bătrân cu barbă aflat ceva mai în urmă, pe partea cealaltă a străzii Kira se întoarce — Da? — Tocmai am citit bileţelul vostru Aşteptaţi o clipă! Ne-ajunge din urmă, traversând cu paşi grăbiţi Îl privesc curios Poartă pe cap o bonetă tricotată, e înfăşurat într-o haină groasă, iar în jurul gâtului are încolăcit un fular destul de lung Şi aşa, deodată, simt cum mă ia din nou cu frig Miorlau! Vreau şi eu acasă! Urăsc iarna asta! De cum a ajuns bătrânul înaintea noastră, am putut vedea că barba îi fusese năpădită de mici cristale de gheaţă Sfântă sardină în ulei! Poate că şi blana mea a îngheţat în acelaşi hal! — Carevasăzică, vreţi să ştiţi dacă a văzut careva ceva suspect, nu? Copiii dădură din capete — Da, rosti Tom — Foarte bine, fiindcă nu mai târziu decât alaltăieri am văzut o femeie care a scos dintr-o cutie oarece cocoloaşe de mâncare şi le-a presărat pe o alee Şi a făcut asta mai cu seamă prin preajma copacilor şi a colţurilor caselor La început, nu mi s-a părut nimic nelalocul lui Am crezut că presăra grăunţe pentru păsări sau aşa ceva Mai pe urmă, m-am uitat mai atent şi cred că era vorba de peşte! Sardine în ulei! De-a dreptul scârbos! Mă uit mirat în sus, la omul nostru Cum adică scârbos? Gustos! Se prea poate să nu fi fost sardinele alea vreo mâncare de-a păsărilor, dar gustoase trebuie să fi fost neapărat! Kira, Tom şi Pauli par totuşi să înţeleagă imediat cam ce vrea să spună bătrânul Ca la un semn, trag tustrei aer în piept, iar Pauli prinde prima glas: — Sardine în ulei! Păi, e limpede! Trebuie să fi fost taman momelile alea otrăvite! Vai de mine, motan nătâng ce sunt! Păi, bineînţeles, hai c-acum îmi pică şi mie fisa! Alea erau momelile! Iar omul din faţa mea dăduse cu ochii de duşmanul pisicilor Şi, ca să fiu mai precis, peste duşmanca pisicilor Că doar vorbise despre o femeie, nu? — Şi ce s-a mai întâmplat? stăruie Kira Omul ridică din umeri — Păi, nimic Mai întâi, m-am gândit şi eu să strâng bucăţile alea de peşte şi să le arunc la gunoi, dar eram cam grăbit şi nici n-aveam la mine vreo batistă sau ceva asemănător, în care să fi înfăşurat chestiile alea slinoase După cum nici n-aveam chef să-mi mai şi miroasă palmele Pfff, oamenii ăştia! Pur şi simplu habar n-au ei ce chestie ca lumea sunt mirosurile! Lăsând însă cu totul la o parte treaba asta, dacă omul o văzuse pe făptaşa noastră acum două zile pe undeva prin preajmă, atunci se cheamă că suntem pe urmele ei, şi chiar binişor de tot! Ceea ce înseamnă c-ar trebui să fie o joacă de copil să punem laba pe ticăloasă! — Puteţi să ne povestiţi cam cum arăta femeia? întreabă Tom, cu pixul şi carneţelul lui deja la vedere Bătrânul ridică încă o dată din umeri — Păi ca o femeie Mai degrabă tânără, aş zice Dar foarte sigur nu sunt, că iarna toţi ne îmbrăcăm mai gros, de nici nu mai izbutim să ne mai recunoaştem între noi Tom se-apucă să scârţâie pe hârtie — Poate v-aduceţi aminte de culoarea părului? Drept răspuns, primeşte dinspre bătrân un clătinat de cap — Nu, nu-mi amintesc, fiindcă femeia purta pe cap o căciulă Îmi pare rău, dar mai multe nici nu-mi mai vin în minte Dacă se întâmplă totuşi să-mi amintesc, vă dau eu de veste Doar mi-am notat numărul vostru de telefon Sper s-o scoateţi la capăt! Bietele animale! Ce nerozie! Ne salută, dând scurt din cap, după care se întoarce pe trotuarul celălalt Kira, Tom şi Pauli se strâng la un loc — Bun Măcar ştim acum că trebuie să căutăm o femeie Tot e ceva, spune Pauli Şi când te gândeşti că nici n-am apucat să împrăştiem bine bileţelele alea Asta îmi pare de-a dreptul un supersucces! — Mda, să zicem Dar numai dacă sardinele alea în ulei or fi fost otrăvite, i-o trânteşte Tom De fapt, tot ce ştim e că o femeie a împrăştiat ceva pe jos, prin diferite locuri Poate că nu voia decât să le vină în ajutor amărâtelor ălora de animale, acum, de când a venit iarna Aşa că n-aş zice decât că ar fi vorba de un început de bănuială Ceilalţi doi dau din cap dându-i dreptate, când, din buzunarul hainei Kirei, se aude un ţârâit — Telefonul cel nou! izbucneşte ea, agitată şi scotocind după aparat Sfântă sardină în ulei! Aşa ceva nu poate să însemne decât că încă cineva ne caută în legătură cu anunţul acela, fiindcă şi numărul ăsta de telefon e numai pe anunţurile alea şi deloc prin alte părţi! — Alo, aici e Kira! se prezintă prietena mea — Pune-l şi tu pe difuzor, îi şuieră Pauli, în timp ce Kira apasă la iuţeală pe una dintre tastele noului aparat De la celălalt capăt al legăturii se aude un glas de puştoaică: — Alo, aici e Arzu V-am sunat în legătură cu cel care chinuieşte animalele Cred că l-am văzut „L-am”? Pe el, adică Şi eu care credeam că suntem pe urmele unei femei! Până şi detectivii mei mergători pe două picioare fac feţe-feţe — De curând, la noi pe stradă, am văzut un tip care a împrăştiat pe jos bucăţi de lebărvurşt — Un tip? Adică sigur un bărbat? se interesează Kira — Da, sigur e vorba de-un bărbat Am văzut de la balcon cum a aruncat ceva pe spaţiul verde Am coborât imediat şi m-am uitat mai bine la bucăţile alea, fiindcă totul mi s-a părut cât se poate de ciudat Şi era vorba de lebărvurşt, amestecat cu nişte grăunţe pestriţe Am luat de-acolo o bucăţică şi i-am arătat-o lui taică-meu Şi el a zis că grăunţele cu pricina ar fi fost ca să omoare melcii şi ar fi fost otrăvitoare Kira trage cu nădejde aer în piept — Vedeţi! Nu-i un zvon! Bucăţile alea chiar erau otrăvite! Smintitul ăla care urăşte animalele chiar există! Şi aţi dat telefon la poliţie, Arzu? — Da, am dat Au zis că şi-au notat şi-o să se ocupe de toată treaba Ceva mai târziu a trecut pe la faţa locului o patrulă, iar poliţiştii au cercetat spaţiul verde şi şi-au notat tot ce le-am spus c-am văzut Şi-au mai şi strâns şi luat cu ei toate bucăţile rămase — Şi pe urmă? — Cum? — Adică aţi mai auzit ceva de la poliţie? mai întreabă Kira o dată — Nu Din păcate, nu Dar de când cu asta, stau cu ochii pe şoricarul nostru C-ar fi groaznic dacă ar păţi ceva! Acum, se bagă-n vorbă şi Tom: — Alo, Arzu, aici e Tom, un prieten de-al Kirei Ai putea să-mi spui mai multe despre cum arăta bărbatul acela? — Hm Ar fi cam greu Eu eram în balcon, iar tipul era destul de departe Aş zice însă că era, aşa, între două vârste Şi că avea barbă Alte chestii nu mi-au sărit în ochi — OK, mulţumesc! Dacă-ţi mai aminteşti totuşi ceva, sună-ne — Aşa o să fac, pa-pa! Tom mai scrijeleşte ceva în carneţelul lui, după care răsuflă, se scarpină în cap şi îşi face ochii roată — Bun Prin urmare, căutăm o femeie, care însă ar putea foarte bine să fie un bărbat Hai că-i din ce în ce mai bine! Kira şi Pauli îşi clatină capetele, în timp ce eu unul mă mulţumesc să miorlăi nedumerit Un bărbat, o femeie, doi martori, şi două păreri: una hăis, alta cea Aşa se face că, din păcate, primele informaţii mai mult încurcă decât să lămurească Iar bestia care chinuieşte animalele nu se lasă aşa de uşor prinsă precum mi-am închipuit — Atunci eu zic să facem după cum urmează, cuvintează Pauli Mai întâi, mergem şi noi să bem undeva câte o ciocolată fierbinte, prilej cu care ne sfătuim şi vedem ce-i de făcut mai departe Că-mi simt deja celulele nervoase cum intră-n congelare Iar asta zău că nu face bine la vânat răufăcători! *** În bistroul lui Sandro e cald şi plăcut Kira, pe care Sandro o cunoaşte din nişte excursii întâmplătoare făcute cu Werner şi cu Ana, a propus să pună la dezgheţat celulele nervoase ale lui Pauli Şi o face exact în localul italianului, fiindcă oricum, întorcându-ne de la acţiunea noastră de răspândire a anunţului, am trecut taman prin faţa bistroului Acum, copiii stau tolăniţi în jurul unei mese şi sorb alene din ciocolatele lor fierbinţi garnisite cu frişcă Pe frigul ăsta e o idee genială, cu toate că, sincer să fiu, mai mult m-ar interesa ce ofertă ar avea prea-amabilul Sandro pentru un motan înţepenit de frig Miorlăind, mă frec de picioarele lui Drept care italianul îşi pleacă ochii către mine — A, il gatto nero este din nuovo pe-aiceea! Este şi la tine frigo? M-apuc şi torc, aşa, din răsputeri — Hm Eu zico că lapte prea caldo no făcea bene la motano Poate că ceva de mâncare ţi-ar pica molto bene, amico mio? Sfârrrr, sfârrr, SFÂRRR! Omul ăsta ştie ca nimeni altul ce-şi doresc pisicile! — Allora, poate puţino vitello tonnato? Tresar Nu cumva e vorba de lucrul acela, pe care l-am mâncat de curând, înainte să m-apuce durerile alea groaznice de burtă? Pe de altă parte însă, chestia fusese al naibii de gustoasă şi unde mai pui că şi Werner fusese sigur că durerile alea de burtă mi se trăseseră mai degrabă de la copiii Beatei Sandro îmi aşază un mic bol cu cărniţă de viţeluş în sos de ton direct sub nasul meu atât de fin Miroase pur şi simplu dumnezeieşte! Nu mă pot stăpâni şi iau o mică înghiţitură Miau! Vai, dar cât de gustoasă e! Lacom, dau iama şi termin şi restul La cât e de gustos, aşa ceva nu poate fi în ruptul capului otrăvit! Sandro râde, după care îmi mai pune puţin în bolul de porţelan Rad noua porţie imediat, fără să las vreo urmă Am impresia că m-aş putea obişnui cu bucătăria italienilor! Ce-ar fi dacă ar face rost şi babuşca de o carte de bucate italieneşti? Cuget un pic la cum aş putea s-o fac pe bătrână să se gândească la asta, dar imediat alung gândul Fiindcă cine s-ar încumeta vreodată să-i dea de înţeles babuşcăi că nu se împacă prea bine cu măreţul ei talent la gătit, n-ar face decât să-şi pună viaţa-n joc Un vis urât se repetă Mă trezesc tremurând din toate cele şi, rând pe rând, simt cum mă ia ba cu cald, ba cu frig Nu-nu, ăsta nu-i vis, de-aşa ceva îmi dau seama imediat! Din păcate, sunt nişte dureri de burtă cât se poate de adevărate şi cât se poate de urâte! Pe sfânta mea tăviţă cu nisip! Vitello tonnato ăla trebuie să fi fost otrăvit! Mă chinui şi ies până la urmă din coşuleţ şi mă gândesc s-ajung din nou la Kira Numai că podeaua se clatină în asemenea hal sub mine, că nu-s în stare să fac nici doi paşi unul după altul Şi, în acelaşi timp, am senzaţia că pereţii din hol se adună înspre mine ameninţători Să mă strivească, nu alta Ce mai, totu-i groaznic! Cumva, izbutesc totuşi să mă târăsc până în camera Kirei şi, măcar într-o privinţă, am şi eu noroc: Kira nu s-a culcat încă Citeşte De cum mă pun deznădăjduit pe miorlăit, mă şi zăreşte — Vai de mine şi de mine, Winston! Ce-ai mai păţit? Arăţi îngrozitor şi mai şi tremuri tot! Sare din pat şi mă ia în braţe Se-apucă apoi să mă liniştească, mângâindu-mă pe cap, pe partea stângă şi pe cea dreaptă, după care se uită la mine mai atent — Măi, dar şi inimioara-ţi bate ca nebuna! Mi-e teamă că acum chiar că trebuie să le spun şi celor mari din casă, chiar dacă nu-ţi face nicio plăcere să mergi la doctorul veterinar! În fine, îmi las capul să-mi atârne, fix înainte ca o nou crampă să mă scuture ca lumea Acum ştiu că puţin îmi mai pasă ce-o să se întâmple cu mine Că mai important e să înceteze odată durerile astea Kira mă aşază pe patul ei, după care iese din cameră ca o zvârlugă şi se întoarce aproape tot atât de iute, târând-o după ea pe Ana — Uită-te şi tu, mamă, cât de rău îi e lui Winston! A mai fost el aşa de curând, numai că azi pare să-i fie chiar mai rău Cred că e foarte, chiar foarte bolnav şi trebuie ajutat de urgenţă! Ana se aşază lângă mine pe marginea patului, şi-şi plimbă grijulie mâna peste creştetul capului meu — Winston, arăţi de-mi vine să-ţi plâng de milă! Şi în ce hal tremuri! Tare mi-e teamă că trebuie să mergem cu tine direct la spital Sper să existe aşa ceva, chiar şi pentru pisici Ştie el Werner, cu siguranţă O să-l întreb Nu trec nici treizeci de secunde şi, la căpătâiul patului meu de suferinţă, se înfiinţează colocatarul meu, Werner în persoană — Dumnezeule mare! Ce-i cu tine, motănelul meu? Kira ridică din umeri — Zău dacă ştiu ce are Şi duminică s-a simţit tot aşa de rău La început, m-am întrebat dacă nu cumva o fi mâncat vreo momeală otrăvită Numai că de data asta, am fost toată ziulica împreună şi ştiu precis că n-a mâncat nimic de pe stradă În afară de asta, i-am atras atenţia în mod deosebit în legătură duşmanul pisicilor Aşa că ştie că pe-afară n-are voie să mănânce de pe jos Cu coada ochiului, apuc să văd cum Ana şi Werner fac schimb de semne discrete şi, în ciuda situaţiei serioase, mai şi zâmbesc Miorlau! Câtă obrăznicie! Ăştia chiar nu cred câtuşi de puţin că sunt în stare s-o înţeleg pe Kira, prietena mea cea mai bună Dacă nu m-ar chinui durerile astea cumplite, ce-aş mai pufni şi-aş mai scuipa şi eu, de mama focului! Dar aşa, las să-mi scape doar un scâncet Werner se aşază lângă Ana şi se-apucă şi el să mă mângâie — N-are nicio importanţă O să-i dau telefon imediat doamnei doctor Wilmes Ana dă neîncrezătoare din cap — Tu nu te uiţi cât e ceasul? Aproape nouă jumate Cabinetele medicale veterinare s-au închis de mult, sigur n-ajungi tu să mai prinzi vreunul deschis Sper ca măcar să existe vreun serviciu clinic veterinar de urgenţă sau vreo clinică veterinară! — Ana, ai încredere în ce-ţi spun! Am numărul de telefon personal al doamnei doctor Wilmes O s-o sun acasă şi-o s-o rog să se întoarcă la cabinet Doar e o urgenţă şi ea îl ştie pe Winston Sfântă sardină în ulei! În sfârşit o rază de lumină! Fireşte că, dacă mă întrebi, nu-mi face nicio plăcere să merg la doctorul veterinar Dar, dacă tot e să merg, atunci să fie la doamna doctor Wilmes! Că ea e mereu foarte grijulie cu mine! Numai că, în loc să se bucure pentru mine, Ana îi aruncă lui Werner o căutătură dintre cele mai urâcioase — De unde până unde ai tu numărul de telefon personal al doamnei doctor Wilmes? Werner îşi arată podul palmelor — Asta chiar că n-are nicio importanţă! Mult mai important e că îl am Şi, în mod cât se poate de evident, ăsta e un lucru foarte bun Sun chiar acum *** Până aici mi-a fost Chiar că nu mai am nicio scăpare Iată că mi-a sunat şi ultimul cesuleţ din viaţă Şi nici măcar n-am parte de aste ultime clipe întins pe canapeaua mea de-acasă, locul meu preferat, plăcut, moale şi scăldat de razele soarelui, în mijlocul celor din familie, care să se strângă în jurul meu pentru a-şi lua rămas bun Nu-nu, ceasul îmi sună în timp ce stau întins pe tăblia cea rece a mesei de consultaţii a doamnei Wilmes, doctorul veterinar Pe de altă parte însă, mai bine să-mi fie curmată acum scurta viaţă de motan decât să fiu silit s-o ţin tot într-un chin Am nişte dureri de burtă aşa de cumplite, de parcă-aş sta să mă rup în bucăţi de-a binelea Werner Hagedorn, credinciosul meu prieten mergător pe două picioare, m-a adus aici imediat ce am simţit cum mă ia cu ameţeală N-apucam bine să fac un pas, că mă şi prăbuşeam la pământ Acum s-a postat lângă masă şi mă mângâie pe cap, încercând să mă liniştească Citesc însă pe faţa lui că se teme pentru viaţa mea Până şi pe Kira, cea mai bună prietenă a mea dintre oameni, sunt gata s-o înece lacrimile Tot drumul până aici, m-a ţinut numai în poala ei şi m-a mângâiat Cam aşa de rău stau lucrurile în ceea ce mă priveşte Miorlau! Când doamna doctor încearcă să-mi pipăie burtica, mă zbat, dau din lăbuţe, şi, cu ultimele puteri, izbutesc să scap din mâinile ei Istovit la culme, rămân apoi întins pe o parte Doctoriţa profită de ocazie şi îmi vâră în ochi lumina unei lanterne Pe lângă asta, mai şi mormăie ceva, aşa, ca pentru ea, ceva ce pare să sune ca un „Aoleu!” sau un „Vai de mine!” Ceea ce nici nu mă miră, că doar ştiu prea bine că-s mai aproape de moarte decât de viaţă Până la urmă, doamna doctor Wilmes îşi drege glasul: — Domnule profesor Hagedorn, rosteşte ea, cu glas care-i sună cât se poate de serios, teamă mi-e că Winston a fost otrăvit Sau cel puţin că a mâncat ceva ce pentru pisici e ca o otravă În orice caz, pupilele arată de parcă i s-ar fi dat niscaiva droguri Aşa că acum n-avem ce face şi trebuie să-i golim stomacul Trag însă nădejde să-l mai pot salva Pe Kira o podidesc lacrimile de-a binelea şi până şi Werner simte nevoia să tragă adânc aer în piept Eu unul sunt prea slăbit ca să răspund în vreun fel Dar dacă milostivul Dumnezeu al pisicilor o vrea acum să mă ia la el, facă-se voia lui Cine şi-ar fi închipuit că voi avea parte de-aşa un sfârşit urât! Doar cu ceva zile în urmă totul era cum nu se poate mai bine Stăteam tolănit în tihnă pe minunăţia noastră de canapea din Hochalle de la numărul A, din Hamburg În jurul meu lumea se agita nevoie mare, ca-n fiecare an de altfel, cu prilejul petrecerii de familie în stil hagedornic Să fi ştiut că asta urma să fie ultima mea petrecere din viaţă şi astea, ultimele zile petrecute alături de cei dragi mie, zău dacă n-aş fi profitat mai mult de ele Din nefericire, e prea târziu pentru asta Vezi-ţi de viaţa ta, lume frumoasă! Şi tu, Hamburg, perla mea, trăieşte-ţi şi tu viaţa mai departe! — O să-i dau acum lui Winston ceva care să-l liniştească, şi-aşa nici n-o să simtă nimic din ce-o să-i facem Kira ridică privirea — Vreţi să spuneţi că-i faceţi o anestezie generală? Eu am auzit că aşa ceva ar fi foarte periculos pentru pisici! Milostiv zeu al pisicilor! NU! Nu şi asta! N-am niciun chef să mai fiu chinuit acum cu lucruri aşa de primejdioase! Miorlau, miorlau, miaaauuuuu! Doamna doctor Wilmes mă mângâie uşor pe cap — Nu-ţi face griji, Winston! Asta nu-i deloc periculos pentru tine Numai aşa, ca o pişcătură mică, şi pur şi simplu n-o să mai simţi mai nimic din tot ce-o să-ţi facem Îţi promit că n-o să doară deloc! Mai fac o încercare să-mi salt capul, dar nu mai am niciun pic de putere După care urmează pişcătura de care tocmai îmi spusese doamna doctor, iar lumea din jurul meu se scufundă într-o negură groasă Ce bine că o pisică are nouă vieţi! Dar şi prieteni adevăraţi Iar uneori că e chiar şi-un câine prin preajmă! Se face din nou lumină în jurul meu Şi, la drept vorbind, totu-i chiar mult prea luminos Aproape orbitor de luminos! Să fi ajuns deja în raiul pisicilor şi nu peste mult timp am să dau ochii şi cu cel care m-a făcut? Îmi fac iute socoteala dacă, în viaţa mea atât de scurtă, mai mult am păcătuit sau am făcut mai mult fapte bune Poate c-oi fi umblat şi eu puţin cu nasul pe sus, dar, una peste alta, cred că am fost totuşi de treabă şi gata să sar în ajutorul celor din jur Sau mai ştii? Poate că drept răsplată am să primesc o porţie serioasă de ficat de pasăre gătit Sau poate că o să mă aleg cu o minunată mustrare şi-o să zbor de îndată din raiul pisicilor? Acum se apleacă înspre mine o făptură uriaşă, impunătoare Învăluită în raze de lumină, făptura cu pricina răcneşte la mine Sfântă sardină în ulei, e groasă rău! — Winstooon! Cum simte la tine? Miau! Glasul ăsta, care vine dinspre dumnezeul pisicilor, îmi pare uimitor de cunoscut — Ţi-am gătit terci de fulgi de ovez Lasă ca nu mai e mult şi-o să faci mai bine, sărmane mârrrtan! De unde până unde să fi gătit milostivul dumnezeu al pisicilor, special pentru mine, terci de fulgi de ovăz? Darămite să mai vorbească cu accent rusesc? Nu-mi trebuie decât vreo zece secunde ca să macin în cap asemenea informaţii, după care mă şi luminez la mintea mea de pisică! Unu la mână: sunt încă în viaţă! Doi la mână: babuşca e cea care stă acum lângă mine Trei la mână: mă aflu acasă, întins din nou pe canapea, iar soarele străluceşte prin sticla ferestrei Că de-aia e aşa de multă lumină în jur Dar şi pentru că babuşca asta, precum îi e obiceiul, poartă un pulover ornat cu paiete scânteietoare, şi făptura ei e învăluită în raze de lumină, mai ales atunci când se postează direct în faţa ferestrei Ei, şi-aşa se face că un bolovan cât toate zilele mi se ia de pe inimioara-mi de motan Ura! Sunt din nou acasă! Din toate alea nouă vieţi de pisică ale mele, am mai rămas cu cel puţin opt! Mă-ntind din toate încheieturile Chiar aşa, mă simt eu, ce-i drept, încă slăbit, dar uite că mă pot mişca din nou, fără cine ştie ce dureri Fantastic! Ce mai, ziua de azi e o minunăţie de zi! — Hai, mârrrtan, hai să duc la tine în bucătăria! Cu asemenea vorbe rostite, babuşca mă saltă cu băgare de seamă şi mă poartă până în bucătărie Odată ajunşi acolo, mă aşază cu mare grijă pe podea Parcă i-ar fi fost teamă ca nu cumva, peste noapte, să fi ajuns iar în starea aia deplorabilă În împrejurări obişnuite, zău dacă nu m-ar fi trecut toate bănuielile în legătură cu atâta gingăşie Cum zic ei, mergătorii pe două picioare? Brânză bună în burduf de câine, lucru care pare să i se potrivească babuşcăi ca o mănuşă Mai apoi, bătrâna ia oala de pe aragaz, toarnă cu un polonic ceva în castronelul meu şi îl împinge către mine Adulmec neîncrezător Chestia din castronel nu arată tocmai îmbietor Cumva foarte terciuită! Bleah! Şi, la urma urmelor, nici nu mi-e poftă de-aşa ceva, fiindcă nici nu mi-e foame Aşa că-mi întorc capul într-o parte Numai că, fireşte, babuşca n-are de gând să lase lucrurile aşa Împinge castronelul şi mai aproape de mine şi se-apucă să mă dăscălească — Winstoon, trebuie să te faci sănătos şi în puterrre! Că doar trebuie ajutat la Kira şi prinsul ticălosului de rrrăufacătorrr! Hai, hai! Mai amuşin o dată, după care îmi iau inima-n dinţi şi gust din terciul cu pricina Miorlau! Ce să mai zic? Zău dacă nu-i bun la gust! Şi se simte aşa de moale în gură şi uşor dulceag Fie-fie, n-o fi foc dac-o să-nghit olecuţă Iar pe chestia asta o să se bucure sigur şi babuşca! În aceeaşi clipă, apare şi Kira în bucătărie — În sfârşit, eşti din nou pe picioarele tale, Winston! mă salută ea cu avânt, lăsându-se în genunchi lângă mine — Copile! o mustră babuşca pe loc Lasă mârrrtan sa mănânce liniştit! — Clar, îl las! Sunt însă aşaaaaa de bucuroasă! Că doar mi-am făcut atâtea griji! Şi, pe lângă mine, şi Tom, şi Pauli Şi-ar fi vrut să treacă şi ei neapărat pe aici, cu mine, după şcoală, numai că le-am spus şi eu că pentru vizite e poate puţin cam devreme Dau din cap şi torc Are dreptate Kira Că acum, aşa, numai cu ea şi cu babuşca alături, mă simt tare fericit — Am făcut totuşi o excepţie şi-am adus pe cineva cu mine Şi-acest cineva te-aşteaptă în sufragerie Curios, îmi răsucesc capul în direcţia uşii de la bucătărie, după care îi arunc Kirei o privire întrebătoare Ei, dar despre cine poate fi vorba? Şi se pare că nici babuşca n-ar şti cum stau lucrurile, căci o priveşte pe Kira la fel de încurcată ca şi mine Kira râde — Hai, Winston Hai că te duc eu dincolo, la întâlnire Nici n-am trecut noi bine de uşa de la sufragerie, c-am şi zărit cine şedea pe canapea: Odette! Odette a mea! De bucurie, mai c-aş fi sărit de urgenţă Kirei şi-aş fi luat-o la fugă înspre Odette Numai că, în starea în care mă aflam, cred că n-aş fi ajuns să fac niciun metru şi m-aş fi prăbuşit jalnic pe covor Ce mai, o privelişte deloc potrivită unui erou ca mine, una pe care, în niciun caz, n-aş fi vrut să i-o ofer lui Odette! În loc de toate astea, vine Odette către mine, sărind de pe canapea ca să mă întâmpine şi pare la fel de nerăbdătoare precum m-arăt şi eu! — Hei, Winston! Cum îţi mai merge? Mi-a povestit Kira cât de rău ţi-a fost Nu cumva ai înfulecat vreo momeală? Că de-aşa ceva nu l-aş fi crezut în stare decât pe grăsanul ăla de Spike! S-a oprit şi stă în fund înaintea Kirei şi toarce către mine — Nu, bineînţeles că n-am înghiţit nicio momeală Cred că m-am otrăvit cu altceva Slavă Domnului, pe Winston Churchill nu-l pui tu la pământ cu una, cu două, că uite, mi-am revenit şi mi-s aproape ca nou Odette mă fixează din priviri — Hm, mie, uneia, îmi pare c-ai fi mai degrabă încă sleit de puteri, Winston sărmane! Acum, Kira se apleacă către Odette, ca să ne putem şi noi privi direct bot în bot Mi-o fi plăcând mie să-mi las mintea s-o ia razna, fiindcă, de fapt, mă simt încă slăbit, dar parcă şi Odette asta chiar îmi aruncă o privire drăgăstoasă Miorlau! Şi, aşa, pe dată, mă şi simt o mie la sută mai bine! — Aşa, şi-acum gata cu adulmecatul, ţuşti pe canapea, motan suferind, hotărăşte Kira cu veselie în glas şi mă aşază pe locul meu preferat — Hai şi tu, Odette, poţi să te aşezi liniştită alături Că după aşa o noapte groaznică, i-ar prinde bine şi lui Winston ceva momente de relaxare, nu crezi? Torc zgomotos, întru totul de acord Dintr-un salt, Odette ajunge lângă mine — Şi, Winston, după ce o să termin cu masa de prânz şi cu temele pentru acasă, mai spune Kira, trebuie să stăm de vorbă şi să lămurim cum ai ajuns de-ai băgat în tine blestemăţia aia de otravă Nu-mi iese deloc din minte gândul că la mijloc n-ar fi vorba numai de un singur făptaş Iar chestia asta nu-mi place chiar deloc! *** — N-aş putea să-ţi spun cât am rămas eu şi Rosie în cutia aceea, spune Odette de pe canapea Începe deci să povestească ce s-a mai întâmplat în povestea aceea urâtă din trecutul ei Acum, chiar dacă şi eu însumi tocmai am trecut printr-o treabă urâtă, tot am impresia că un stomac stricat ca al meu nu-i nici pe departe la fel de îngrozitor precum ceea ce i-a fost dat lui Odette să îndure — La un moment dat, pierdusem complet noţiunea timpului Aşa că nici acum nu ştiu câte zile şi câte nopţi am petrecut acolo Foamea ne dădea teribil de furcă, dar cea mai rea şi mai rea era setea Ce n-am mai fi dat şi noi pentru vreo câteva picături de ploaie! Dar n-am avut parte nici de picătura a mai mică, nici măcar atunci când a plouat cu găleata Ploaia n-a făcut decât să bată darabana în capacul cutiei Uneori, aveam impresia că auzeam paşi Şi-atunci ne puneam şi noi pe mieunat cât ne ţineau piepturile Numai că nu s-a întâmplat nimic Mă trec toţi fiorii E totuşi bine de ştiut că, într-un fel sau altul, Odette şi Rosie trebuie să fi fost salvate, că altfel nici c-aş fi fost în stare să ascult mai departe toată povestea asta — La un moment dat, puterile au lăsat-o într-atât pe Rosie, încât pur şi simplu s-a chircit pe fundul cutiei şi a adormit Fireşte, până atunci ne încurajasem noi una pe cealaltă, dar acum nu mai avea niciun pic de vlagă în ea Iar eu m-am simţit îngrozitor de singură şi, într-un târziu, m-am întins şi eu pe jos Odette trage adânc aer în piept — Îmi luasem deja adio de la viaţă O vreme, nu mai scoatem amândoi niciun cuvânt După care, Odette îi dă înainte: — Aşa a şi ajuns să mi se arate în vis o namilă de câine, care mă amuşina, cu gând să mă înfulece Iar eu nu aveam cum să fug, de parcă aş fi fost înţepenită Mă smucea şi mă lătra, iar eu îl scuipam, fără însă să mă pot mişca Şi l-am scuipat eu şi l-am tot scuipat până când însă, deodată, am înţeles că totul nu era deloc un vis! Pe acolo chiar dădea târcoale un câine, care trăgea de cutia noastră! Bineînţeles că nu aveam cum să-l văd, dar de mirosit o puteam face Şi-atunci mi-a venit ideea salvatoare: mi-am amintit că, mai totdeauna, câinii ăştia nu pleacă ei brambura fără să fie însoţiţi de vreun om Şi mi-am mai amintit un lucru, şi anume că atunci când câinele tot întârzie şi nu se întoarce, omul sigur vine să-l caute Dacă ar veni acum, poate că ar da peste cutia noastră şi ne-ar găsi şi pe noi! Am încuviinţat, dând din cap — Aşa-i, sună cât se poate de logic Şi ce-ai făcut atunci? — Mi-am adunat toate puterile rămase şi m-am pus pe mieunat şi pe pufnit şi scuipat Ca nu cumva câinele s-o ia din loc! L-am mai şi făcut în toate felurile şi am sperat că o să se simtă jignit şi-o să rămână prin preajmă L-am făcut „potaie proastă”, „nătâng”, „javră fără minte”, „împuţit” şi câte şi mai câte A mers de minune Câinele chiar s-a înfuriat teribil şi a mârâit întruna pe lângă cutie, încercând s-o desfacă Hai că m-am convins! Chiar aşa, pusă la cea mai mare încercare şi la capătul puterilor, Odette e aşa de neînchipuit de deşteaptă! — Ei şi, la un moment dat, am auzit în sfârşit glas de om strigând: „Hasso, vino aici! Hasso, pe unde te-ai băgat?” Cred că niciodată n-am fost într-atât de fericită să aud un glas omenesc! — Şi ce s-a întâmplat mai departe? — Omul chiar a venit până la cutia noastră Slavă Domnului, câinele a continuat să mârâie, ceea ce l-a făcut pe omul acela să se uite mai atent la cutie şi să încerce imediat să-i deschidă capacul Numai că nu era deloc floare la ureche, că nemiloasa aia de nepoată închisese capacul cu un lacăt Recunosc, mi-a fost teamă că omul ar fi putut să nu se mai sinchisească atâta şi să ne lase acolo Aşa că m-am pus şi eu iar pe mieunat şi pe pufnit Şi, chiar dacă de felul lor oamenii stau aşaaa prost cu auzul, el a auzit zarva făcută de mine Pfff, halal poveste! Numai ascultând-o şi simt că o iau razna! — Oricum, s-a apucat să strige cât îl ţinea gura Mai întâi: „Aoleu, Dumnezeule!” Şi apoi către un altul: „Karl, ia vino repede-ncoace! Şi adu cu tine şi cutia cu scule din maşină! Am dat peste o treabă urâtă!” Chiar astea i-au fost cuvintele şi n-am să le uit cât oi trăi — Şi pe urmă? — După o vreme, am auzit din nou paşi Apoi am simţit pe cineva apucând cu putere cutia, hotărât s-o desfacă Iar pe noi, înăuntru, ne-a zgâlţâit şi ne-a smucit de ne săreau capacele Până la urmă însă, a desfăcut capacul cutiei, iar eu ştiu c-am fost orbită de strălucirea luminii de afară Dar am fost superfericită! — Pfff, chiar că totul s-a petrecut, aşa, în ultima secundă! Dar ce poveste înfiorătoare! Ei, dar cine s-ar fi gândit că, una peste alta, eliberarea i se mai datora şi unui câine! Odette dă din cap — Ai dreptate, cui să-i fi trecut prin cap aşa ceva? Dar nici că mi-am închipuit că nişte oameni ar fi în stare să le facă unor pisici aşa ceva! — Şi mai departe cum a fost? V-au luat cu ei oamenii aceia? Şi ce s-a-ntâmplat cu Rosie? Odette cade câteva clipe pe gânduri — Oamenii au luat cutia, cu tot cu noi înăuntru, şi au dus-o în maşină Rosie tot nu apucase să scoată încă vreun sunet, dar cel puţin o auzeam cum respira Îşi pierduse cunoştinţa Unul dintre oameni i-a spus celuilalt că cel mai bine era să ne ducă la un adăpost pentru animale, că acolo sigur avea să fie şi un doctor veterinar Odette râde şi nu prea — Dacă înainte combinaţiile astea de cuvinte, „adăpost pentru animale” şi „doctor veterinar”, m-ar fi făcut ca, de groaza lor, să sar din maşină, acum ele îmi sunau în urechi ca o muzică Mda, îmi închipui eu ce vrea să spună Odette Că şi eu m-aş fi simţit la fel — Din nefericire, adăpostul pentru animale nu s-a arătat a fi ultima mea oprire în toată aventura, rosteşte Odette şi suspină, răsucindu-şi mai apoi capul într-o parte — Nu? Păi, ce-a mai fost după aia? Dar cu Rosie ce s-a întâmplat? Haide, vreau să aflu totul, o zoresc eu pe Odette — Nuuu, Winston, restul o să ţi-l povestesc după ce Hei! Când adică? Că doar sunt curios! — După ce o să aflăm de ce ţi-a fost astă-noapte aşa de rău Şi cred că prietena ta, Kira, vrea să stea serios de vorbă cu tine tocmai în privinţa asta! Că doar ţi-a şi atras atenţia Odette toarce, căci se vede treaba că a zărit-o pe Kira înaintea mea Kira e într-adevăr în preajmă, proţăpită în faţa canapelei şi aruncându-mi o privire cât se poate de întrebătoare Acum, oricât de mult aş îndrăgi-o eu pe Kira, ce-o fi având şi ea – pe sfânta mea tăviţă cu nisip! – de apare taman atunci când urma partea cea mai palpitantă a poveştii Vitello tonnato Vitello tonnato? Vittelo tonnato! — Prin urmare, eşti sigur-sigur şi mai şi juri pe iubita ta scândură de ascuţit ghearele că n-ai mâncat nimic de pe jos, de pe stradă? Kira mă priveşte cum nu se poate mai aspru, drept care încuviinţez dând din cap şi mai ridic şi laba dreaptă din faţă Am văzut eu chestia asta odată, într-o emisiune de la televizor, una în care erau mulţi oameni într-o sală, înaintea cărora stăteau trei inşi îmbrăcaţi în negru Ăstora în negru trebuia să li se jure că li se va spune adevărul şi numai adevărul Ridicatul mâinii întărea cumva veridicitatea deplină a mărturiei şi dădea, aşa, un aer solemn, chestie pentru care m-am apucat şi eu să fac la fel Fireşte, Kira nu pricepe câtuşi de puţin chestia cu solemnitatea, aşa că pe ea o umflă râsul, de mama focului Până şi Odette se-apucă să se rostogolească veselă de pe-o parte pe alta, distrându-se din plin Jignit, las laba în jos Lipsă de bun-simţ! — Bine, dar cum ai putut să bagi în tine otrava aia? Îmi las capul să cadă într-o parte Bineînţeles că şi eu m-am gândit la asta şi, între timp, mie unuia cazul mi-e cât se poate de limpede Chiar limpede precum apa de izvor: numai de la vitello tonnato ăla trebuie să mi se fi tras! Oricât mi-ar fi plăcut mie să pun tot răul de pe lume în cârca Beatei şi a odraslelor ei prost-crescute, sunt sigur totuşi că nu ei sunt vinovaţi de durerile mele de burtă Nu-nu, vitello tonnato trebuie să fi fost Cum să fac însă acum şi să-i dau de înţeles Kirei aşa ceva? O vreme stau încă şi mă mai socotesc dacă aş putea să mimez cumva cuvântul vitello sau dacă n-ar fi mai bine să apuc ceva de scris într-o labă şi cine ştie dacă nu i-ar trece Kirei ceva ajutător prin cap — OK, dacă mă gândesc eu ceva mai bine, atunci aş zice că şi după petrecerea de Advent, dar şi ieri ai mâncat ceva gătit la Sandro Şi anume chestia aia cu sos de ton Şi, de fiecare dată, ceva mai târziu, ajungeai să te simţi rău Ha! Păi, asta e! strigă ea şi iese ca o vijelie din sufragerie Odette se uită la mine cu o mutră întrebătoare — Ce chestie cu sos de ton? — Ei, e un fel de mâncare deosebit de gustos, pe care l-au născocit oamenii ăştia: friptură cu sos de ton Am avut de curând şi pe-aici aşa ceva, când cu vizita rudelor lui Werner, când Ana şi babuşca nu erau acasă şi de-aia nici n-a avut cine să gătească Şi exact din aceeaşi chestie am mâncat şi ieri când, după acţiunea cu anunţul, am intrat în restaurantul cel mic al lui Sandro, ca să ne mai încălzim Odette se arată mirată — Acţiunea cu anunţul? Dar despre ce acţiune e vorba? Cerule, se vede că Odette a fost plecată ceva mai mult! N-a aflat de niciunde! — Păi în legătură cu duşmanul ăla al pisicilor! Doar v-am povestit de el Kirei, lui Pauli şi lui Tom le-a venit ideea să împrăştie nişte bileţele, prin care să atragă atenţia asupra celui care chinuieşte animalele În anunţurile astea e trecut şi un număr de telefon mobil, la care oricine poate anunţa te miri ce fapte suspecte de care ar avea cunoştinţă — Adică la poliţie? — Nu, la noi — La noi? Ce, tu ştii să foloseşti un telefon? — Da Ăăă adică nu! Adică: vreau să spun că lumea îi poate suna pe copii, că n-am zis „la noi” decât aşa, fiindcă suntem şi noi o echipă, nu? — Părerea mea e că oamenii şi animalele nu prea pot alcătui echipe Sfântă sardină în ulei! Pe lângă toate cele, Odette asta mai poate fi şi încăpăţânată! Bine, fie, povestea ei, chiar dacă n-o ştiu eu încă până la capăt, este, cum nu se poate mai tristă Dar nu toţi mergătorii ăştia pe două picioare sunt aşa! Ai mei, din fericire, nici pe departe! Că-n ruptul capului nu m-ar lăsa ei vreodată închis într-o cutie, pe cine ştie ce coclauri Kira se întoarce în sufragerie şi, de data asta, l-a adus cu ea şi pe Werner — Werner, am aflat între timp care a fost mâncarea otrăvită! — Păi, zi odată! Despre ce e vorba? o întreabă şi Werner — Despre feliile alea de friptură în sos de ton, din care a mâncat Winston după masa de Advent de duminica trecută E sigur-sigur! Werner se scarpină în creştetul capului — Dar pe-asta de unde ai mai scos-o? C-au trecut doar câteva zile de la petrecerea aia Aşa că durerile de burtă de azi-noapte ale lui Winston n-au cum să aibă vreo legătură cu vitello ăla Kira scutură din cap — Nu, nu vorbesc despre petrecerea aia Cu toate că şi-atunci, duminică noaptea, l-au chinuit durerile de burtă Bine, nu au fost atât de groaznice precum cele de azi-noapte, dar suficient cât să vină la mine în cameră şi să aud toată noaptea cum i-au chiorăit maţele Ieri însă a mâncat din nou vitello tonnato la Sandro Cam ciudat, nu crezi? Werner face ochii mari — Chiar că-i ciudat Şi-atunci, din două una Ori Winston este alergic la carnea de ton, cu toate că sigur ar fi descoperit ea, doamna doctor Wilmes, vreo reacţie alergică Ceea ce-nseamnă că asta iese din discuţie Ori vitello ăla era otrăvit sau stricat Şi prima, şi-a doua oară Odette se trage mai aproape de mine — Ce-i aia „alergic”? vrea să afle şi ea Coada mi se zbate când într-o parte, când în cealaltă, căci am căzut pe gânduri — Cred că e atunci când cineva nu suportă un lucru Îl mănânci şi pe urmă începi să te simţi rău, cu toate că lucrul cu pricina nu e stricat sau otrăvit Sau cum ar sta lucrurile cu tine şi cu mergătorii pe două picioare Cei mai mulţi dintre ei sunt cu totul de treabă Tu însă, nu te împaci deloc cu niciunul Aşa că s-ar zice c-ai fi alergică la ei — Aha Şi asta-i tot ce are de spus Poate că exemplul meu cu mergătorii pe două picioare i s-a părut prostie curată — Şi cum aflăm noi dacă lucrurile nu erau în ordine cu vitello ăsta nici a doua oară? îl întreabă Kira pe Werner Profesorul cugetă câteva clipe — Păi, aş avea eu o idee Presupune însă din partea mea un sacrificiu deeestul de mare Chiar mare de tot! mai spune el şi face o pauză mică, ca înaintea unei dezvăluiri senzaţionale — Şi care ar fi aia, mă rog? se interesează Kira, în timp ce eu unul mă arăt cât se poate de revoltat, că doar şi pentru Werner ăsta, niciun sacrificiu n-ar trebui să fie îndeajuns de mare pentru credinciosul său motan, Winston Churchill! — Păi e vorba că eu n-am gustat din vitello Şi-ar fi trebuit, adică, să-i fi întrebat pe ceilalţi invitaţi dacă ei au pus gura pe aşa ceva Că nici Winston n-a fost singurul căruia i-a fost rău Ca să aflu însă asta, ar trebui s-o sun pe cumnata mea, Beate Aha! Carevasăzică mai sunt şi sacrificii cu adevărat URIAŞE *** Ştiţi cum se zice: o nenorocire nu vine niciodată singură N-au trecut nici cinci minute de când Werner a sunat-o pe Beate, că s-a şi înfiinţat la noi acasă şi s-a proptit pe canapea Din păcate, era pe undeva prin preajmă şi s-a gândit ea, aşa, deodată, ca împreună cu copiii să-mi facă o vizită, ca la căpătâiul bolnavului Aşa că iată-mă zăcând pe aceeaşi canapea, deloc liniştit şi relaxat, în braţele celor două gemene De cum le-a văzut pe fetiţe, şmechera de Odette a şi tulit-o Aşa-i când eşti un motan semiotrăvit şi ţi-a pierit agerimea aia de pisică sănătoasă Aşa c-am ajuns singura victimă a copiilor, care par foarte convinşi că pisicile nu mai pot de fericire atunci când sunt strânse tare în braţe Eu unul, aproape sugrumat, mă văd legănat necontenit când de una, când de cealaltă copilă Şi îmi mai şi plâng de milă, aşa, fără nicio noimă (la fel ca mama lor): „săraca pisică”, „săraca pisică” „Ajutor! Încetaţi!” îmi vine să răcnesc cât mă ţin puterile, că m-a luat rău cu ameţeală de la atâta legănat Dar poate că ameţeala vine şi de la pălăvrăgeala care se revarsă din gura Beatei şi care nici n-are de gând să mai termine — Werner, tu chiar vrei să spui c-am fost otrăviţi cu toţii? De Sandro ăsta? Aşa ceva chiar că-i nemaipomenit! Trebuie să te duci imediat la poliţie La poliţie, Werner! Auzi? Werner suspină spăşit Pesemne că, între timp, se căieşte că i-a trecut prin cap s-o întrebe pe Beate dacă ea şi familia ei au mâncat duminică vitello tonnato — Beate, înainte de orice, o să mă duc şi-o să vorbesc personal cu Sandro Îl cunosc de mai bine de douăzeci de ani şi n-am deloc de gând să dau imediat fuga la poliţie Beate se schimbă la faţă — Cum adică nu imediat? Şi, mă rog, cam ce-ar mai trebui să se întâmple ca să pricepi şi tu odată? Nepoţii tăi au fost victimele unei tentative ticăloase de otrăvire! Iar luni, când am încercat să-ţi spun, nici n-ai vrut s-auzi de-aşa ceva A trebuit să se îmbolnăvească motanul ca să te mişti şi tu Să-ţi fie ruşine, Werner! Cât de egoist ai ajuns! O spun acum şi-o s-o spun la nesfârşit: ai ajuns o ciudăţenie de burlac Hm, de parcă ar mai trebui să mire pe cineva! Trăieşti aici de unul singur, cu un motan, aşa că de ce ne-om mai întreba — Ia stai puţin, întrerupe Werner discursul fără capăt al Beatei, că doar locuim în casa asta patru persoane: Ana, fata ei, mama Anei şi eu Beate scutură din cap — De parcă astea ar conta Nu-i destul că-ţi laşi îngrijitoarea şi plodul ei să locuiască aici şi că ele nu fac decât să profite de mărinimia ta, dar mai şi Chiar în clipa aceea intră şi Ana în sufragerie, iar după trăsăturile încremenite ale chipului ei, îmi dau seama c-a auzit totul, cuvânt cu cuvânt Acum să vezi încurcătură! Până şi Werner pare să se fi prins de cât de serioasă era situaţia, căci, încurcat, priveşte când la Ana, când la Beate Izbutesc şi eu să mă eliberez până la urmă din strânsoarea braţelor uneia dintre puştoaice şi, dintr-un salt, sunt pe podea Dacă se iscă vreo răzmeriţă pe-aici vreau ca măcar să mă pot ascunde pe sub canapea Ana trage adânc aer în piept, după care i se adresează lui Werner: — Werner, spune-i! Beate priveşte mirată — Mai înainte de toate, mai c-aş zice măcar un „bună ziua”! Ce-ar trebui să-mi zici, Werner? Colocatarului meu pare să-i fi pierit însă graiul: — Ăăă Eu ăăă e tot ce-i iese din gură — Werner! strigă Ana, fără pic de milă — Ăăăm, bâiguie el, păi, Beate, chestia e că ăăă Acum îşi iese şi Ana din ţâţâni — Hai că mi-ajunge! Stabilisem ceva, Werner Îţi aduci aminte? Seara de ajun? Dar dacă nu te ţii de ceea ce am hotărât şi n-ai de gând să-i spui cumnatei tale despre noi doi, atunci între noi totul s-a terminat! Werner sare ca ars şi face un pas spre ea — Bine, draga mea! Beatei îi cade faţa — „Draga mea”? Werner, n-ai vrea tu să-mi explicit şi mie ce se petrece aici? Werner îşi face scurt o socoteală, după care o prinde pe Ana pe după umăr şi o priveşte pe Beate drept în ochi — Ana este prietena mea, adică noi doi suntem împreună Şi ne-am bucura dacă anul acesta am sărbători ajunul Crăciunului cu toată familia laolaltă, aici, la noi acasă Stau şi mă gândesc cam cum s-ar putea descrie mai bine ce se întâmplă cu Beate şi cu mutra ei Cred că cel mai bine i s-ar potrivi femeii ăsteia expresia „ca viţelul la poarta nouă” O scrisoare misterioasă Şi un plan pe cinste Atenţie: e vorba în el şi de o bunică bolnavă O zi mai târziu, mă simt muuult mai bine aşa că, dacă tot s-a hotărât Werner să-i facă lui Sandro o vizită înainte de prânz, sunt gata să-l însoţesc Poate dacă dă ochii cu victima lui, îl apucă şi pe răufăcătorul ăsta mustrările de conştiinţă! Dar şi Kira face parte din delegaţie, că doar nimeni nu-i otrăveşte motanul preferat fără să-şi primească pedeapsa cuvenită! De cum trecem tustrei pragul localului lui Sandro, acesta ne întâmpină salutându-ne în felul său, prietenos: — Werner, ciao! Come stai? — Nu prea bine! mârâie Werner Sandro îl priveşte surprins, după care căutătura lui se cam întunecă, de parcă ar fi avut o vagă bănuială despre problema noastră Şi nici nu-i de mirare, că doar amestecătorul ăsta iscusit de otrăvuri o fi ştiind el ce i-a putut pielea — Sandro, trebuie să stăm de vorbă În localul ăsta al tău e ceva în neregulă Mai precis, e ceva în neregulă cu felul ăla de mâncare, cu vitello tonatto Părerea mea e c-a fost otrăvit Uite, alaltăieri, Winston a fost cât pe-aci să moară după ce-a gustat din el şi-a trebuit să-şi petreacă noaptea la clinica veterinară Şi eu pe lângă el N-a fost bine deloc! Pe dată se aşterne o tăcere apăsătoare, iar Sandro pleacă ochii în pământ — Mda, adică, chiar ca îmi parrre rau! Mi dispiace! Dar cum aşa, otrrravit? Poate erea numai stricato, no? Werner scutură din cap — Winston a mâncat asta în două rânduri Şi în porţii diferite, înţelegi? Duminica trecută şi alaltăieri Ca să nu mai spun că duminica a mâncat din felul ăsta şi cumnata mea, şi până şi ei i-a fost rău Deci: ce se întâmplă aici, la tine? Hai, s-aud! Sandro înghite în sec, după care, punând o mână pe unul dintre umerii lui Werner, îl trage pe acesta puţin mai aproape de el — Hai să vieni cu mine în spate, la birrroul Trrrebuie zico la tine una poveste despre ceva După care îl trage pe Werner după el Trec prin faţa tejghelei unde îţi ţinea casieria şi prin faţa vitrinei, în care stăteau la vedere toate bunătăţile, iar apoi ies pe uşa batantă, care dă în bucătărie Eu şi Kira ne ţinem scai de cei doi, până când, în sfârşit, ajungem cu toţii într-o încăpere mică, fără niciun ochi de geam, în care nu se află decât o masă de scris, un telefon şi un calculator Sandro închide uşa în urma noastră, după care, trăgând adânc aer în piept, începe: — Werner, sono şi io şantajato! Cineva vrea să m-aducă în sapa di lemno! Uită-te şi tu! Trage de sertarul mesei de scris, scoate de-acolo mai multe plicuri şi i le îndeasă lui Werner în mână La început, acesta se uită la ele încurcat, dar apoi scoate dintr-unul un bileţel, pe care îl citeşte la repezeală — Ah, cerule mare! exclamă, după care rămâne cu gura căscată şi-i piere şi glasul Miorlăi şi eu către Kira, ceva de genul: „Hei, ia-mă şi pe mine-n braţe! Că de-aici, de jos, nu văd deloc ce scrie în bileţelul ăla” Prietena mea pricepe pe dată ce vreau şi mă saltă de jos Şi-aşa ajung să mă zgâiesc şi eu la foaia de hârtie, aflată încă în mâinile lui Werner La drept vorbind, nici nu-i scrisă ca lumea, ci mai degrabă lipită Literele sunt lipite, decupate de cineva, fără doar şi poate, dintr-un ziar Dar aşa un scris parc-am mai văzut eu pe undeva La fel arăta şi scrisoarea şantajistului care o răpise pe Emilia, colega de clasă a Kirei Asta însă chiar mă încurcă Ce, şi-aici să fi fost cineva răpit? Nu cumva răpitul e chiar bucătarul lui Sandro? Şi nu cumva din cauza asta Sandro se vede silit acum să gătească el însuşi? Poate că, din nebăgare de seamă, aşa a şi ajuns să-şi otrăvească clienţii Werner îşi regăseşte glasul: — Eşti şantajat? Îi ameninţă vreo primejdie pe clienţii tăi? Bine, dar de ce nu mi-ai spus până acum? Că doar suntem prieteni! Sandro ridică din umeri Pare neajutorat şi, pe deasupra, trist Eu, în schimb, n-am nicio părere Şi asta fiindcă nici n-am apucat să citesc scrisorica aceea Cum s-o fac pe Kira să priceapă că ar face bine să pună mâna pe foaia aia? Cu grijă mare, îmi înfig uşurel ghearele la subraţul ei Poate c-o pricepe semnul — Au, Winston! Ce, nu ţi-e bine? Motan prost-crescut, ce-ţi veni să mă zgârii în halul ăsta? Doare! Revoltată, Kira mă pune din nou jos, pe podea OK Se vede treaba că n-a-nţeles semnul meu delicat Aşa că, jignit, m-apuc şi miorlăi Nici nu se sinchiseşte de mine şi-şi freacă braţul — Ce s-a întâmplat, Werner? se-arată ea interesată să afle — Hai că-ţi citesc eu repede Mă rog, fie şi-aşa Cumva tot oi ajunge eu la ceea ce mă interesează! — Carevasăzică, aici zice aşa: SANDRO, DACĂ ŢII LA VIAŢA ŞI LA SĂNĂTATEA CLIENŢILOR TĂI: DE EURO, BANI GHEAŢĂ SÂMBĂTA VIITOARE! ALTFEL, AM SĂ-ŢI OTRĂVESC TOATĂ MÂNCAREA!!! URMEAZĂ ALTE VESTI!! Înspăimântată, Kira duce mâna la gură Sandro clatină din cap, iar mie-mi pare că văd cum i se preling lacrimi la colţurile ochilor Sfântă sardină în ulei! Dacă şi pe oamenii ăştia mari îi podideşte plânsul, înseamnă că-i groasă rău de tot! — Si, si, terribile! Iste grande catastrofa! Zău dacă ştiu ce sa facio Nicio vorba să am de euro! Aşa că nici n-am plătit nimic Şi-a mai venit una scrisore, ca să pono la banii într-un punga şi punga la pubela de gunoaie din curte, dar eu n-am făcut ce ziceea C-am sperato c-ar fi numai proasta la gluma, dar acum, că mi-ai istorisit-o tu că la tua famiglia a ajuns bolnavi, acum chiar ca m-am infricosato şi io de-a bineleea Şi pe urma şi gatto nero: terribile! Veramente terribile! Îmi pare la mine asaaa de rau! Werner scutură din cap — Sandro, Sandro, vrei să-mi spui că ştiai că cineva te şantajează, că cineva te ameninţă c-o să-ţi otrăvească clienţii şi tu ai stat cu mâinile în sân? Şi n-ai făcut nimic? Ba mai mult, ai sperat că totul n-a fost decât o glumă proastă? — Păi da, dar am şi controlat tutto cu multa atenţione Şi am cumparato numai proaspăt şi dopo aceea bine incuiate în dulap Mi-am ziso doar că, dacă spun la poliţia, atunci ei închide la ristorante mio, no? Şi tocmai cuando înfloreşte la afacerile de Crăciuno, dacă nu m-aleg şi io cu ceva mai molto parale, atunci chiar ca se-alege praful de afacerea mia! Iste luna cea mai importante de la tot anul! Capisce? Capisce? Cine sau ce-o mai fi şi asta? Cine sau ce-o mai fi şi „afacerile de Crăciuno”? Parcă stabiliserăm între noi, pisicile, că cei mai mulţi oameni sărbătoresc de Crăciun naşterea salvatorului lumii Şi asta nu-i deloc vreo afacere Sau, mai ştii, poate-o trebui, într-un fel sau altul, să plăteşti pentru treaba asta? Adică te pomeneşti c-o fi vorba de salvarea lumii, dar numai dacă bagi mâna-n buzunar şi plăteşti înainte vreo cincizeci de euro? Ca motan ce mă aflu, pot doar să clatin revoltat din cap! Uneori chestiile astea ale oamenilor mai că îmi zbârlesc mustăţile! — Degeaba, Sandro Vitello ăla a fost, fără îndoială, otrăvit Şi cel mai bine ai face să suni chiar acum la poliţie şi să povesteşti totul O să ştie ei, cu siguranţă, ce-i de făcut — No, no, prego! Te rog, nu! De como o s-apara la poliţie în ristorante mio, atunci s-a zis-o cu tutto! Con siguranţa! se plânge Sandro, cu glas complet deznădăjduit Werner suspină — Da, dar ce-ai vrea să faci altceva? S-aştepţi până când mai dă careva peste cine ştie ce necaz? Ai vreun plan, ceva? Sandro scutură din cap şi răspunde abia auzit: — No, din pecate no În discuţia celor doi se bagă acum şi Kira: — Am putea să încercăm noi să-l ajutăm pe Sandro Că doar am rezolvat până acum câteva cazuri serioase Şi unde mai pui că am făcut – o chiar mai repede decât poliţia Serios! — Ai putea să încerci, mica signorina? întreabă Sandro, cu glas care pare să sune că ar trage şi el oarecare nădejde Kira dă din cap şi zâmbeşte în timp ce eu, ca să întăresc spusele fetei, mă pun pe tors Când are ea dreptate, chiar că are Chiar am fost isteţi, mai isteţi decât cei de la poliţie Şi – pe lăbuţele mele cele moi! – chiar am avut succes! Gânditor, Werner îşi scarpină bărbia — Hm Ştiu şi eu? Ce se întâmplă însă dacă, între timp, ajung să se îmbolnăvească şi alţi oameni? — Cu o scuză oarecare, Sandro ar putea să ţină mâine localul închis toată ziua Iar în timpul ăsta ar putea să ne arate cum îşi pregăteşte mâncarea Poate atunci o să ne dăm seama cum ar fi putut să ajungă otrava în interiorul localului Şi, în primul rând, o să ştim despre ce fel de otravă e vorba Ce mai, o să putem să ne băgăm nasurile peste tot, şi fără să fim deranjaţi Sandro o să-şi vadă liniştit de treabă, iar noi încercăm să punem mâna pe şantajist sau, mai ştii, pe şantajişti Sandro dă şovăielnic din cap — Da, poate no iste un plano rea Să chem la ajutorul meu de la bucataria şi să stăm şi cu lui de vorba? Kira scutură cu hotărâre din cap — Nu, nici vorbă de aşa ceva! Cu cât ştiu mai puţini, cu-atât mai bine! Cine ştie dacă ne putem încrede în omul ăsta al tău sută la sută Şi-acum aş zice să chibzuim bine şi să găsim un motiv ca lumea pentru închisul localului, aşa, pe nepusă masă, după care îl anunţi şi pe ajutorul de la bucătărie, OK? Primul răspuns e un suspin din toţi rărunchii — Mă-ncredo în ajutorul de la bucataria chiar mia la suta, dar dacă zice aşa, mica signorina — Da Chiar aşa zice! — Werner, la tine care e părerea? vrea şi Sandro să afle de la profesor Cel întrebat încuviinţează din cap — În privinţa asta, cam are dreptate Kira, şi e foarte adevărat c-a făcut ea ce-a făcut de chiar a dejucat deja vreo câteva fărădelegi Pare de necrezut, dar e adevărat Uite, aş zice s-alegem o cale de mijloc: dacă avem norocul ca, în următoarele patru zile, să descoperim ceva, atunci ne vedem fiecare de treburile noastre fără să amestecăm poliţia Dar, dacă la sfârşitul celor patru zile, o să constatăm că pescuim în continuare în ape tulburi, atunci o să-i lăsăm pe specialişti să intervină — D’accordo! exclamă Sandro Ne-am înţeles! Aşa o să faciamo! — Aşa, şi-acum avem nevoie de scuza aia mincinoasă, ca să putem ţine localul închis o zi-două, ne aduce aminte Kira — Ce-ar fi să zice ceva de mia nonna? Bunica mea? Spun cum ca iste un cazo de maladia în mia famiglia La bunica mea simte foooarrrte, foooarrrte rea Şi trebuie s-o visitare multo rapido, no? — Asta chiar că-i o idee nemaipomenită, Sandro! izbucneşte Kira Noi ne-apucăm să-ţi întoarcem tot restaurantul cu susul în jos şi să scotocim după alimente otrăvite Tu ne-arăţi exact de unde cumperi marfa, cum o pui la păstrare şi cum găteşti Poate că, în privinţa asta, am putea să ne folosim de o cameră de luat vederi ascunsă sau ceva de genul ăsta — Şi cam cum ai de gând să afli care dintre alimentele de pe-aici sunt otrăvite? întreabă Werner, uşor neîncrezător — Păi foarte simplu! Luăm nişte probe din fiecare, după care urmează partea ta de contribuţie, Werner — Partea mea? — Exact Fiindcă ai s-o rogi pe doamna doctor Wilmes să trimită probele astea la un laborator sau să le analizeze chiar ea Că doar o cunoşti bine Ai şi numărul ei de telefon Uite-aşa o să facem Werner îşi freacă fruntea — Păi, în primul rând: înainte să apară cine ştie ce zvonuri, să ştiţi că o cunosc mai îndeaproape pe doamna doctor Wilmes numai şi numai fiindcă, acum vreo doi ani, am făcut cu fiul ei câteva ore de pregătire la fizică, înainte ca acesta să susţină examenul de bacalaureat, pe care, altfel, ar fi fost gata-gata să-l pice De-atunci am ajuns să am numărul ei personal de telefon, nu-i vorba de nimic altceva în toată chestia asta! Şi în al doilea rând: la o adică, ideea cu probele e chiar una cât se poate de bună, dar dacă e să luăm probe din toate câte se află pe aici, analizele alea ar ţine o veşnicie şi-ar mai costa şi o avere Dac-am pune la socoteală, aşa, la repezeală, câteva sute de euro pentru fiecare analiză, am ajunge la un total de vreo câteva mii Şi, în afară de asta, chiar dac-am descoperi ceva, tot nu ne-am lămuri cum de s-a întâmplat ca otrava să fi ajuns aici Kira lasă capul pe umăr — Mda, asta cam aşa-i Uite, la aşa ceva nu m-am gândit câtuşi de puţin Pe de altă parte, nici nu putem sta, aşa, cu mâinile în sân, aşteptând să se mai întâmple cine ştie ce! Werner îi dă dreptate, aprobând din cap Dar Kira vine cu o propunere nouă: — Cum ar fi dacă Sandro ar reface, aşa, de la zero, tot stocul de provizii? Aşa am putea să-i întindem şantajistului o cursă Sandro ridică palmele la vedere — Ma asta înseamnă la mine molto scump! — E-adevărat, dar măcar ai ocazia să fii sigur că totul e în deplină ordine Şi oricum, acum nu mai poţi să găteşti pentru clienţi Fireşte, ca nu cumva să se petreacă cine ştie ce nenorocire Miorlau! Hei, oameni buni! Dar asta s-a întâmplat deja! Doar că a trebuit să sufere un motan nevinovat! Dar pe cine să intereseze aşa ceva?! — Kira, ce idee bună! o laudă Werner pe prietena mea Dar cum ar putea arăta cursa? — Sandro, ai putea să iei în vreun fel legătura cu şantajistul ăla? Italianul cugetă puţin — Si! Io credo că da Ca mi-a mai scris el încă una scrisoreea Momento Zicând acestea, Sandro alege din sertar alt plic şi i-l întinde lui Werner Acesta scoate scrisoarea din plic şi o citeşte cu glas tare: DACĂ AI BANII, PUNE-I ÎNTR-O PUNGĂ DE PLASTIC VINO CU EI LA ORA ÎN PARCUL INNOCENTIA DACĂ O SĂ VEZI O MAŞINĂ DE GUNOI LA INTRAREA DINSPRE ALEEA BRAHMS, TRIMITE-MI UN SMS LA NUMĂRUL – CU CUVÂNTUL „GATA” DUPĂ AIA O SĂ PRIMEŞTI ALTE INDICAŢII — OK, poate că şantajistul chiar poate fi contactat la numărul ăsta de telefon Tu l-ai mai sunat cumva? vrea să afle Werner de la Sandro Italianul scutură din cap — No La ce buono? La mine nici nu am vreun banii Aşa che nici n-am făcut ceva — Mda, probabil că nici telefonul ăsta mobil nu e activ tot timpul, că altfel l-ai localiza cu uşurinţă Cu toate astea, când şi când tot trebuie să şi-l mai deschidă ca să-l verifice Că doar e interesat să afle dacă nu cumva Sandro va reacţiona totuşi în vreun fel Tot merită o încercare — Despre ce încercare ar fi vorba? întreabă Werner şi Sandro într-un glas, unul căruia m-aş fi alăturat şi eu, dacă aş fi putut să vorbesc — M-am gândit la următoarea chestie Ce-ar fi să-i scrie Sandro şantajistului un SMS, prin care să-l anunţe că refuză să se lase şantajat şi că o să-şi schimbe complet stocul de provizii? Asta poate că l-ar stârni pe făptaş să facă într-un fel şi să strecoare în local otrăvurile, iar noi am putea să-l prindem în flagrant cu o cameră de luat vederi sau dintr-o ascunzătoare Ceva de genul ăsta Înţelegeţi? Iar dacă, de exemplu, se dă drept client şi vâră ceva pe ascuns la bucătărie, atunci chiar că-l putem prinde la ţanc — Ah, şi! Buon’ idea! Este uno buona idee! Aşa să şi faciamo, se bucură Sandro Până şi Werner aprobă, dând din cap, dar nu scoate nicio vorbă Cât despre mine, ce să zic? Sunt mândru, fiindcă în pielea Kirei mele zace pur şi simplu o adevărată agentă secretă! Aşa că sunt pe deplin sigur că, în scurtă vreme, o să aflăm cine-i cel care i-a făcut viaţa atât de grea sărmanului Sandro, DAR mai cu seamă sărmanului Winston! Un telefon important Şi nişte agenţi sârguincioşi — Kiral Telefon vseo vremea zvanil! Mne prişlosi atvetiti Babuşca năvăleşte în hol şi, agitată, se fâţâie cu telefonul mobil prepaid încoace şi-ncolo, fluturându-l prin faţa noastră E clar că aparatul a sunat încontinuu şi că, până la urmă, a răspuns ea Să fie cumva vorba despre ceva veşti noi în legătură cu duşmanul acela al animalelor? Pe sfânta mea tăviţă cu nisip! Între timp, tărăşenia cu vânătoarea răufăcătorului a devenit cam încurcată Fiindcă acum, pe lângă necunoscutul care chinuieşte animalele, a mai apărut şi cel care îl şantajează pe Sandro Părerea mea e că echipa noastră de agenţi ar trebui mărită de urgenţă! Bine că momentan putem conta pe Pauli şi Tom, dar şi pe cei patru cu muşchi tari! Nu-i vorba în niciun caz de patru supereroi plesnind de muşchi care, cât ai zice peşte, sunt în stare să-i ia de guler pe cei care chinuiesc animalele, pe şantajişti sau pe alţi răufăcători şi să-i bage la zdup, ci de Spike, Caramel, Odette şi umila mea persoană Iar numele ăsta l-am luat şi noi după ce am hotărât ca, pe viitor, să trecem prin tot soiul de aventuri, care mai de care mai uimitoare Acum, dacă mă-ntrebaţi numai pe mine, eu m-am băgat în chestia asta mai întâi şi mai întâi ca s-o impresionez pe Odette, dar fireşte că, într-o oarecare măsură, mă bucur să mai vânez şi niscaiva oameni certaţi cu legea În timp ce Pauli şi Tom şi-au luat cât se poate de în serios treaba cu lipitul anunţurilor, se pare că, din păcate, noi, ăştia cu muşchii tari, nu prea ne mişcăm ca lumea Iar asta trebuie să se schimbe cât mai curând! Aşa că imediat ce-mi vor ajunge la urechi informaţii noi, o să pun în alertă trupa pisicească — Şi cine a sunat? se interesează Kira la bunica ei Ea se întoarce către nepoată şi-i întinde, cu o figură plină de importanţă, mâna în care ţine atât telefonul mobil, cât şi un bileţel — Uite! A dat telefon un bărrrbat, care zice c-a mai stat el de vorrrbă cu voi! zice c-a văzut iarrr pe femeie Şi c-a mai şi urmărrrit-o! Kira face ochii mari — Buni, dar asta-i chiar grozav! Şi-a aflat cumva şi unde locuieşte? Babuşca scutură din cap — Niet Din păcate nu Că i-a şi pirrrdut urmă Darrr, înainte, se luase după ea încă de la Superrrmarkt, de unde asta cumpărrrase sarrrdine pe ulei Adică, sigur e la magazin unde femeia cumparrră mai des Poate că tocmai pe-acolo o să mai dea currrând peste ea! Uite, aici scrrris numărrr la telefon şi nume barrrbat Spasibo! Kira face un salt uşurel şi se-apucă să bată din palme — Winston, chiar că-i minunat! Se pare că am avut o idee genială cu anunţurile alea, dar şi cu telefonul mobil! O să vezi tu că n-o să treacă mult timp şi-o s-o punem noi cu botul pe labe pe ticăloasa aia care chinuieşte animalele! Să fi fost câine, evident că m-aş fi apucat să dau din coadă, fiindcă pe mine m-a şi cuprins bucuria Pe de o parte, fiindcă am izbutit ca, atât de repede, s-o prindem cu fofârlica pe ticăloasă Pe de altă parte, fiindcă şi Kira se bucură foarte tare Fireşte, mă întreb în continuare ce hram o purta tipul care pusese momelile alea cu grăunţele pentru stârpit melcii Ca să fim noi siguri-siguri, ar trebui să dăm şi de urma ăluia E evident că, după cât mă ţin pe mine puterile s-o arăt, aşa, ca motan, îmi iau o mutră destul de gânditoare, de-o fac pe Kira să se aplece înspre mine şi să mă privească mai atent — Ce-i, Winston? E ceva ce nu-ţi convine? Te gândeşti la tipul cu bucăţile de lebărvurşt, ăla pe care l-a urmărit puştoaica, nu-i aşa? Nu-ţi face griji, c-o să punem noi mâna şi pe ăla Povestea asta nu-i deloc un caz obişnuit! Auzi, cine-ar fi crezut ca pe-aici, prin împrejurimi, să bântuie taman doi duşmani ai pisicilor?! E curată minunăţie cât de bine mă înţelege Kira, chiar dacă, de fapt, nici nu-mi poate citi gândurile Torc, aşa, ca să ştie şi ea c-a nimerit-o la marele fix Kira râde — Vezi tu, Winston, te cunosc eu prea bine! Şi-acum să le spunem şi lui Pauli şi lui Tom despre noutăţi şi să punem la cale un plan de acţiune De acord, domnule Sforrrlock Holmes? Miorlăi şi eu răspicat Şi-ncă cum! *** Convocată pe fugă, şedinţa noastră, a agenţilor, se ţine de astă dată în cafeneaua-gelaterie Viola Cât e vara de lungă, aici se întâlnesc copiii aproape zi de zi, dar nici iarna nu se face excepţie, mai cu seamă că, în afară de îngheţată, aici se mai servesc şi vafe, mere coapte şi punci, iar Kira, Pauli şi Tom sunt clienţi fideli Mie unuia îmi place în mod deosebit la cafeneaua Viola că pe glafurile ferestrelor sunt aşternute nişte pernuţe, pe care mă pot culcuşi în tihnă Şi asta fără ca proprietara atât de plină de farmec a cafenelei să se răţoiască la mine! Practic, de ieşirea asta din casă aş profita şi eu şi, în drumul până acolo, aş face un mic ocol prin curtea din spatele casei Doar-doar oi da pe-acolo peste vreunul dintre cei cu muşchi tari, care să participe la şedinţa agenţilor! Ideal ar fi să dau ochii, fireşte, cu Odette, că şi-aşa trebuie să-i povestesc ce-am mai aflat cât am stat prin localul lui Sandro Şi chiar am noroc: de cum eu şi Kira ieşim pe uşă, dăm peste Odette şezând tocmai lângă uşa de la intrarea în clădire Şi uite cum nici nu mai trebuie să umblu după ea — Hei, Winston, mă salută ea, pe un ton prietenos Ştii, tocmai mă gândeam dacă să-mi iau inima-n dinţi şi să urc până la tine, aşa, din proprie iniţiativă Voiam să ştiu cum te mai simţi azi Sfântă scândură de ascuţit ghearele! Hai că n-am numai, aşa, noroc, ci chiar ditamai norocul! Odette voia să-mi facă o vizită! Zău dacă pricep ceva, că doar n-a mai făcut niciodată aşa ceva! Şi-atunci, pe loc, un val, aşa, cu-adevărat cald îmi cuprinde treptat corpul, trecând mai întâi prin stomăcel, pentru ca după aceea să se întindă în tot Winstonul Cu toată zăpada din jur, nu îmi mai e deloc frig! Dar uite că şi Kira o zăreşte pe Odette — Ia te uită cine ne aşteaptă, Winston Sau, mai bine zis, cine te aşteaptă Bună, Odette! Tocmai ne pregăteam să mergem la o cafenea drăguţă Vrei să vii şi tu cu noi? Odette se uită la mine puţin încurcată O îndemn, dând din cap — Ce idee ca lumea! În cafeneaua aia se ţine şedinţa agenţilor, cu prietenii Kirei Aşa o să afli şi tu ultimele noutăţi în legătură cu duşmanul pisicilor Hotărându-se pe loc, Odette saltă pe cele patru picioare — O şedinţă a agenţilor? Sună bine! Şi, să nu uit, mă bucur foarte mult că, după cum se vede, te simţi din nou bine! Sfârrr, sfârrr, sfârrr! Hai că ziua se-arată a fi din ce în ce mai frumoasă! *** — Aşa, Kira, ia spune, o îndeamnă Tom pe prietena mea când nici nu intraserăm bine în cafenea Ce mai e nou? Că la telefon păreai agitată! — Exact, povesteşte! vrea şi Pauli neapărat să afle ce s-a mai întâmplat Kira le povesteşte totul celor doi, însă aşa, pe scurt Odette face ochii cât cepele şi se trage mai aproape de mine pe glaful ferestrei — Ce să zic, într-o privinţă sunt de admirat şi mergătorii ăştia pe două picioare Fiindcă uneori chiar le vin idei bune Cum a fost aia cu anunţurile Şi zău dacă mi-am închipuit c-o să meargă cu-adevărat Dar chiar a mers Ce păcat că noi, pisicile, nu suntem în stare să citim Mare lucru ar fi fost aşa ceva pentru noi, fiindcă, în felul ăsta, am fi putut să le atragem atenţia multora dintre ai noştri! Îi dau dreptate, dar numai aşa, mormăind oarece în barbă Odette nu trebuie să ştie în ruptul capului că eu pot să citesc Că după aia o să mă creadă vreun ciudat — Aha Carevasăzică, ăla de chinuieşte animalele este, totuşi, femeie, rosteşte Tom, căzând pe gânduri după ce Kira şi-a dus povestea până la capăt — Dar poate că-i vorba de doi ticăloşi din ăştia O echipă, cum s-ar zice, îşi dă şi Pauli cu părerea — Se prea poate însă ca femeia chiar să n-aibă nicio vină şi să nu vrea cu-adevărat decât să vină în ajutorul pisicilor vagaboande pe timp de iarnă, se gândeşte Kira cu glas tare Dar nici eu nu sunt foarte convinsă şi cel mai bine ar fi să dăm de femeia despre care vorbeşte martorul nostru Şi aş zice să-l sunăm chiar acum Voi ce părere aveţi? Tom şi Pauli se-arată de acord, făcând un semn de încuviinţare din cap — Chiar aşa, bună idee! Zis şi făcut, spune Tom, iar Kira scoate din buzunar telefonul mobil şi bileţelul de la babuşca — Aşaaa, domnul se numeşte Sönnichsen Să sperăm c-o să răspundă imediat Şi-aşa şi face omul nostru Nu trec decât două secunde şi Kira îi aude glasul la celălalt capăt al legăturii — Alo, domnule Sönnichsen, aici este Kira Kovalenko Aţi vorbit ceva mai devreme cu bunica mea şi spuneaţi că v-aţi adus aminte de ceva în legătură cu momelile alea otrăvite Pentru scurt timp, Kira ascultă cu atenţie — Exact Asta şi spunea bunica mea Că aţi mai dat o dată ochii cu femeia aceea, nu? Pauză scurtă, după care Kira parcă începe să strălucească toată — Adevărat? Dar asta este extraordinar Păi, dacă ne-aţi putea-o da, ar fi grozav Sigur că da, asta ne ajută foarte mult pe mai departe! Şi iar o pauză — Bineînţeles! Vă aşteptăm în cafeneaua Viola de pe Aleea Mănăstirii Nemaipomenit! După care Kira închide Patru perechi de ochi o fixează — Şi? vrea să ştie Pauli Ce-i, mă rog, aşa de extraordinar, grozav şi nemaipomenit? Kira trage adânc aer în piept — Domnul Sönnichsen vine de îndată să se întâlnească cu noi Mda, eu unul nu găsesc chestia asta chiar aşa de extraordinară Poate că tipul n-are de gând decât să ronţăie şi el o vafa acolo şi să bea un pahar cu punci — Da, şi? rosteşte Tom, cu glas din care n-ai zice că-i cine ştie ce impresionat Kira zâmbeşte însă, şi e limpede că are un as în mânecă: — Vine fiindcă vrea să ne arate ceva Cică a fotografiat-o pe femeie! Sfântă sardină în ulei!! Ei, dar asta chiar că-i extraordinar! Vafe cu frişcă, stăpâni de câini şi o fotografie care răscoleşte amintiri Prin „vine de îndată” zău dacă nu mi-am închipuit cu totul şi cu totul altceva! Asta fiindcă până să se înfăţişeze în sfârşit bătrânul ăla înaintea noastră, copiii au avut timp să mănânce cel puţin două vafe de căciulă În mod obişnuit, aşa ceva nu m-ar fi deranjat, numai că, între timp, şi maţele mele încep să-mi chiorăie furioase şi mă întreb când o să primesc şi eu ceva ca lumea de mâncare Şi nici măcar nu trebuie să fie vorba de vafe cu frişcă şi cireşe în sos fierbinte, că oricum aş prefera nişte pateu de ficat de pasăre În clipa asta însă, m-aş mulţumi şi c-o bucată de sardină în ulei, cu condiţia, fireşte, să nu carecumva să fie otrăvită În timp ce eu încă mai visez la ceea ce mi-ar plăcea mai mult şi mai mult să bag în mine, Odette a sărit deja de pe glaful ferestrei şi s-a instalat ceva mai aproape de copii E limpede că n-are de gând să scape niciun cuvânt din tot ce are de povestit domnul în vârstă — Aşa, copii În realitate, totul n-a fost decât un noroc chior: ieşisem cu câinele la plimbare şi, deodată, dau cu ochii din nou de femeia aceea! Stătea lângă un copac şi citea în linişte anunţul vostru Fireşte, m-am dus ţintă spre ea, numai că taman înainte de-a ajunge eu la copac, femeia a rupt anunţul vostru şi şi-a văzut de drum mai departe Caz limpede de conştiinţă încărcată, mi-am zis eu şi-am pornit în urmărirea ei! Uşor nu mi-a fost deloc, fiindcă îl mai aveam şi pe Benno al meu în lesă, iar ăsta ţinea morţiş să adulmece prin preajma fiecărui copac Dau şi eu din cap a neputinţă Câine, ce vrei! Nici cea mai mică atenţie pentru ceea ce e cu-adevărat important! Eu cred că există un mare mister al vremurilor noastre, şi anume la ce bun câinii ăştia de vânătoare Serios, acum, că şi-aşa când îi duci să-şi facă treaba, e musai să fie şi-un om prin preajmă Dacă-i laşi de capul lor, câinii ăştia nu-s deloc în stare să ducă vânătoarea cu bine până la capăt Eu unul nu cred că un câine neînsoţit şi neîndrumat ar fi în stare să aducă el singur prada Cât de diferite suntem noi, pisicile! Că dacă ne legăm noi, aşa, sufleteşte, de-un om, ne şi vine ideea, fără să ne îndemne nimeni, să-i lăsăm pe preşul de la intrare câte un şoarece vânat Vreau să spun, acelea dintre noi care chiar se îndeletnicesc cu vânătoarea Fireşte, eu unul nu mă număr printre asemenea pisici Dar dac-aş şti de unde să fac rost, zău dacă nu i-aş aduce lui Werner numai pateu de ficat de gâscă, din acela care ne place amândurora Dar ştii cum, fără să stea careva cu gura pe mine La urma urmei, aşa-s eu, cu ochii numai pe ceea ce chiar contează! — Psst, Winston, fii şi tu atent la ce se spune pe-aici! îmi şopteşte Odette, care iar s-a dat înspre mine pe glaful ferestrei şi mă tot înghionteşte într-o parte O privesc încurcat — Ce-i? Că doar sunt atent! — Poate, dar tot pufneşti şi sufli, de parc-ai vorbi de unul singur! Mda, jenant! Se vede treaba că am început să gândesc cu glas tare! — Eu ăăă tocmai mă gândeam la câinele ăla Şi despre cât de prostovane sunt animalele astea Acum sunt însă numai ochi şi urechi! Şi, ca să fac dovada spuselor mele, mă întind cât mi-s de lung şi-mi odihnesc capul pe labele din faţă Sunt sigur că aşa las impresia unei atenţii desăvârrrrşite! — Am mers aşa, în urma femeii, o bucată bunicică de drum, după care ea a intrat în supermarketul de pe şoseaua Hoheluft, îşi continuă bătrânul povestea L-am legat pe Benno afară, în faţa magazinului, şi-am intrat după ea Şi n-o să vă vină să credeţi, dar a cotit-o către rafturile pe care stăteau aşezate conservele cu sardine în ulei Sardine în ulei! Greu de închipuit, nu? Carevasăzică, sigur doamna punea la cale următoarea ei serie de mârşăvii! Mă trec toţi fiorii! Gândurile îmi zboară pe loc la toate lăbuţele moi de pe-afară, care nu sunt în stare să citească anunţurile noastre şi pe care le ameninţă cea mai mare primejdie! — M-am furişat cât mai aproape de ea şi, de pe partea cealaltă a raftului unde mă aflam, am apucat s-o fotografiez pe furiş cu telefonul mobil Tocmai atunci însă domnul Sönnichsen oftează şi ridică din umeri — Ei, bine!? sar laolaltă cu gura Tom, Kira şi Pauli — Păi tocmai atunci s-a pus şi Benno pe lătrat afară, unde era legat, în faţa magazinului Dar ştiţi, în asemenea hal încât, chiar dacă eram înăuntru, tot îl auzeam Trebuia să se fi petrecut ceva, aşa că am ieşit de urgenţă Şi, într-adevăr, Benno al meu se luase la harţă cu un pudel Până să se potolească lucrurile şi să pot intra şi eu din nou în magazin, femeia, aşa cum şi era de aşteptat, se făcuse nevăzută Din păcate! mai spune bătrânul, arătându-şi podul palmelor în semn de dezamăgire — Chiar şi-aşa, avem măcar o fotografie cu femeia, rosteşte Kira cu încredere în glas Şi cu asta nici nu vă-nchipuiţi cât de mult ne-aţi ajutat să putem continua cercetările — Am făcut-o cu plăcere, domnişoară Şi ţi-am şi trimis fotografia — Mulţumesc! Asta e o dovadă nemaipomenită Am aflat şi în ce magazin îşi face cumpărăturile Iar dacă, cine ştie, trece pe-acolo mai des, poate c-ar merita să punem locul sub observaţie Pauli suspină — Păi, n-ar mai rămâne decât să sperăm că-şi face cumpărăturile după prânz Că dimineaţa noi ne tocim coatele pe băncile şcolii Odette mă împunge din nou — Winston, dar ĂSTA-i prilejul să intrăm în luptă şi noi, cei patru cu muşchi tari! Dimineaţa am putea să ne ocupăm noi Coada mi se bălăngăneşte dintr-o parte într-alta — Bine, dar noi nu ştim cum arată tipa aia Sau să fac eu cumva şi să-i cer Kirei telefonul mobil, ca să putem arunca o privire la fotografia aia? îi şoptesc eu drept răspuns — De ce faci să pară lucrurile chiar aşa de complicate? Că doar aparatul e pe masă, în dreptul Kirei Putem să aruncăm o privire Miorlăi pe înfundate — Se vede ca n-ai habar de tehnica asta, a oamenilor, Odette Fotografia aia nu se vede aşa, de-a dreptul Trebuie să apeşi pe un buton anume al aparatului Şi, cu labele tale, nu te cred în stare — Atunci chiar că trebuie s-o rogi pe Kira să ne arate şi nouă fotografia Aveţi voi doi o legătură, aşa, mai specială şi, într-un fel sau altul, o să fii tu în stare să-i dai de înţeles ce vrei Offf! Are dreptate şi Odette cu legătura aia, specială, numai că de când eu şi Kira nu mai putem să ne citim unul altuia gândurile, mă văd nevoit să apelez la cine ştie ce artificiu, prin care să-i atrag atenţia prietenei mele Aşa că mă gândesc la ceva foarte eficient: aş putea, fireşte, să sar direct pe masă şi să arăt în direcţia telefonului Sau în direcţia telefonului şi a bileţelului de la babuşca, că tot zace lângă aparat Dar dacă aşa Kira o să creadă că vreau să dau un telefon? Poate c-ar merita totuşi să încerc Însă cât mai e Sönnichsen ăsta prin preajmă, aş face mai bine dac-aş rămâne întins pe pernuţa mea Stăpânii ăştia de câini îmi dau aşa o nelinişte! *** De cum dispare Sönnichsen, Tom, Pauli şi Kira se pun pe şuşotit şi cântăresc ce e mai bine de făcut mai departe — Sigur, am putea să ne ducem cu fotografia direct la poliţie, propune Tom Pauli scutură din cap — Nuuu! Şi cam ce-ai zice tu să le povestim ălora? Că un om pe care-l ştim a urmărit-o pe femeia asta şi-a văzut-o cumpărând sardine în ulei din supermarket? Nici să nu te gândeşti că pentru-atâta lucru or să trimită ei o patrulă — Mda, bine măcar c-a făcut reclamaţie puştoaica aia, Arzu Aşa ştiu şi ei că, pe undeva, prin împrejurimi, bântuie liber ca pasărea cerului unul care le vrea răul animalelor, o ţine Tom una şi bună cu ideea lui — Exact Şi anume un tip cu barbă, care împrăştie bucăţi otrăvite de lebărvurşt Ceea ce, într-un fel, e cam opusul unei femei fără barbă care aruncă pe jos sardine în ulei, intervine Kira, umflând-o râsul Nu, cred că Pauli are dreptate Nu ar lua poliţiştii aşa ceva în serios — Dar am putea să pornim o a doua acţiune cu anunţuri, de data asta adăugând fotografia Ceva de genul „Cine o recunoaşte pe femeia din fotografie”? vine Pauli cu ideea — Nu ştiu, zău Închipuiţi-vă că femeia nu e o persoană care le vrea răul animalelor şi, în felul acesta, nu am face decât s-o jignim, rosteşte Kira, cu o căutătură neîncrezătoare În cazul ăsta, se prea poate să avem parte numai de necazuri şi e posibil să-i facem viaţa deosebit de grea unei persoane nevinovate — Bun, asta ne face să ne întoarcem la propunerea ta de adineauri, Kira: să stăm cu ochii pe supermarket, e de părere Tom — Aşa-i, numai că ne lovim de aceeaşi problemă, că noi nu avem timp pentru aşa ceva decât după-amiaza Ce ne facem dacă ea vine la cumpărături dimineaţa? Aşa n-o să-i dăm de urmă niciodată, bodogăneşte Pauli — Hai, Winston, îmi miorlăie Odette Trebuie să-i dai cumva Kirei de înţeles că poate conta pe sprijinul nostru Şi să facă bine să ne arate şi nouă fotografia aia — Da, ai dreptate O să-ncerc Mă salt anevoie de pe pernuţa mea comodă, sar mai întâi de pe glaf pe podea şi de acolo, dintr-un salt, aterizez în poala Kirei Prietena mea se sperie, se loveşte din greşeală de masă şi dărâmă pe jos o farfurie cu vafe — Măi, Winston, reacţionează ea Ce-i asta? Ai vrut să şterpeleşti vreo vafă, nu? Cum se face că numai şi numai la mâncare ţi-e gândul? Norocul tău că farfuria a rămas întreagă! Miauuuuu! Dar nu-i deloc adevărat! Legătură specială pe naiba! Cum de-mi poate pune Kira în cârcă aşa ceva? Când ştie şi ea că-s un agent de clasă! Chiar dacă unul cu lăbuţe moi dar ce mai contează! Lucru interesant însă, Tom şi Pauli îmi ţin partea — Nu cred că Winston a vrut să mănânce ceva, mă apără Pauli — Da, nici eu nu cred asta, adaugă Tom Poate că n-a vrut decât s-arunce şi el o privire asupra fotografiei ăleia La urma urmelor, are experienţă criminalistică cam câtă avem şi noi! Bravo, băiete! miorlăi în gura mare şi sar din poala Kirei pe blatul mesei Ajuns acolo, mă aşez în fund, îi dau înainte cu miorlăitul şi împung cu laba telefonul mobil care zace alături Pauli bate din palme — Vezi, asta e, Winston nu vrea nicio vafă cu frişcă, vrea să se uite la fotografie! Kira ridică din umeri, se trage mai aproape de masă şi mă bate uşor pe cap — Păi, dacă despre asta-i vorba atunci te rog să mă ierţi, Winston Oricine se mai poate înşela, dar şi tu, acum Pur şi simplu m-ai speriat cu săritura ta Fotografia însă, fireşte, ţi-o arăt bucuroasă Se întinde şi apucă telefonul, bate în câteva taste şi mi-l vâră apoi sub nas Aşa se face că mă pomenesc în faţa ochilor cu imaginea unei femei pe care n-aş şti în ruptul capului de unde s-o iau OK, carevasăzică după asta ar trebui să fim noi cu ochii-n patru, nu? Miorlau! Hm, nici pe departe vreo joacă de copil Fiindcă numai aşa, după o fotografie, nu mi-e nici mie uşor să recunosc un om, dacă nu-l cunosc în persoană Uite, la fotografiile astea nu tu miros, nu tu glas, nu tu mişcare Pe dată încep să mă îndoiesc dacă cei patru cu muşchi tari ar putea fi cu adevărat de ajutor în urmărirea asta — Şi? vrea să ştie Odette — Niciun şi, îi miorlăi eu drept răspuns E pur şi simplu o femeie ca toate femeile Zău dacă nu-mi pun probleme serioase cum dăm de urma ei! — Ei, hai, nu mai fi şi tu aşa de prăpăstios, mi-o întoarce Odette Găsim noi o cale Mda, Odette Nu se lasă nici în ruptul capului! — Dacă zici tu, îi răspund eu, lăsându-mă păgubaş — Da, chiar aşa zic Şi-acum lăsă-mă şi pe mine să mă uit, că vreau să ştiu pe cine trebuie să stăm cu ochii Dintr-un salt mlădios, Odette zboară de pe glaful ferestrei şi se opreşte direct pe blatul mesei Se-nţelege, fără să facă praf vreo farfurie Ce mai, e pur şi simplu personificarea graţiei, o adevărată doamnă! — Aşaaa Şi-acum hai să vedem! rosteşte Odette, aşezându-se lângă mine şi zgâindu-se la ecranul telefonului mobil pe care Kira mi-l vârâse sub nas Numai ce-şi aruncă Odette scurt privirea că şi izbucneşte în pufneli şi scuipături aşa de zgomotoase şi de înrăite, cum n-am mai auzit nicicând venind din partea ei Până şi Kira îşi trage speriată mâna înapoi — Odette, ce s-a întâmplat? ridică ea glasul, cu toate că ştie prea bine că nu avea să primească niciun răspuns La întrebarea asta însă, răspunsul îl primesc eu După ce Odette s-a mai potolit, trage adânc aer în piept şi-mi aruncă o privire cu-adevărat ciudată, sfredelitoare — Winston, păi asta-i chiar nepoata Sunt nouăzeci şi nouă la sută sigură Mă uit la ea fără să pricep o iotă — Care nepoată? — Nepoata bătrânei mele stăpâne Asta-i femeia care a încercat cândva să mă dea pierzării! În căutarea prietenilor de demult Nu întotdeauna fără primejdii! — Eşti sigură? întreb eu, nevenindu-mi să-mi cred urechiuşelor aşa veste de neînchipuit! Odette se mai uită o dată, stăruitor, la ecranul telefonului mobil, pe care Kira l-a aşezat din nou pe masă — Păi, aproape De fapt, sunt sigură, numai că a trecut ceva timp de când am văzut-o ultima dată pe femeia asta afurisită Înainte să mai pot arunca încă o privire asupra ecranului telefonului, Kira ne uşuieşte pe amândoi, cu o mişcare energică a mâinii, înapoi, pe glaful ferestrei — Aşa, superpisicilor, înainte să apucăm să spargem ceva pe-aici, vă rog, jos de pe masă cu voi! De-asta nu mai pot eu! Că pe glaful ferestrei era oricum cu mult mai comod Aşa că eu unul sar cel dintâi înapoi, urmat de Odette N-am ajuns însă să stăm din nou unul lângă altul, că lui Odette îi şi vine o idee — Cred că cel mai bine ar fi dacă i-aş arăta fotografia şi lui Rosie Are o ţinere de minte, ceva de speriat! După care, mai cade puţin pe gânduri — Hei, poate că-i o idee cum nu se poate mai bună! O să i-o arătăm lui Rosie! — O să i-o arătăm lui Rosie? Bine, dar ştii, mă rog, cam pe unde am putea da de ea? Vreau să spun, ce, mai trăieşte? Să fiu sincer, nu ştiu prea bine de ce, dar am avut aşa, o presupunere, că, după ce au fost salvate, Odette şi Rosie au ajuns să se despartă Şi mi-am dat pe dată seama că Odette n-a apucat să-mi spună povestea chiar până la sfârşit Poate că ăsta ar fi prilejul s-o facă, nu de alta, dar eu nu mai pricep nimic Tocmai de aceea o întreb pe Odette: — Odette, cum s-a terminat atunci povestea cu tine şi cu Rosie? — Ai şi tu dreptate, că încă nu ştii Vrei să spui că mai rămânem pe-aici câteva clipe? Fac scurt ochii roată prin local Kira a ridicat farfuria şi a aşezat-o pe masă, iar copiii au mai comandat câte ceva de băut Par să nu fi încheiat de pus la cale planul lor de agenţi — Da, cred că mai avem ceva timp Aşa că dă-i bătaie! Vârful cozii lui Odette se vântură neliniştit încoace şi-ncolo Pasămite toată partea asta a trecutului ei încă o frământă mult — La drept vorbind, cei de la adăpostul pentru animale s-au arătat destul de atenţi şi grijulii cu noi Imediat am intrat amândouă pe mâinile unui doctor veterinar, fiindcă lui Rosie îi era foarte rău Am primit mâncare, iar când ne-am pus cât de cât pe picioare, am fost mutate într-o încăpere unde mai erau şi alte pisici E adevărat că acolo era destul de multă debandadă, dar, una peste alta, ne-am simţit bine După câte se ştie, gusturile sunt diferite Aşa că eu unul nu mi-aş putea închipui traiul într-un adăpost pentru animale! Ideea de a mă vedea nevoi să împart cu tovarăşii de specie scândura de ascuţit gheare, canapeaua sau castronelul pentru mâncare mi s-a părut întotdeauna, fără doar şi poate, groaznică — Pe urmă, a venit ziua în care mergătorii pe două picioare aveau voie să intre la noi în încăpere, pentru a alege dintre noi şi a ne lua acasă Şi pe dată m-a cuprins frica În timp ce unele îşi arătau părţile lor cele mai bune, purtându-se de parcă ar fi participat la vreun concurs de frumuseţe, eu am încercat, ascunzându-mă într-un colţ, să nu bat câtuşi de puţin la ochi Numai că, din păcate, nu mi-a mers Nici nu mă miră! Că doar Odette este cea mai frumoasă pisică din lume, iar lucrul ăsta nu-l poate trece cu vederea nici măcar cel mai nepriceput om! — Şi ce s-a întâmplat? întreb şi eu, pentru ca nu cumva să-şi iasă din ritm cu povestirea şi, în primul rând, pentru ca nu carecumva să fim din nou întrerupţi şi să n-ajung să aflu cum au scăpat amândouă din adăpostul pentru animale — A dat cu ochii de mine, destul de repede, o puştoaică Şi a venit către locul cu pricina, unde mă pitisem eu A arătat către mine „Mami, pe asta o vreau!” a izbucnit ea Şi-atunci mi-a intrat şi mai serios frica în oase Am scuipat înspre puştoaică, m-am sucit, am luat-o la fugă şi am căutat-o pe Rosie Cum am găsit-o, nici că m-am mai dezlipit de lângă ea Părinţii puştoaicei au vorbit atunci cu îngrijitoarea de la adăpost, iar ea le-a povestit cum stăteau lucrurile cu Rosie şi cu mine În sinea mea, începusem deja să mă bucur, fiindcă mă şi gândeam că familia cu pricina are s-o lase baltă, iar noi două am fi urmat să locuim pe mai departe în încăperea aceea frumoasă, a pisicilor, mai spune Odette şi suspină — Numai că nu s-a întâmplat aşa? mă bag eu în vorbă Odette scutură din cap — Nu, nu s-a întâmplat aşa Puştoaicei i s-a făcut o milă teribilă de noi şi şi-a rugat părinţii să ne ia pe amândouă Adică, şi pe Rosie, şi pe mine Mda, iar ei chiar aşa au făcut Eu fac repede o recapitulare: — Bine, dar asta nu sună rău deloc O familie de oameni de treabă, un copil iubitor, o colegă cu lăbuţe moi Ce mai, nici că şi-ar putea dori vreo pisică mai mult de-atât! — Da, dacă priveşti lucrurile, aşa, logic, chiar ai dreptate Numai că mie mi-era pur şi simplu frică de oameni Şi găseam gândul de a împărţi din nou traiul cu asemenea fiinţe de-a dreptul înspăimântător Pe lângă asta, puştoaica aceea voia să mă răsfeţe îndeaproape, ba chiar să mă ia cu ea în pat Fără îndoială, aşa ceva nu era deloc de mine — Dar lui Rosie cum i s-au părut toate astea? Şi ea era tot aşa de speriată? — Nu, lucru ciudat, dar pe ea nu o deranjau chestiile astea Şi imediat a început să se simtă bine în sânul noii familii De fapt, cred că a visat dintotdeauna să aibă parte de un copil, aşa, numai pentru ea De aceea am şi hotărât s-o apucăm de-atunci încolo pe căi diferite: eu, una, m-am hotărât să duc o viaţă în libertate, în timp ce Rosie dorea să rămână la oamenii aceia noi Mi-am luat rămas-bun de la ea şi dusă am fost Sfântă sardină în ulei! Ce mai hotărâre! Ce-i drept, „o viaţă în libertate” sună destul de promiţător şi de frumos, numai că asta s-ar putea numi, tot atât de bine, „o viaţă pe străzi” Iar pentru mine aşa ceva nu intră câtuşi de puţin în discuţie Fiindcă, de-ar fi stat aşa lucrurile, spuneţi-mi şi mie: cum ar fi ajuns un motan să capete o porţie zilnică de pateu de ficat de pasăre? Dar înapoi la oile ăăă pisicile noastre — Şi de-atunci nu te-ai mai văzut niciodată cu Rosie? Cum de eşti aşa de sigură c-o să dai de ea? Odette mă priveşte cu capul lăsat într-o parte — Ba da, m-am mai văzut cu Rosie, şi încă destul de des Ne întâlnim într-un părculeţ din apropierea casei familiei aceleia Până la urmă, soarta pe care o împărţisem până atunci ne-a legat pentru totdeauna una de cealaltă şi-am ajuns prietene bune Dacă sunt zile foarte friguroase, mă mai strecor din când în când în casa familiei Atunci şi puştoaica, şi părinţii ei se-arată bucuroşi nevoie mare şi mă copleşesc cu toate cele gustoase N-au mai încercat însă niciodată să mă oprească la ei Au înţeles şi ei că asemenea viaţă nu era de mine pe vecie Aşa că atunci când mă simţeam de parcă mi se înecaseră toate corăbiile, am trecut pe la Rosie Aha De-aia n-am dat eu pe nicăieri de Odette! Tipa asta chiar că-i plină de mistere Tare sunt curios ce-oi mai avea de descoperit pe seama ei — Bun, carevasăzică, dacă am izbuti să-i arătăm fotografia şi lui Rosie, atunci am fi chiar siguri că ticălosul de duşman al animalelor ar fi nimeni alta decât ticăloasa de nepoată Odette îmi dă dreptate, înclinându-şi capul — Exact Sunt sigură că Rosie are s-o recunoască Şi poate că tot Rosie o să-şi amintească şi pe unde e casa în care am locuit înainte, împreună cu nepoata Aşa am putea s-o dăm de gol, fără să mai ţinem zile de-a rândul sub observaţie supermarketul acela Mi-a şi spus Rosie odată că o recunoscuse pe undeva prin apropiere Pe atunci însă, nu m-am interesat de treaba asta, fiindcă, de fapt, n-aveam niciun chef să mai trec vreodată pe acolo Pe sfânta mea scândură de ascuţit ghearele! Zău dacă astea nu-s veşti bune! Sunt de-a dreptul copleşit de emoţii Ideea că Rosie asta ar putea să ne-o servească aproape pe tavă pe ticăloasa care chinuieşte animalele e pur şi simplu o minunăţie Treaba are însă un chiţibuş: — Fireşte, n-ar merge pur şi simplu să-i ducem lui Rosie telefonul Kirei, încep eu Iar asta înseamnă c-ar trebui s-o ducem pe Rosie la Kira Altfel nici c-o scoatem la capăt — Nicio problemă La drum deci Hai! — Ăăă, cum ai zis? Vrei să spui chiar acum? — Bineînţeles Şi de ce nu, mă rog? Arunc eu o privire pe fereastră — Păi, s-a făcut destul de târziu şi destul de întuneric Şi mai e şi al naibii de frig Plus că, mai important decât orice, mi-e foame şi sunt sigur că, acasă, babuşca m-aşteaptă cu o cină gustoasă, pregătită special pentru mine Odette pufneşte în râs, ceea ce nu-i bine deloc — Pentru tine e mai importantă masa ta de seară decât să te gândeşti cum să faci ca să le meargă bine tuturor pisicilor din cartier? Oh, nu Te rog, fără lecţii de-astea! Că nici nu-mi pică deloc bine, aşa, pe stomacul gol! — Hei, n-am zis decât că afară e frig şi beznă şi că m-a ajuns foamea Şi ce facem dacă ne mai şi rătăcim pe drum? Uite, şi mâine e o zi şi hai să lăsăm pe mâine căutatul lui Rosie După părerea mea, oamenii cu care locuiesc nu s-ar arăta câtuşi de puţin încântaţi dacă aş dispărea pe nepusă masă De fapt, niciodată n-am sărit peste masa de seară, iar asta înseamnă că sigur o să-şi facă griji în ceea ce mă priveşte Nimic n-o mişcă însă pe Odette Se ridică de pe pernuţă, îşi întinde trupul mlădios şi-mi aruncă o privire urâcioasă — Prea bine, atunci o să mă duc şi-o s-o caut singură pe Rosie Iar dumitale îţi urez poftă mare! Acestea fiind zise, sare de pe glaful ferestrei Miorlau! De ce-o fi tipa asta aşa de complicată? Şi-aşa de îndărătnică? Mă salt şi eu pe toate cele patru labe şi, aşa, în sine mea, îmi iau adio de la bunătatea aia de masa de seară Că doar e limpede: n-o s-o las de izbelişte tocmai pe Odette, chiar şi de-aş şti c-o să m-aleg cu ţurţuri la fund — Winston, Odette, încotro? ridică Kira glasul, încurcată, în timp ce noi doi ne îndreptăm către ieşire Din păcate, n-am deloc timp să-i dau explicaţii Un motan are şi el de făcut ceea ce-i musai să facă un motan! *** Nu-mi mai rămâne decât să sper că Odette ştie cu-adevărat ce face! Eu unul păşesc pe lângă ea fără să am nici cel mai mic habar pe unde ne aflăm Şi, ca şi când nu era de-ajuns, a început să ningă Fulgi mari se lasă alene peste noi, iar dacă are de gând s-o ţină tot aşa atunci, în cel puţin cinci minute, o s-ajung la fel de alb precum Odette! Ajunşi într-o intersecţie mai mare, Odette stă locului şi se uită de jur-împrejur — Mai e mult? vreau şi eu să aflu — Nu cred Pe sfânta mea tăviţă cu nisip! Să însemne asta oare că Odette nu mai ştie nici ea pe unde ne aflăm? Îmi înghit orice vorbuliţă mai muşcătoare, şi-asta fiindcă azi Odette îmi pare uşor ţâfnoasă La stânga? La dreapta? Până la urmă, Odette se hotărăşte s-o ţină drept înainte şi traversează strada Treaba cu ninsoarea a ajuns într-atât de serioasă, încât nici nu mai sunt în stare să văd ceva ca lumea, iar fulgii care mi se topesc în ochi parcă mă ard Milostiv zeu al pisicilor fă într-un fel să putem şi noi da de casa aia cât mai curând! N-am niciun chef să mai umblu mult bezmetic pe-aici, nici măcar dacă Odette o să mă ia drept puturos! Cu toate astea, mă lupt mai departe, cu vitejie, cu ninsoarea învârtoşată, cu speranţa încă vie că, din clipă-n clipă, Odette are să mă anunţe c-am ajuns unde trebuia — Winston? — Ce-i? Am ajuns cumva? mă interesez eu plin de speranţă — Nu, mai avem de făcut o bucată de drum Eu ăăă eu voiam doar să-ţi spun că, adică în cazul în care s-ar putea să uit, mi se pare de-a dreptul minunat că ai venit acum cu mine Adică nici nu ţi-ai revenit bine după boală şi acum te lupţi cot la cot cu mine prin furtuna asta de zăpadă — Hei, n-are niciun rost să spui aşa ceva, îi trântesc eu o minciună Hai să fim serioşi, chiar aşa de rău nu e — Ba cum să nu! Alaltăieri încă erai o urgenţă pentru doctori! Apropo, ce-i cu boala asta? Aţi aflat între timp despre ce este vorba? — Mda, închipuie-ţi şi tu! Sandro a ajuns să fie şantajat Cineva, nu se ştie cine, îl ameninţă c-o să-i otrăvească toate felurile de mâncare dacă nu-i plăteşte o grămadă de bani Şi se pare că necunoscutul a trecut de la ameninţare la faptă Odette se stăpâneşte câteva clipe, după care îşi scutură capul — Să nu-ţi vină să crezi, nu alta! Dar asta-nseamnă că cei cu otrăvurile alea îşi fac de cap în continuare Şi voi ce-aveţi de gând să faceţi? — Ei, mai întâi şi mai întâi, Sandro o să-şi închidă localul mâine, iar noi o să luăm toate cele de pe-acolo la bani mărunţi, în căutare de mâncăruri sau alimente otrăvite Poate că toată cercetarea asta are să ne dea vreun indiciu în legătură cu făptaşul — Da, bună idee Să-mi spui neapărat dacă aveţi nevoie de vreun ajutor Închipuie-ţi, am putea pune laba pe doi răufăcători deodată, şi asta în numai o zi! Nou record! — Frumos scenariu, îi dau eu dreptate Mărşăluim mai departe După ceva timp, Odette se opreşte dintr-o dată, iar eu mă prăvălesc grămadă peste ea Ajungem astfel să alcătuim un ghem de blană alb-negru, care se rostogoleşte vreo doi metri în lungul trotuarului până să se oprească Ce-i drept, n-aş putea spune că m-ar deranja să stau aşa înnodat cu Odette Odette suflă din greu şi se desprinde din îmbrăţişarea noastră cu totul întâmplătoare — Auuu, Winston! Nu da şi tu năvală! rosteşte ea, printre chicoteli, arătându-mi imediat cu laba în direcţia unei case de pe partea cealaltă a străzii Uite-o acolo, vizavi Familia cu pricina locuieşte la etajul al treilea Mijesc ochii într-acolo — Şi cum facem să intrăm în casă? Au cumva la uşă o trapă pentru pisici? Odette scutură din cap — Nu, din păcate nu Va trebui să ne urcăm pe zid Ştiu eu la care fereastră e camera puştoaicei, că pe-acolo îşi face Rosie veacul Odată ce ajungem sus, n-avem decât să batem în geamul ferestrei Ea o s-audă şi-o să ne dea drumul înăuntru Sfântă sardină în ulei! Să ne urcăm pe zid? Asta mă face să mai arunc o privire înspre casă Se-arată a fi destul de înaltă Adică, la drept vorbind, chiar foarte, FOARTE înaltă Şi ce vrea să spună asta, „să ne dea drumul înăuntru”? Cum se face asta? Că doar n-o fi în stare Rosie asta să facă vrăji? — Ăăă, nu-i puţintel cam periculos? Şi cum o să facă Rosie să ne Odette îmi taie vorbele cu un pufnit plin de năduf — Şi cam cum ai zice tu să facem? Să aşteptăm până când Rosie o să binevoiască să iasă din proprie iniţiativă? Păi, atunci şi mâine-n zori tot aici o să fim! Nu-ţi face griji, am mai făcut aşa, şi încă destul de des, şi întotdeauna mi-a ieşit schema Hai, după mine! Două minute mai târziu, atârn de zidul rece al casei Încerc să mă apuc strâns de crăpăturile pe care le găsesc de-a curmezişul zidului Intenţia mea e să ajung să mă prind de marginea balconului următor Prea la îndemână nu mi-e Mă concentrez însă pentru a ţine pasul cu Odette, care se află deja la ceva distanţă deasupra mea şi tocmai a ajuns la un burlan de ploaie, pe care se poate urca în siguranţă până mai sus „Să nu te pună naiba să te uiţi în jos, Winston!” mă îndemn eu mereu În sfârşit, ajung şi eu în balcon, îl traversez şi ajung la burlan De cum îl ating cu laba, îmi dau seama cât e de alunecos E el cam abrupt, dar mai rău e că e neted Mă văd nevoit să mă caţăr pe el în mare grabă, dacă nu vreau să tot alunec înapoi La naiba! Cum să izbutesc aşa ceva? — Odette! strig eu Nu cred că pot să mă descurc mai departe Odette a ajuns deja la etajul al treilea şi sare de pe burlan direct în balcon, după care se întoarce către mine — Dă-ţi şi tu puţin silinţa, Winston! Nici măcar nu-i cine ştie ce! Hai, puţin curaj! „Hai, puţin curaj?” îi arde de glumă doamnei! Oi fi eu curajos de felul meu, dar asta nu înseamnă să-mi rup şi gâtul Trag adânc aer în piept şi-mi iau din nou avânt, dar abia dacă mă înalţ pe burlan o jumătate de metru, că şi alunec înapoi în balcon De deasupra mea, mi-ajunge la urechi un suspin Nu pot să văd clar, dar sunt sigur că Odette tocmai îşi dă ochii peste cap — Atunci fă bine şi coboară pe unde-ai venit, fricosule Mă duc iute şi-o iau singură pe Rosie Pfff! Ce-o mai avea acum? Ei, lasă că-i arăt eu ei! Într-un fel sau altul tot ajung eu sus Mă hotărăsc să fac mai întâi o mică pauză, să-mi adun puterile şi pe dată, iute ca săgeata, o să mă caţăr pe burlan Nu se poate să nu meargă După ce mi-am tras răsuflarea pe-ndelete, îmi iau inima-n dinţi, îmi adun ultimele puteri şi o iau la goană Îmi iau avânt scurt de pe podeaua balconului, sar şi mă opresc pe balustradă, după care, din încă un salt, ajung pe burlan De data asta mă arăt iute în mişcări, aşa că izbutesc să mă caţăr până sus de tot Ha! Super-Winston ştie meserie, nu glumă! Dar, în aceeaşi clipă, mă pomenesc că un fulg de zăpadă îmi intră drept în nas Mă încearcă un strănut şi fără să vreau, mă strâng din toate cele, gata să-i dau drumul Ei, asta chiar că nu-i a bună! Nu-i a bună deloc! Fiindcă de îndată îmi pierd echilibrul şi simt că nu mai sunt în stare să mă ţin de burlan Sfântă sardină în ulei! Numai să nu cad! Asta-mi mai lipseşte acum, la înălţimea la care-am ajuns! Mă apuc să dau vârtos din coadă încoace şi-ncolo, ca să-mi recapăt echilibrul Ţi-ai găsit însă! Ghearele apucă în gol, după care lucrurile o iau razna Şi cad Ce mai, cad de-a binelea AJUTOR! CAD! Un înger O prietenă mai veche Şi harţă între îndrăgostiţi — Cât pe-aci, trage Odette concluzia, pe cât de nemilos, pe-atât de adevărat însă Ce mai tura-vura, chiar aşa e Fiindcă, într-adevăr, exact în momentul în care căderea mea ar fi urmat să se termine pe piatra cum nu se poate mai tare a trotuarului, un înger şi-a întins braţele şi m-a prins Mulţumescu-ţi ţie, milostiv zeu al pisicilor! Şi-mi opresc ochii asupra chipului îngerului Are nişte ochi mari, pistrui şi păr lung şi bălai Dar ia stai, după cât îmi pot da şi eu seama, nici urmă de aripi — Bună, mă salută îngerul, cu bunătate în glas Pe mine mă cheamă Marlene Aşa carevasăzică Un înger pe nume Marlene Şi eu care-aş fi putut să jur că sora lui Werner, cea care se roagă atât, a povestit odată că îngerii se numesc întotdeauna Mihail, Gavril sau Rafael, adică după nume ar fi nişte bărbaţi Se vede treaba însă că în raiul pisicilor se întâlnesc şi îngeri de parte femeiască Cu atenţie, Marlene mă pune jos, iar eu mă scutur — Bună, Winston, mă mai salută cineva din preajmă Mă întorc Chiar în spatele meu stă o pisică delicată, cu nişte mustăţi imense În orice caz, aşa par, dacă e să te iei după modelul blănii acelei pisici — Bună, răspund eu, cu şovăială în glas Tu cine mai eşti? De unde până unde să fie îngerii însoţiţi acum şi de pisici? — Eu sunt Rosie, prietena lui Odette Locuiesc cu Marlene în aceeaşi casă, cea în care tocmai te chinuiai să intri, înainte să ai parte de căzătura aia nefericită Miorlau! Aşa deci, asta e! Ceea ce-nseamnă că Marlene nu-i deloc un înger adevărat, ci puştoaica care trecuse pe la adăpostul pentru animale Mă uit mai atent la ea Poartă o pereche de blugi şi un tricou, în timp ce picioarele îi sunt vârâte în nişte papuci de casă, ceea ce, de fapt, nu arată prea angelic, ci mai degrabă ca şi când a ieşit din casă în fuga mare Pesemne că, echipată aşa, îi e destul de frig, că şi tremură un pic Încetul cu încetul, mi se limpezeşte un lucru Şi anume că se pare că Odette e cea care a chemat la ţanc ajutoarele astea pentru salvarea mea Rosie îmi urmăreşte privirea şi zâmbeşte amuzată — Ce să zic, chiar c-a fost la marele fix Şi slavă Domnului că ne-a ieşit figura Că zău dacă n-ar fi fost păcat de tine Nu de alta, dar am auzit o droaie de lucruri bune despre tine — Nu zău? m-arăt eu mirat — Păi, da Odette mi-a povestit câte şi mai câte Şi se pare că i-ai făcut prietenei mele o impresie puternică Toată stima, pentru că aşa ceva nu-i iese oricui! Să fi fost om, aş fi roşit Ca motan însă, simt doar că mă ia cu ceva căldură Odette a povestit câte şi mai câte despre mine Ce minunăţie! Marlene se apleacă înspre noi — Hai să intrăm în casă, fiindcă nici eu nu-s chiar gros îmbrăcată Uitându-mă pe fereastră şi văzându-te alunecând de pe burlan, mi-am zis că aş face bine să mă reped pe scări în jos Bine c-a râcâit Odette la fereastră Ăsta-i semnul nostru că a venit şi vrea să intre Ce-aţi căutat la ora asta pe-afară? De obicei, Odette trece pe la noi în vizită în cursul zilei Mda, păcat că nu-mi puteţi povesti prin viu grai Aha! De-aia era Odette aşa de sigură c-ar fi urmat cineva să ne deschidă şi să ne lase să intrăm Oricum, ştiu una şi bună, cocoţatul pe ziduri nu-i deloc de mine, după cum tocmai s-a şi dovedit Şi în ce fel s-a dovedit! Aşa că, fără trapă pentru pisici nici c-o să mă mai prindă careva prin partea locului! Odată ajunşi înăuntru, curios foc, îmi fac ochii roată Locuinţa oamenilor ăstora arată cu totul altfel decât a noastră Cumva, aşa, foarte pustie Iar dacă la Werner dai peste o mulţime de cărţi – pe rafturi, pe mese, uneori şi pe jos –, aici nimic În schimb, pe pereţi atârnă tablouri, iar mobilele sunt puţine, dar masive Pe scurt: o locuinţă care arată ciudat Odette pare să-mi citească gândurile — Părinţii lui Marlene sunt colecţionari de artă De-aia aici arată totul ca într-un muzeu N-oi şti eu cum arată un muzeu, dar ştiu sigur că locuinţa asta nu pare nici pe departe confortabilă Alunec pe urmele lui Odette şi-ale lui Rosie şi, într-un sfârşit, ajungem cu toţii în camera Marlenei OK, aici e clar că-i mult mai bine Şi asta mai cu seamă pentru că în cameră se află o grozăvie de scândură de ascuţit ghearele şi un coşuleţ de dormit care arată cum nu se poate mai confortabil Ei, în aşa condiţii să tot trăieşti! Fireşte că n-am de gând să rămân aici peste noapte, fiindcă sunt mai mult ca sigur că, dacă nu catadicsim să ne ducem acasă, Kira şi-ar face cu siguranţă griji Marlene se aşază pe pat şi, printr-o mişcare a mâinii, ne pofteşte alături de ea: — Hei, haideţi tustrei aici, sus! E chiar nemaipomenit, Odette, că ne faci cunoştinţă cu prietenul tău E un tip tare drăguţ, se vede că n-ai gusturi rele Mai staţi şi voi puţin? Odette se pune pe tors — Hei, Odette! pufnesc şi eu către ea Ce, nu ţi-e bine? Că doar planul era s-o luăm cu noi pe Rosie şi-napoi acasă Aşa că fă bine şi spune-i chiar acum despre ce-i vorba, după care toţi trei ne luăm tălpăşiţa — Calmează-te, Winston Imediat îi explic lui Rosie — Ce-ai să-mi explici? se interesează Rosie, curioasă Ce-i cu voi pe aici? Asta nu prea e vreme pentru plimbare — Aşa-i, ai dreptate, începe Odette Avem totuşi un motiv cât se poate de serios pentru vizita asta: am dat din nou de ticăloasa aia de nepoată Numai că de data asta nu încearcă să ne vină numai nouă de hac, ci tuturor pisicilor! Şi pentru asta s-a apucat să împrăştie prin oraş bucăţi de sardine otrăvite! Roşie miorlăie de-a dreptul înspăimântată: — Nu mai spune! Eşti sigură? Odette dă din cap — Sunt Adică aproape Că de-aia suntem aici Există o fotografie a unei femei Şi cred că am recunoscut-o ca fiind chiar nepoata fostei noastre stăpâne Dar, ca să mergem la sigur, ar trebui s-o vezi şi tu Altfel copiii nu se pot duce cu fotografia la poliţie, înţelegi? Iar dacă nu lămurim lucrurile, tipa asta o să otrăvească şi mai multe pisici — Chiar că-i groaznic! exclamă Rosie Vă ajut, mai încape vorbă! Iar pe nepoata asta aş recunoaşte-o şi dintr-o mie, că faţa aia a ei de netrebnică mi s-a întipărit în memorie, de n-aş putea s-o mai scot de-acolo nici să vreau! — Acum, dacă tot veni vorba de memoria ta, mă bag şi eu în vorbă Spunea Odette că ai şti şi pe unde locuieşte femeia asta? Rosie toarce, dându-mi astfel dreptate: — Da, chiar aşa şi e Când şi când, atunci când are de făcut drumuri prin cartier, Marlene mă ia cu ea Şi-aşa se face că, în câteva rânduri, am trecut pe lângă casa în care a locuit fosta noastră stăpână Şi am văzut-o pe nemernica de nepoată în grădină Şi zău dacă n-am fost cât pe-aci să sar la ea şi să-i scot ochii cu ghearele! Ura, asta-i o veste cât se poate de îmbucurătoare! Parcă şi aud clinchet de cătuşe! Iar dacă, pe lângă asta, mai şi punem laba pe şantajistul lui Sandro, zău dacă nici lumea asta nu-i pe calea cea bună pentru a-şi afla şi ea liniştea Bine, poate n-o fi vorba acum chiar de toată lumea, dar măcar de cartierul nostru Sar de pe pat pe podea şi miaun cu chef de acţiune: — La treabă deci, doamnele mele! Chiar sunt curios dacă Rosie o să fie cu adevărat în stare s-o recunoască pe femeia din fotografie! Rosie mă priveşte uimită — Că doar n-oţi vrea să pornim la drum taman acum! Afară-i întuneric şi mai şi ninge Mai bine începem de mâine Şi-aşa n-o să se apuce femeia aia să pună la noapte sardine în ulei otrăvite Ar îngheţa şi nu s-ar atinge nicio pisică de ele Odette îşi lasă capul într-o parte — Cred că ai dreptate Hai să rămânem aici peste noapte, Winston Că-i aşa de frumos Afară chiar că-i întuneric şi nu-i deloc plăcut Hai, că doar n-o fi foc! Cum-cum? Cine, mă rog frumos, o ţinuse una şi bună să pornim la drum chiar în seara asta? Că nu mi-aduc aminte să fi fost ideea mea! Iar dacă nu mă duc acasă, Werner, Kira şi Anna o să se dea de ceasul morţii La urma urmelor, până şi babuşca, chiar dacă ea n-ar lăsa să se vadă aşa ceva Simt deja cum m-apucă toţi dracii — Odette, eu unul aş fi renunţat cu cel mai mare drag la expediţia noastră de-acum, din faptul serii Am făcut-o însă pentru tine Numai că acum trebuie s-ajung acasă În niciun caz nu pot rămâne aici Iar dacă n-ai de gând să vii cu mine, atunci o să-ncerc s-ajung eu de unul singur Chiar aşa Ca să fie dreptate pentru toţi! Mă cam dau peste cap pentru Odette şi uneori am senzaţia că nu asta ar fi tactica cea mai potrivită atunci când vrei să fii luat mai în serios Doamnele mă cercetează încurcate Până şi Marlene se miră, ea care nici măcar n-are de unde să priceapă de ce pufnisem adineauri — Ce e, Rosie, noului tău prieten nu-i place aici? Că arată de parcă ar vrea să spele putina Rosie îşi mută privirea când înspre mine, când înspre Odette — Mda, voi doi Puneţi-vă odată de acord Eu, una, aş prefera s-o luăm din loc mâine, dar înainte ca toată chestia asta să se transforme într-o ceartă de îndrăgostiţi Chiar dacă mă arătam în continuare plin de furie, în sinea mea mă bucuram să aud de o ceartă de îndrăgostiţi Fiindcă s-ar părea că eu şi Odette lăsăm, fără nicio îndoială, impresia unei perechi Miorlau şi ura! Nu las să mi se citească însă în purtare adevăratele sentimente, ci îi dau înainte cu mutra de fioros Vârful cozii lui Odette bate neliniştit când încoace, când încolo — Dacă faci aşa o dramă, dragul meu Winston, din chestia că e foarte posibil ca astăzi să n-apuci să dormi în pătuţul tău, atunci, fireşte, putem să facem imediat cale întoarsă Ei hai că mi-a cam trântit-o Rosie chicoteşte — Doamne, Dumnezeule, chiar că cine se tachinează se iubeşte! Dar acum gata cu cearta şi să mergem să vedem fotografia aceea suspectă Merge la uşă şi râcâie, iar Marlene se scoală din pat şi vine s-o deschidă Nu trece mult şi eu, Rosie şi Odette pornim în drum spre casă Şi chiar dacă cea mai frumoasă pisică din lume nu vorbeşte deloc cu mine, mie chiar că mi-e totuna azi Pur şi simplu mă bucur că mai pot şi eu, din când în când, să pun piciorul în prag Iar treaba cu tachinatul şi cu iubitul Miorlau! Treaba aia chiar că-mi dă speranţă! Chestii noi Şi discuţii în bucătărie — Ea e! Şi sunt absolut sigură de asta! Nu sută la sută, ci chiar mie la sută! Rosie stă pe patul Kirei şi se uită fix la ecranul telefonului mobil Eu unul miorlăi în sine mea, mai mult decât mulţumit Kira îşi încreţeşte fruntea — Winston, ce bine ar mai fi fost să fi putut să-ţi citesc şi acum gândurile Vreau să spun, de două ore parcă te-a înghiţit pământul şi parcă ai uitat până şi de masa de seară! se minunează cu glas tare prietena mea Nu ştiu cum se face, dar de îndată ce mi-a amintit de un lucru atât de important, stomacul îmi şi tresaltă de foame — Ca să nu mai spun că, în afară de Odette, mai apari însoţit şi de o pisică străină şi te năpusteşti asupra telefonului mobil pe care-l folosim în anchetă Suspină şi se aşază şi ea pe pat, lângă noi — Adevărul e că m-am gândit eu că ai să vrei să te uiţi din nou la fotografia aceea Încă din cafenea erai agitat în privinţa ei Dar cine e pisica asta nouă? De ce aţi adus-o cu voi? Winston, până la urmă cred c-ar fi bine ca odată şi-odată să înveţi să ţii în lăbuţă ceva de scris, ca să poţi să-mi răspunzi şi tu pur şi simplu în scris Rosie se scutură — Ei, dar puştoaica ta chiar că-i ciudată, Winston! Ce vrea să spună cu asemenea vorbe, „să fi putut să-ţi citesc şi astăzi gândurile”? Că-n urechile mele sună puţin cam ciudat, nu? Mă întreb dacă să le povestesc lui Rosie şi lui Odette toată tărăşenia cu schimbul de trupuri dintre mine şi Kira, şi hotărăsc s-o las baltă Unu la mână că, foarte probabil, nu m-ar crede şi, doi la mână, avem ceva cu mult mai important de rezolvat decât să ne ocupăm de dezgropat potcoave de cai morţi — Ei sunt doar nişte vorbe de-ale oamenilor în legătură cu cititul gândurilor, nimic altceva, răspund eu în dorul lelii Cu mult mai important mi se pare acum felul în care putem pune laba cât mai repede pe răufăcătoarea aceea — Exact, miorlăie şi Odette Şi, Rosie, tu chiar crezi cu-adevărat c-ai fi în stare să dai de vechea noastră casă? — Da Sunt într-adevăr sigură Normal, poate că nu acum, pe întuneric şi pe viscol Aş porni de mâine Ce ziceţi, aş putea înnopta aici, la voi? Odette încuviinţează dând din cap — Cu siguranţă Nu-i aşa, Winston? Werner e un om care n-are nimic împotriva oaspeţilor Iar Kira nici atât — Da, cred că nu-i nicio problemă Şi-atunci ne putem pune pe căutat mâine dis-de-dimineaţă, înainte ca eu şi Werner să trecem din nou pe la Sandro Că doar mai trebuie să-l punem o dată şi-o dată cu botul pe labe şi pe şantaj istul acela Şi uite aşa, încetul cu încetul, vânătoarea asta de răufăcători a ajuns să ne macine de-a binelea! Rosie se pune pe tors — Foarte bine, atunci rămân aici De un lucru îmi mai aduc însă aminte — Vrei să spui cumva că, dacă nu te-ntorci acasă în seara asta, Marlene n-o să-şi facă şi ea griji? — Nu, fiindcă ştie c-am ieşit cu Odette Ca să nu mai spun c-am mai înnoptat destul de des şi prin alte locuri, cum ar fi în parc Ştie Marlene ce şi cum Miau! Se pare că sunt singura ciudăţenie de motan de pe lumea asta care preferă şi, de fapt, nici nu se gândeşte să doarmă altundeva decât în propriul pătuţ! Numai gândul de a dormi sub cerul liber, fără să am parte de coşuleţul meu, de păturica cea moale şi de jucăria preferată, mi se pare îngrozitor Şi, mai ales, fără masa de seară! Înfiorător! Şi, dacă tot veni vorba, ar trebui să ne grăbim şi să verificăm dacă nu cumva mai e babuşca trează Poate i s-o face şi ei milă şi ne-o pregăti ceva de mâncare, oricât de puţin ar fi Bineînţeles că nu m-ar lăsa Kira să mă duc la culcare cu maţele chiorăindu-mi de foame, dar să recunoaştem că numai şi numai babuşca se pricepe cu adevărat la gătit — Haideţi, fetelor, le îndemn pe colegele mele Să vedem dacă mai căpătăm şi noi de-ale gurii Ies în mare grabă din camera Kirei şi o apuc spre bucătărie, cu Odette şi cu Rosie pe urmele mele Şi uite că aici e încă lumina aprinsă, ba se mai aud şi glasuri răstite, care zic una şi alta pe ruseşte E cât se poate de limpede: în bucătărie sunt Ana şi babuşca Ceea ce însemnă că şi norocul de-a avea parte de o cină pe cinste ne surâde! Pe când eu, Odette şi Rosie ne facem intrarea în şir indian în bucătărie, nici nu suntem băgaţi în seamă, că doamnele casei sunt mult prea afundate în discuţia pe care o poartă — Mama, mne kajătsea ideia s Satscelnicam ne tak horoşa Kak tolka padumaiu, şto k nam v gosti Hajedornie priedut – tak mne srazu je ploho stanovitsea! Şto, esli ia astavliu u nih plohoe vpeciatlenie? Şto, esli ea im ne ponravliusi? Ia bî lucise atmenila prigloşenie! Roşie priveşte uimită şi şuşoteşte spre mine: — Ce limbă mai e şi asta? Că nu pricep o iotă Despre e vorbesc? — E limba rusă, îi explic eu Ana tocmai îi spune mamei ei că moare de frică cu gândul la seara de Ajun Ăla a fost prilejul cu care au invitat aici toată familia Hagedorn Werner este, într-un fel, stăpânul meu Ana a fost mai întâi menajera casei, dar acum e şi prietena lui Werner şi-şi face griji dacă familia Hagedorn o s-o placă sau nu Cred că de-aia e şi foarte nervoasă — Aha, e tot ce îngaimă Rosie Numai că reacţia asta ascunde o neînţelegere cât toate zilele în privinţa stilului de viaţă al mergătorilor ăstora pe două picioare E limpede că nu-şi poate închipui ce înseamnă să ai de-a face cu una ca Beate şi, în acelaşi timp, să tragi nădejde că o asemenea gâscă n-o să înghită pe cineva Uneori, oamenii ăştia chiar îmi stârnesc mila La ei, totul e întotdeauna groaznic de complicat! Şi-apare şi Werner în bucătărie — Ia te uită! Ce se întâmplă aici? se miră el Două pisici străine şi o discuţie pe ruseşte în miez de noapte? — Pisicile sunt cu mine! strigă Kira din hol Pe Odette o ştiţi doar, iar cealaltă e ăăă am promis cuiva să mă îngrijesc de ea până mâine Mulţumesc, Kira! Hai că ne înţelegem noi cumva Chiar şi pe muteşte Ce mai, puştoaica e pur şi simplu bestială! Din ea o să iasă precis cândva un pisicolog de mâna întâi Werner răsuflă din greu — Doamne Dumnezeule! N-o să treacă mult şi-o să deschidem aici un cămin pentru pisici Ei, pentru o noapte, nu-i nicio nenorocire Şi voi despre ce vorbeaţi? vrea să afle el apoi de la cele două femei Ana şovăie, după care îşi dezleagă totuşi limba: — Păi, nu ştiu, zău, dacă povestea cu seara de Ajun a fost chiar o idee bună Werner ridică din sprâncene — Cum aşa? Că doar a fost dorinţa babuşcăi Am poftit aici toată şleahta Hagedorn numai de gura voastră Şi-aşa, pentru mine, seara de Ajun nu-i decât o zi ca oricare alta şi, în ultimii ani, chiar m-am bucurat că am putut s-o petrec fără familie şi fără tot circul cu Moş Crăciun şi cu bradul Ceva de vis! A fost aşa linişte! — Oh nu! Crăciunul fără brad chiar mi s-ar părea de-a dreptul o prostie! se aude răspicat glasul Kirei care, între timp, a ajuns şi ea în bucătărie Hai că s-a făcut înghesuială aici — Bine, e-n regulă, suspină Werner Mâine o să cumpăr unul Dar dacă maică-ta îşi tot face griji în legătură cu seara de Ajun, stau şi mă întreb la ce bun toate pregătirile astea Că am putea foarte bine să sărbătorim într-un cerc restrâns Uite-aşa, numai noi: eu, babuşca, tu şi Ana Eu unul sunt complet mulţumit cu asta Babuşca scutură cu îndârjire din cap — Niet, niet! Nu şi nu! Invitam la familie, trrrebuie sa sarrbatorrim cu familie! Fiindcă şi vrrrem arrrătam că familia Kovalenko ştie prrrea bine să facă pe gazde! Sfântă sardină în ulei! Dacă ai sta să judeci după tonul pe care-şi rosteşte babuşca vorbele, ai zice că, pentru ea, toată chestia asta ţine de onoare şi că trebuie să iasă aşa cum îşi propune Arunc şi eu o privire înspre Werner Zău dacă acum nu arată la fel de amărât precum Ana Numai Kira rânjeşte mulţumită Ei pare să-i surâdă cu vârf şi îndesat ideea unei seri de Ajun cu tot tacâmul — O să sărbătoresc şi eu Crăciunul cu adevărat nemţeşte, vine ea să îmi întărească bănuiala Până acum n-am serbat decât Crăciunul ortodox, ca la ruşi, care e peste două săptămâni, pe şapte ianuarie şi e cu mult mai potolit Fiindcă în Rusia sărbătoarea mai importantă e noaptea Anului Nou, când se şi lasă cu cadouri — Mi se pare tare ciudat, rosteşte Werner, râzând Poate că la anul ar trebui să mergem la Omsk, la babuşca acasă, şi să sărbătorim acolo Crăciunul Oh, nu! Sincer să fiu, până şi pe mine a început între timp să mă roadă puţintel curiozitatea în legătură cu seara asta de Ajun Pare-mi-se c-ar fi vorba de primul meu Crăciun adevărat Important mi s-ar părea, desigur, ca toţi oaspeţii să fie obligaţi să predea flautele la garderobă Şi să se găsească cineva care să-i pună Beatei asta un mare plasture peste gură Werner se dă mai aproape de Ana şi o îmbrăţişează — Vrăbiuţa mea, hai c-o să fie bine Şi, dacă n-o pui la socoteală pe Beate, familia mea e chiar una de oameni de treabă Ai să vezi c-o să-i îndrăgeşti Şi ei pe tine, de asta sunt foarte sigur! În încheiere, Werner o sărută delicat pe Ana pe păr Chiar că sunt mişcat Nu l-am mai văzut aşa pe Werner al meu decât de puţin timp încoace şi cred că dragostea pentru Ana chiar că-i prinde bine Până şi Odette aruncă pe furiş priviri către cei doi şi chiar am impresia că aud scăpându-i un suspin Cu totul şi cu totul rece la asemenea momente de drăgălăşenie se arată babuşca Cum altfel oare? Bate cu nădejde din palme şi zbiară: — Bunnn, bunnn! Atunci noi acum hotarrram ce trrrebuie oaspeţii sa mănânce la searrra de Ajunul! Că doarrr pică la săptămana urrrmatoarrre şi n-avem prrrea mult timp pentrrru planurile! O să gătesc eu nişte kutja, mancarrre prrrea trrradiţionala pentrrru la Crrraciunul Şi-o să fie aşa o surrrpriza de marrre pentrrru familia Hagedorn! Să-ţi lingi la degetele, nu alta! Mâncare bună de să-ţi lingi dege ăăă lăbuţele! Chiar aşa! Bună vorbă! Dar cu mâncarea mea de azi cum rămâne? Cine se scoală de dimineaţă la conserve ajunge Şi, uneori, şantajul e chiar îngăduit De fapt, e floare la ureche să te scoli dis-de-dimineaţă, mai ales că tot ce ai de făcut e să ieşi din coşuleţ atunci când Kira intră în baie pentru toaleta ei de dimineaţă Din păcate, nu s-ar zice că treaba asta ar fi specialitatea mea fiindcă, la drept vorbind, urăsc sculatul devreme! Azi însă chiar trebuie s-o fac Dacă vrei să iei urma a doi răufăcători deodată, trebuie să-ţi rânduieşti ca lumea ziua ce te aşteaptă Deci: mai înainte de orice, eu, Rosie şi Odette o să mergem să căutăm casa bătrânei doamne, fosta lor stăpână, trăgând nădejde să dăm acolo peste nepoată, iar pe urmă eu, Kira şi Werner o să-i facem o vizită lui Sandro Sfântă sardină în ulei! Ce ziceam c-ar trebui să facem pe-acolo? Poate că tot mai bine ar fi fost să fi luat legătura cu poliţia E limpede că-i deja prea târziu să mă mai gândesc la asta, iar atunci când Kira trece pe lângă coşuleţul meu, nu mă răsucesc, gata s-o urmez, precum mi-e obiceiul, ci le înghiontesc cu băgare de seamă pe Odette şi pe Rosie, întinse lângă mine — Bună dimineaţa, doamnele mele, miorlăi eu Teamă mi-e că acum trebuie să ne părăsim şi noi aşternuturile Precaută, Odette deschide mai întâi un ochi, spre deosebire de Rosie, care imediat se trezeşte şi se scutură — Eu una nu văd nicio problemă La ora asta se trezeşte întotdeauna şi Marlene Şi tot cam aşa zice şi ea: „Cine se scoală de dimineaţă departe ajunge!” Departe? Aoleu, oare despre ce depărtare o fi vorba? La drept vorbind, încă un motiv în minus să te dai jos din pat cu noaptea-n cap Spuneţi-mi şi mie, vă rog, că nu urmează cine ştie ce maraton! Probabil mi se citeşte limpede lehamitea în pleoşteala mustăţilor, fiindcă Rosie se şi pune pe chicotit — Hei, Winston, asta-i doar o vorbă de-a oamenilor Că doar nici ei nu se scoală dis-de-dimineaţă ca s-o ia la goană ca smintiţii Cu alte cuvinte, vor să spună că, dacă se-apucă din timp de treabă, o pot duce cu brio la capăt Ceea ce, în cazul nostru, pisicesc, ar însemna un fel de: „Cine se scoală de dimineaţă pe mulţi şoareci pune gheara!’ Bun Dacă mă gândesc mai bine, pe mine nici asta nu mă mişcă prea tare Cu mult mai de înţeles pentru mine ar fi ceva de felul: „Motanul care se scoală de dimineaţă primeşte o porţie de ficat de pasăre proaspăt gătit, cu puţin pătrunjel” Bineînţeles, e puţin probabil ca o asemenea gustare să m-aştepte în bucătărie, dar tot aş putea să trag cu ochiul şi să văd E cum îmi închipuisem: alarmă falsă Castronelul e gol Şi, în timp ce Kira îşi unge felia de pâine prăjită cu gem de căpşune, eu, Rosie şi Odette rămânem să ne uităm cu buzele umflate Miorlau! Păi n-ar trebui să prindem şi noi puteri pentru aşa o misiune importantă? Mofluz, îi ard o lovitură de labă castronelului meu gol, care zornăie şi se izbeşte de castronelul în care mi se pune apă de băut — Hei, Winston Ce-i cu tărăboiul ăsta? Kira îşi aşază în farfurie felia de pâine prăjită şi vine până la mine — Tare morocănos mai eşti în dimineaţa asta! De fapt, chiar mă mir ce te-o fi apucat să te trezeşti aşa de devreme! Nu cumva trebuie s-o ia din loc Odette şi prietena ei? Cum termină de vorbit, ne priveşte bănuitoare — Puneţi voi ceva la cale! Ce n-aş da să ştiu ce anume! Are cumva vreo legătură cu fotografia din telefonul meu mobil? Cu cea care vrea să le vină de hac pisicilor? După care clatină din cap — Ei, poate că, la urma urmelor, îmi fac mai multe griji decât trebuie, iar vouă pur şi- simplu vă e foame şi vreţi să ieşiţi pe-afară Staţi să văd ce să vă dau Se duce la frigider şi scoate din el o conservă — Ia uitaţi ce-am eu aici! Carne de vacă cu orez Mmmm, sună bine, nu? Două secunde mai târziu, în castronelul meu zace o grămăjoară de ceva cleios şi cafeniu Leah! Mda, motanul care se scoală de dimineaţă trebuie să se mulţumească cu ce i se pune în faţă! *** O jumătate de oră mai târziu, ne aflăm în faţa şcolii unde învaţă Kira Interesant! Drumul pe care a apucat-o Rosie către casa bătrânei ei stăpâne trece chiar pe-acolo Ceea ce înseamnă că toată bucata de drum până la şcoală am făcut-o la pas cu Kira Asta o face să se mire — Ce-aveţi voi trei de fapt de gând, să vă ţineţi după mine? Îi răspund scuturând din cap Adică „Nuuu, suntem doar în trecere” Adică, în orice caz, aşa cred Dar ca să mă lămuresc mai bine, o descos pe Rosie: — Ia zi, Rosie, eşti sigură-sigură că ăsta-i drumul cel bun sau ? Fiindcă alături se află clădirea şcolii Kirei Şi-acolo nici vorbă să fi locuit voi cu doamna aceea, în vârstă Bineînţeles că nu, mi-o întoarce Rosie Din întâmplare, e acelaşi drum Până la casa cu pricina mai e o bucată bună de mers Hai, să-i dăm bătaie! Rosie o şi ia la picior Când s-o urmez însă, observ că Odette şovăie — Acum ce mai e? încerc să aflu de la ea — Păi mă gândeam că, dacă tot suntem pe-aici şi mai trebuie să apară cât de curând şi Pauli, şi Tom n-am face noi mai bine dacă i-am întreba pe copii dacă nu vin şi ei cu noi? Că doar iau şi ei parte la misiune Să ţinem seama că femeia asta este al naibii de periculoasă şi cine ştie ce se poate întâmpla dacă dă cu ochii de noi! Mă gândesc şi eu la treaba asta Şi, chiar atunci vin Tom şi Pauli, care se îndreaptă către Kira — Bine, fie Sigur, merită să încercăm Să văd însă şi eu cum m-oi pricepe să le dau de înţeles copiilor Că şi-aşa mirosise Kira ceva, încă de la masa de dimineaţă! Rosie se întoarce şi se-apropie de noi — Ce mai aşteptaţi? Că parcă vă grăbeaţi pân-acum! — Ştii, ne gândeam dacă n-ar fi mai înţelept, să-i luăm şi pe copii cu noi Într-un fel, ca pe o escortă, îi explic eu lui Rosie — Escortă? repetă Rosie, neîncrezătoare Şi de ce, mă rog? — E limpede Din păcate, nepoata cea ticăloasă, aşa cum bine ştim, nu s-ar da în lături de la vreo faptă violentă Şi-apoi, în definitiv, tot copiii sunt cei care au pornit acţiunea asta de a-l da în vileag pe acest duşman al animalelor Şi chiar sunt nişte detectivi de mâna-ntâi Ca să nu-ţi mai spun că m-aş simţi mai în largul meu dacă i-am avea alături Rosie îşi vântură coada încoace şi-ncolo — Dar cum vrei să le dai de înţeles ce planuri avem? — Lasă asta în grija mea Am eu cu Kira o legătură mai specială Rostind asemenea vorbe, o şi apuc înspre prietena mea mergătoare pe două picioare, care e pe cale să intre în şcoală împreună cu prietenii ei Trecuseră deja de treptele de la intrare Izbutesc să-i ajung din urmă fix înainte de a trece de uşă şi plonjez pur şi simplu, tăindu-le calea — Hopa, Winston, cât pe-aci să te calc în picioare! exclamă Tom Ce-i cu tine pe-aici? — Nu ştiu, dar azi se poartă cam ciudat, începe Kira De obicei, la ora asta încă ar fi dormit dus, dar azi, dis-de-dimineaţă, m-am pomenit că s-a trezit odată cu mine Unde mai pui că şi Odette a dormit la noi, împreună cu o altă pisică, una tigrată şi mai ciudată Ieri seară au insistat toţi trei să se uite la fotografia suspectei noastre, aşa că sunt aproape convinsă că purtarea neobişnuită a lui Winston are de-a face cumva cu femeia asta Mă pun pe tors, cât pot mai tare — Aha, carevasăzică am nimerit-o! ridică glasul Kira Sar din nou pe cele patru lăbuţe şi cobor treptele către Rosie şi Odette, uitându-mă peste umăr către copii şi pufnind „Hai după noi!” Şi sper să fiu, cât de cât, pe înţelesul lor Tom se scarpină în cap, iar Pauli face ochii mari cât cepele Miorlau! Pe de altă parte, cred c-ar trebui să mă fac şi mai bine înţeles În clădire se aude sunetul clopoţelului, semn că în şcoală orele sunt gata să înceapă, iar copiii trebuie să intre Aşa că prea mult timp nu mai am Îmi încerc norocul cu o altă variantă, care tocmai îmi dă prin minte: le dau ocol lui Rosie şi lui Odette, pufnesc şi sar încoace şi-ncolo Apoi mă prefac că amuşin şi că înfulec ceva găsit pe jos, pentru ca numai o secundă mai târziu să cad lat, rămânând cu toate cele patru lăbuţe ţepene Copiii sunt cu ochii pe mine — Eu aş zice că trebuie să fie ceva în legătură cu momelile alea otrăvite Cred că despre asta e vorba E limpede că Winston nu vrea să intrăm în şcoală, trage Kira concluzia, cum nu se poate mai bine — Mda, părerea mea e însă că, în privinţa asta, ar avea ceva de spus şi doamna Rosenblatt, chicoteşte Pauli Doamna pomenită nu este nimeni alta decât directoarea cea severă a Gimnaziului Wilhelmin Şi mi-aş putea lesne închipui că nu s-ar arăta câtuşi de puţin înţelegătoare pentru absenţele nemotivate de la ore — Dar dacă pisicile au făcut o descoperire importantă, ar trebui să stăm prin preajma lor ce mai încoace şi-ncolo, se răzgândeşte Pauli Sărmana! Tom stă încă la îndoială De-alături, Kira îi trage un ghiont — Hai odată! Ştii bine că Winston a avut de-atâtea ori mirosul ăl mai fin Şi-apoi, cu aşa de puţin timp înainte de vacanţă, ce să se mai petreacă atât de interesant la şcoală?! Ar mai fi şi avantajul c-am putea să ne postăm în faţa magazinului în care a zărit-o bătrânul pe ticăloasa care urăşte animalele Şi asta fără să mai aşteptăm până după-masă! — Asta aşa-i Dar chiar aşa, să chiulim? Păi, ştiu şi eu Cum îl ştim deja, el e cel care se îndoieşte de orice! Zău dacă Tom ăsta nu ia şcoala pur şi simplu prea în serios! În aceeaşi clipă, Leonie trece pe lângă cei trei, urcând în grabă treptele Leonie e cea cunoscută drept o dobitoacă sau cea mai proastă gâsculiţă, chiar dacă nu-i numită astfel cu răutate Chiar dacă mi se pare cam nedrept ca noi, sărmanele animale, să fim nevoite să tragem mereu ponoasele, plătind cu propriile noastre nume atunci când mergătorii pe două picioare dau dovadă de lipsă de bun-simţ, tot aşa de bine mi se pare că, în cazul lui Leonie, asemenea porecle i se potrivesc cum nu se poate mai bine Fiindcă şi puştoaica asta e, de departe, din toată clasa Kirei, cea care inspiră cea mai puţină simpatie Le aruncă celor trei o căutătură răutăcioasă, rostind şuierat: — Ei, aveţi chef de-o mustrare, de-aia intraţi târziu? Deodată, îi vine lui Pauli o idee Fără prea multă gingăşie, o apucă de mânecă pe nătânga de Leonie şi, ţinând-o cu nădejde, o face să stea locului — Nu, nu de mustrare, ci de o scuză convingătoare Aşa c-o să faci bine şi-o să te duci fuguţa la secretariat şi-o să spui acolo că elevei Kira Kovalenko i s-a făcut rău şi că eu şi Tom o ducem acasă Leonie râde sfidător — Nu mai spune! Şi de ce, mă rog, ar urma să fac aşa ceva? Pauli zâmbeşte mieros — Poate ca să n-ajung să le povestesc alor tăi despre nota proastă pe care tocmai ai încasat-o la mate Şi să ştii că am văzut cum ţi-ai semnat singură lucrarea, de luare la cunoştinţă Iar asta îmi dă o idee Aş putea să-i povestesc neîntârziat doamnei Rosenblatt că falsifici semnăturile părinţilor pe lucrările la care iei note proaste Trosc! Hai că aici a nimerit-o cum nu se poate mai bine Surprinsă, Leonie se simte de parcă n-ar mai avea aer Pe sfânta mea tăviţă cu nisip, Pauli asta pare unsă cu toate alifiile! Supergâsculiţa pare să se dezmeticească însă — OK Dacă ţii tu neapărat să mă şantajezi Bine, mă duc şi spun chestia asta la secretariat Dar nici tu să nu scoţi vreo vorbă în legătură cu lucrările! Pauli îşi ridică mâna Asta-i iar chestia aia luată, chipurile, de la pieile-roşii! — Jur! Şi-acum dă-i bătaie, ca s-apuci să faci treaba la timp! Apoi, se întoarce către Tom — Aşadar, cu-aşa podoabă de scuză, nu mai e nimic de comentat şi putem s-o luăm şi noi din loc, nu? Tom o priveşte crucit — Pauli, dar tu eşti pur şi simplu de neînchipuit Aşa o drăcovenie Adică ce spun eu, parc-ai fi dracul gol! Apoi se întoarce către mine — Atunci, la drum, Winston Arată-ne încotro aveaţi de gând s-o luaţi! O vilă veche Şi o descoperire nouă Casa este uriaşă şi e cam ceea ce presupun că numesc oamenii o vilă Albă toată, cu un turnuleţ ridicându-se pe o latură şi un portal drept intrare, deasupra căruia se arcuieşte o boltă Adică, una peste alta, cu totul impresionantă dacă ai trece peste starea ei întreagă de ruină Ce-i drept, eu sunt doar un motan şi, aşa stând lucrurile, n-am nici cea mai mică idee despre felul în care îşi îngrijesc casele mergătorii pe două picioare În cazul de faţă însă, casei i se scorojeşte tencuiala, geamurile unora dintre ferestre sunt crăpate, iar prin grădină zace împrăştiat numai moloz O mizerie care nu bate la ochi de la bun început numai pentru că s-a îndurat zăpada s-o acopere Nu tu decoraţiuni de Crăciun, nu tu ghirlande luminoase la ferestre Cu toată indulgenţa, nu-mi pot închipui că totul e în ordine cu locul ăsta Poate că nu mai locuieşte nimeni aici, iar ticăloasa de nepoată s-a mutat de mult Desigur, una ca asta ar fi ghinion curat Aşa ceva ar însemna ca, în zilele care urmează, să ne pierdem timpul prin faţa supermarketului, în speranţa că nepoata o să cadă odată şi-odată în cursa pe care vrem să i-o întindem Numai că, de când s-a oprit Rosie taman înaintea casei cu pricina, până şi copiilor li se citeşte uimirea în priviri — Aici e! ne anunţă Rosie pe mine şi pe Odette, agitată nevoie mare Fără niciun dacă, fără niciun dubiu — Tu n-o recunoşti? o întreb totuşi pe Odette — Nu sunt nici eu sigură pe mine Dintr-o dată, parcă arată cu totul altfel decât în amintirile mele — Şi cam cine-ar fi pe-aici? Nu cumva cea care le poartă pisicilor sâmbetele? mă întreabă deodată Kira, cu neîncredere în glas Dau şi eu din coadă încoace şi-ncolo Miorlau! Cel puţin aşa sper! — Hai că-i o dărăpănătură-n toată regula! hotărăşte Pauli Adică nu cred că locuieşte cineva în aşa ceva Cred c-a fost doar o alarmă pisicească falsă Miorlau! Ce-o vrea să spună Pauli cu asta? Prea drăguţ nu sună în niciun caz şi încep să mă enervez de-a binelea că i-am luat cu noi pe mergătorii ăştia pe două picioare Poate că ar fi trebuit ca noi, lăbuţele moi, să fim cele care să cerceteze primele împrejurimile Kira şi Pauli arată de parcă ar fi fost gata-gata să facă stânga-mprejur şi s-o ia din loc Numai Tom e cel care se dă ceva mai aproape de casă — În ruptul capului nu-mi pot închipui cum poate cineva să lase pur şi simplu să se prăpădească aşa o mândreţe de casă într-un cartier ales ca acesta, se minunează el Ceva-ceva e în neregulă aici Haideţi să ne uităm şi noi mai ca lumea! Se îndreaptă către intrare şi zgâlţâie clanţa porţii proptite într-un gard mâncat de rugină, care împrejmuieşte întreaga proprietate şi care nu arată deloc îmbietor Cu un scârţâit, poarta alunecă în lături Şi uite-l pe Tom deja pe petecul de grădină de la intrare Sau, mai bine zis, pe ceea ce trebuie să fi fost cândva bucata de verdeaţă de acolo, că acum nu e decât un loc în care zac grămadă, laolaltă, paleţi goi, găleţi şi o movilă de ţigle de pe acoperiş Acoperite de zăpadă, toate astea arată de parcă ai avea înaintea ochilor ditamai tortul — Hai să ne uităm şi noi, ne îndeamnă Rosie, trecând pe lângă Tom şi înaintând prin grădină Eu şi Odette o urmăm şi o apucăm repejor în lungul laturii stângi a casei Nici prin părţile astea nu se arată lucrurile deosebit de îmbietor: geamul unei ferestre de pivniţă e spart, iar gardul pare un ciur cu găuri cât toate zilele Mai departe, către fundul grădinii, dăm peste nişte lăzi, al căror rost nu mi-e deloc clar Altfel stau lucrurile însă cu Odette, care se şi repede înspre una dintre ele şi, dintr-un salt care mă lasă cu gura căscată, aterizează pe marginea ei — Da, hai c-am nimerit-o! rosteşte ea către noi, de la înălţimea atinsă Uite, mi-aduc aminte că astea nu sunt altceva decât vechile lăzi de răsaduri ale stăpânei noastre! În astea planta ea, în fiecare primăvară, salată şi alte verdeţuri — Păi, nu vă spuneam eu! miorlăie Rosie, parcă un pic jignită, după care îşi vede mai departe de drum prin jurul casei — Dacă mă-ntrebi pe mine, rostesc şi eu către Odette, casa nu pare a fi locuită Poate că nepoata s-a mutat Aşa că, din păcate, nici lăzile astea vechi nu ne-ajută prea mult Între timp, copiii ne-au urmat exemplul şi au intrat după noi, iar acum stau în mijlocul grădinii Tom se apropie de una dintre ferestrele casei şi se uită înăuntru — În casă mai e încă mobilă, observă el Iar asta înseamnă că locuieşte totuşi cineva aici Şi chiar în aceeaşi clipă, cu un zgomot asurzitor, se deschide o fereastră de la etaj Mi-a stat inima-n loc de spaimă Dar şi copiii sar în lături Un bărbos se apleacă în afara cercevelei ferestrei, purtând întipărită pe chip o expresie între furie turbată şi furie extrem de turbată — Hei, ce căutaţi pe proprietatea mea?! zbiară el înspre noi Căraţi-vă! Imediat! Tom face un pas înapoi şi priveşte în sus — Scuzaţi-mă, vă rog! Am vrea să ştim dacă nu cumva locuieşte aici o doamnă care Mai multe însă nu apucă să zică mă şi întreb ce-o fi vrut să spună mai departe „O doamnă care, în timpul ei liber, nu mai poate de plăcerea de-a otrăvi pisici?” Dar, cum spuneam, mai multe nici n-apucă să spună, fiindcă bărbosul tocmai înşfacă ceva ce, după cunoştinţele mele dobândite de prin tot soiul de seriale TV, aş zice c-ar fi o armă Sfântă sardină în ulei! Că doar n-o vrea să tragă în noi? — Vă zic să vă căraţi! Că dacă nu, v-ajut eu imediat s-o faceţi! Acum ne mai şi ameninţă cu arma aceea Înspăimântaţi, Kira, Pauli şi Tom fac în grabă cale întoarsă prin grădină, până în stradă — Nasol, tipul e total sărit de pe fix! rosteşte Pauli, încă gâfâind — Da, îi dă dreptate Kira Ar trebui să sunăm la poliţie! Chiar şi eu m-am adăpostit degrabă, rămânând ascuns îndărătul picioarelor Kirei Numai Rosie şi Odette au rămas, parcă înfipte în pământ, în preajma fostelor lăzi de răsaduri şi privesc fix în sus, înspre fereastră Iar bărbosul s-a făcut din nou nevăzut — Hei, voi două! Luaţi-o repede la picior! Precis se-arată ăla din casă, ca să ne gonească de aici, strig eu către Rosie şi Odette Parcă nici nu m-ar fi auzit — Hei, ce-i cu voi? V-a lipit careva lăbuţele de pământ? Haideţi odată! Cu mişcări leneşe, Odette şi Rosie catadicsesc să se mişte Parcă filmate cu încetinitorul, cele două ies din grădină fără să se grăbească Şi mai tot timpul sunt cu capetele parcă lipite unul de celălalt Atunci când, într-un sfârşit, ajung în tovărăşia noastră, sunt deja un pachet de nervi — Măi-măi-măi Ce-a fost toată chestia asta? Nu mai puteaţi de nerăbdare să vă vedeţi împuşcate, nu? — Fireşte că nu! pufneşte către mine Rosie — Am vrut doar să fim foarte-foarte sigure, adaugă Odette — Sigure? Că ce? Că pisicile chiar au nouă vieţi? — Nu! răcnesc cele două, ca într-un glas Apoi, vine şi explicaţia lui Rosie: — Am vrut doar să fim sigure că tipul era chiar el — Cine? El? Adică, la urma urmelor cine? — Păi, tipul bărbos — Ce? mai arunc eu o întrebare — Tipul cu barbă nu poate fi decât prietenul nepoatei Iar dacă locuieşte aici, înseamnă că nici ea nu trăieşte în altă parte Ceea ce înseamnă, prin urmare, că i-am dat de urmă Odette se îndreaptă din toate mădularele şi mai spune o dată lucrurilor pe nume: — Winston, am dat de duşmanul animalelor! Miorlau! Bineînţeles că asta e mare minune! Dar cum o să-i facem pe copii să priceapă asta? La drept vorbind, n-au avut-o aici, înaintea ochilor, pe femeia din fotografie, ci doar pe un tip cu barbă Dar, fiindcă veni vorba de barbă, tocmai îmi trece ceva prin minte Dar nu numai mie: până şi Kira îşi lasă capul într-o parte, părând să cadă pe gânduri — Ia staţi puţin, oameni buni N-a zis puştoaica aia, Arzu, că tipul cu bucăţile de lebărvurşt otrăvite purta barbă? Şi că ar fi fost, aşa, între două vârste? Dând din cap, Pauli îi dă dreptate: — Da, aşa a zis Pe faţa lui Tom se înfiripă un zâmbet — Păi, s-ar zice atunci că ne aflăm pe calea cea bună Vreau să spun că pisicile au ţinut morţiş să ne-arate aici ceva care ar avea legătură cu femeia suspectă din fotografie Altfel ce rost să fi avut să joace teatru? Pur şi simplu ne-au condus până la casa asta, iar — Iar aici dăm peste un tip cum nu se poate mai violent, cu capsa bine pusă, îi ia Kira vorbele din gură Aşa-i Şi asta nu-i nici pe departe vreo întâmplare Cei doi lucrează în cârdăşie Ca să zic aşa, avem de-a face cu o pereche de duşmani ai animalelor Se vede deci treaba că domnul Sönnichsen a observat-o pe EA, în timp ce Arzu pe EL În realitate, cei doi au acelaşi plan de bătaie Şi, zicând acestea, o cuprinde, fără să vrea, tremuriciul — Nu că-i nebunie curată? — OK, cred c-aveţi dreptate Dar ce ne rămâne acum de făcut? se întreabă Pauli cu glas tare Am putea să-i sunăm pe poliţişti şi să-i rugăm să treacă pe aici să vadă despre ce e vorba Poate or da peste ceva lucruri suspecte Tom se scarpină în cap — Eşti tu sigură că, pentru o bănuială atât de mică, or să dea ei năvală încoace? — Cum adică mică? întreabă Kira Pisicile chiar în locul ăsta îşi puseseră în minte să ajungă, iar Arzu a văzut pe cineva care purta barbă — Chiar şi-aşa, să fiu un poliţist nici că m-aş gândi să mă mişc de la secţie Puştoaica aia, Arzu, nu-i de faţă, ca să-l poată identifica pe bărbat, iar pe femeia din fotografie nici măcar n-am văzut-o prin partea locului Teamă mi-e că toate chestiile astea nu-s de-ajuns — Mi-am notat numărul de telefon al lui Arzu, stăruie Kira Aş putea s-o sun Fireşte, probabil că, la ora asta, e încă la şcoală, că doar n-o chiuli toată lumea, aşa, ca noi Iar femeia mda, poate că n-o întârzia nici ea s-apară — Poate Şi ce, ai cumva chef să-ţi petreci următoarele ore pândind pe-aici? — Uite cum stau lucrurile: dacă aş fi văzut-o pe aici pe femeia din fotografie, aş fi sunat de mult la poliţie şi le-aş fi dat de veste, se arată Kira neînduplecată — Da-da, Dacă şi cu Parcă se plimbau în barcă, o trânteşte şi Pauli, fără multă milă Din păcate, n-avem nimic serios Şi tare mi-e teamă că dacă ne mai fâţâim mult pe aici, o să ne pomenim cu ţăcănitul ăla de bărbos pe cap Uitaţi-vă cum ne urmăreşte de la fereastră! Tom şi Kira se întorc, ca şi mine de altfel, şi tustrei ne zgâim în direcţia casei Chiar aşa! În spatele ferestrei care dă spre stradă, poate fi zărită, fără nicio urmă de îndoială, silueta tipului cu pricina Miauuuu! De groază! — Da, hai s-o ştergem de aici, îşi dă Tom cu părerea, iar eu sunt de acord Nici eu n-am niciun chef să mai stau prin locul ăsta Kira suspină — Bine Dar o să-ncerc mai târziu să dau de Arzu Poate o să fie în stare să-l recunoască pe bărbat Şi, mai ştii, poate că, între timp, se-arată şi femeia suspectă Acum însă, chiar trebuie să ajung cu Winston la Sandro Astăzi avem de gând să-i luăm localul la puricat — Nu mai spune! Dar de ce? se interesează Pauli, — Ei, e o poveste lungă O să vă spun pe drum Copiii pornesc spre casă Eu mai stau după Rosie şi după Odette, numai că ele nu se mişcă şi pace — Hei, aveţi cumva de gând să aşteptaţi până când smintitul ăla o să vă găurească blana? strig eu către cele două — Nu, bineînţeles că nu, îmi răspunde Odette Atât că ne-am gândit să mai tragem puţin cu ochiul la casă — La ce bun? îmi arăt şi eu curiozitatea — Foarte simplu, mă lămureşte Rosie Dacă ar apărea ticăloasa aia de nepoată, am avea dovada care le trebuie copiilor ca să anunţe poliţia Corect? — Ăăă, cred că da Mie unuia nu-mi miroase deloc a bine! — Aşa, deci Dacă apare pe-aici, o tulim şi-ţi spunem ce şi cum La rândul tău, te duci şi le spui oamenilor Ne-am înţeles? mă întreabă Odette, de parc-aş fi fost greu de cap — Bineînţeles c-am priceput, i-o întorc eu, uşor oţărât Stau numai şi mă-ntreb dacă nu e prea periculos Rosie chicoteşte — Ei, aşi! Ce-ar putea să se petreacă? Sfântă sardină în ulei! Sper să aibă dreptate! Cu o ţâră de slană prinzi niscaiva şoareci Dar c-o cameră de luat vederi pui mâna pe un şantajist — Io comparato totul nou! Tutto! Totul, totul! Uite şi la tine aicea, Werner! Sandro stă înaintea noastră în bucătărioara lui şi, dând repezit din mâini, arată către rafturile de pe perete Atât cât îmi pot da seama, pe acestea stau stivuite alimente ambalate în fel şi chip: pachete de tăieţei sau de orez, diferite cutii de conserve, o plasă cu ceapă, lămâi, cutii cu felurite condimente, ulcele cu verdeţuri şi câte şi mai câte Ce mai, un paradis! Sau, mai bine zis, aşa părea să fi fost Şi-asta fiindcă, din păcate, nu dau nicăieri de vreo urmă de peşte Miorlau! Sper ca Sandro, drept urmare a şantajului care i-a picat pe cap, să nu-şi fi pus în gând să-şi prefacă minunăţia de restaurant într-un cuibuşor pentru vegetarieni C-aşa ceva n-ar fi câtuşi de puţin pe gustul meu! — Şi unde păstrezi alimentele care se strică mai repede? se interesează Kira — În camera răcitoare Adică molto bene ziso: camera la frigorifica Estea insa una foarte mica Momento! Trece pe lângă noi, îndreptându-se către o uşă închisă cu o manetă impunătoare, iar noi îl urmăm Şi, fiindcă veni vorba, „noi” ăsta nu înseamnă numai eu, Werner şi Kira, ci şi Pauli şi Tom După ce le-a spus Kira povestea cu şantajul, normal c-au ţinut să vină O idee cât se poate de bună, căci mai bine mai mulţi detectivi decât prea puţini! Cum nici Sandro n-a avut nimic împotrivă, uită-ne acum înghesuindu-ne cu toţii în holişorul de trecere dintre bucătărie şi camera frigorifică Sandro umblă la manetă, uşa se deschide şi o pală de aer rece ca gheaţa năvăleşte spre noi Mirosul nu mă înşală câtuşi de puţin şi pe dată îmi dau seama că AICI stau peştele şi carnea! Curios, o pornesc şerpuind printre picioarele lor şi mă avânt prin încăperea cu pricina, uitându-mă în stânga şi-n dreapta, în sus şi-n jos: şi-aici rafturi, dar şi cârlige de care atârnă şunci şi cârnaţi O privelişte de-a dreptul minunată! Milostiv zeu al pisicilor! Dac-aş ajunge vreodată să rămân închis pe undeva, fă şi tu cumva ca locul cu pricina să fie taman ăsta! Sandro îşi vâră capul în cameră — Anche il carne Pine şi la carne! Totul nou! M-a costato la mine o avere Fost multo, multo scump Ma Dar: am făcut-o şi io exact como ziso tu la mine, Werner! Acum pot chiar fi siguro, ca nimic nu-i otravito Şi dacă dam în zilele următore peste la otrava, înseamnă ca estea vorba de ceva nou-venuto Werner îi dă dreptate, dând din cap şi îmbărbătându-l din vorbe: — Foarte bine, Sandro Eşti sigur că n-a aflat nimeni că ai făcut aprovizionarea localului numai cu alimente complet noi? — Si! Nessuno! Nimeni! Chiar ieri m-am vorbit con ajutor de la bucataria şi i-am zis ca la mia nonna, bunica la mine, este multo bolnava Şi ca trebuie vizitato la ospitale, în spital Şi o puso şi uno bileţelo la uşa de la intrarea şi scris che, de la pricina de una problema în famiglia, io deschide din nuovo numai a le ore Aşa că nessuno, nimeni no banuiste ceva! E-adeverat ca la şantajisto i-am scris ieri un SMS Foarte frumos! Carevasăzică, Sandro a pregătit totul perfect pentru ăăă Miorlau! De fapt, pentru ce? Cum era vorba să-l prindem pe ticălosul de şantajist? — Şi cum e planul mai departe? se interesează şi Tom Pfff, Doamne-ajută! E clar că nu-s singurul prin preajmă care nu ştie prea bine cum vor merge lucrurile de-acum înainte — Acum o să fotografiem toate rafturile şi întreg depozitul, iar pozele au să dovedească precis locul fiecărui lucru de aici Sandro n-o să aibă nicio treabă, pentru că, oficial, el trebuie să se ocupe de bunica lui bolnavă, explică Werner — Exacto Ajutor de la bucataria vine abia la patru Atunci predau şi zico la el că trebuie să plec rapido, din la pricina de la mia nonna Werner se uită la ceasul de la mână — OK! Atunci zic să-i dăm bătaie Eu o să mă ocup de fotografiat Ai făcut cumva rost de o cameră de supraveghere? De fapt, bine-ar fi să avem chiar două! Fiindc-aşa am putea instala una în bucătărie, iar pe cealaltă în depozit Cu camerele astea putem să vedem cine ce face prin bucătărie şi prin depozit Iar dacă pune cineva pe undeva ceva ce n-a fost înainte în locul cu pricina sau dacă îşi face cumva de lucru pe la niscaiva cutii de conserve sau alte recipiente, atunci o să putem vedea cu cine-avem de-a face — Şi Aşa facciamo Şi am făcuto la rost de due camere Web Două camere Pe mustăţile mele! Zău dacă nu mă simt, încetul cu încetul, de parcă aş face partea de-adevăratelea dintr-un serviciu secret! Sandro dispare pentru scurt timp în biroul său şi se întoarce aducând cu el o pungă, din care scoate două chestii rotunde şi negre, fiecare cocoţată pe câte un soi de soclu — Şi-au fost şi molto ieftine la magazin Numai cinci de zeci de euro fiecare Vânzatore zis la mine ca, chiar şi aşa, au imagini buone, de fotografii, dar şi de filme Şi, fiindcă mai şi merg în legăturile del tipo WLAN, pot să le leg la calculator Aduc io laptopul meu şi atunceea o sa putem vedea tutto ce arată la camera şi-o să funcţioneze perfetto — Grozav, Sandro! se bucură Kira — Trebuie s-avem însă grijă să fixăm toate astea în aşa fel încât să nu bată nimic la ochi, atrage Tom atenţia — Si, certo! Aşa facciamo Pun eu la ele sus, sus de tutto, unde nimeni nu bate con la privirea Sandro se repede după uşă, de unde scoate un scăunel cu treaptă Ia apoi una dintre camere, se urcă pe scăunel şi fixează camera pe una dintre laturile ieşite în afara tocului uşii Apoi coboară, îşi desface laptopul şi bate ceva în tastatură — Aşa, acum ar trebui-o să fie la conectato Mi-a explicat mie aşa vânzatore Îndreaptă apoi laptopul către Werner şi către copii Cu toţii se zgâiesc curioşi la ecran numai eu nu văd nimic! Miorlau! Alo! Sunt şi eu pe-aici, pe jos!! — Mda, mormăie Werner până la urmă Cred c-ar merge Se văd rafturile, maşina de gătit Ceea ce nu se vede e podeaua, dar acolo nici n-are cum să se petreacă cine ştie ce Mai apoi, căutăm şi în camera frigorifică un colţişor potrivit pentru camera de luat vederi şi, până la urmă, Sandro o prinde pe latura de sus a tocului uşii Prevăzător, italianul fixează amândouă camerele şi de perete, înfăşurându-le într-o bandă adezivă! Werner fotografiază toate rafturile, hălcile de şuncă aninate în cârlige şi alte lucruri la care cineva care ar fi vrut să le otrăvească ar fi putut ajunge Asta în timp ce Tom, Kira şi Pauli urmăresc pe laptop dacă poate fi văzut bine tot ce face Rezultatul e că poate fi văzut! Aş zice că şantajistul e ca şi prins! Numai să se lase el stârnit de SMS-ul, chipurile revoltat, al lui Sandro Dar, fiindcă la urma urmelor, e vorba de o grămadă de bani, să sperăm că lăcomia o să învingă, iar răufăcătorul o să ne pice în mâini, respectiv în labe Treaba ne ia cam o oră, dar, la sfârşit, suntem gata cu toate pregătirile — Altora, atunci no trebuia decât să controlez mai tutto timp la laptop Şi să sperare că şantajisto chiar viene pe-aici — Că tot ziceaţi de controlat laptopul mai tot timpul, se bagă în vorbă acum şi Pauli Ce-aţi zice dacă am face şi noi de serviciu în vreo câteva rânduri? Daţi-o-ncolo, că doar n-o să staţi douăzeci şi patru de ore cu ochii-n ecran — Grazie, mica signorina! Estea una ideea buona! Multă mulţumesc! Atunci o să v-aduc la voi laptopul, dacă io n-o să am tempo pentru control! Tom se scotoceşte prin buzunarele pantalonilor şi scoate carneţelul lui de notiţe — OK, o să notez atunci, aşa, la repezeală, cum ne vine rândul Sandro, în ce schimb v-ar conveni? Sfântă scândură de ascuţit ghearele, în sfârşit le vine rândul şi prietenilor mei agenţi! *** Odată întors în preajma casei, primul lucru pe care-l fac e să mă reped în curtea din spate Doar-doar oi da peste Rosie şi Odette, care s-or fi întors şi ele acolo Să fiu cinstit, din pricina pregătirii supravegherii şantajistului ăluia cu alimentele, mai c-am şi uitat că cea mai frumoasă pisică albă din lume şi prietena ei se află pe urmele unui răufăcător — Hei, Spike, strig eu, de cum ajung la locul de lângă gura de aerisire a beciului spălătoriei Nu cumva ai văzut-o pe Odette? E plecată c-o altă pisică, una Rosie O colegă pe care nu-i greu s-o recunoşti, căci are faţa brăzdată de-o pată neagră, după cum şi o blană parcă stropită, de zici că-i croită din petice mari, unele de-a dreptul negre, iar altele mai deschise la culoare, care mai şi fac ape-ape — Aha, vrei să spui o pisică din alea care au o culoare deosebită la blana de pe spinare şi-o carapace de broască-ţestoasă? — Hm, cam aşa ceva — Păi, da, c-aşa le şi zice, pisici tip broască-ţestoasă, îi dă înainte Spike Chiar aşa — Bine-bine Şi? — Şi ce? — Păi, te-ntrebam dacă le-ai văzut? Doamne Dumnezeule, iar are o zi în care e greu de cap! Faţă de el, melcul ar părea un ICE! Spike scutură din cap — Nu, îmi pare rău N-am văzut-o Nasol, nasol, nasol! Să mai fi rămas cumva să supravegheze casa aceea? Sau, mai ştii, or fi păţit ceva? Stau şi mă gândesc dacă aş fi în stare să ajung din nou la vila cea veche de unul singur Atunci sigur aş şti ce-i de făcut Numai că, înainte de a mă hotărî ce-ar fi mai bine de făcut acum, în gangul de trecere către curtea din spate îşi face apariţia Kira, care strigă după mine — Winston, eşti cumva pe-aici, pe undeva? Eu merg cu Werner şi cu mama să cumpărăm bradul de Crăciun Vrei să vii şi tu? Nu uita că, pentru tine, e prima seară de Ajun cu brad Normal, vin cu cea mai mare plăcere! Şi poate că după aia o să fac eu cumva şi-o s-o momesc pe Kira s-o apuce înspre vila cu pricina, că ea ştie precis unde se află casa — OK, Spike, hai că te las Dac-o vezi pe Odette, spune-i, te rog, că am căutat-o Şi să nu se-apuce să facă nimic fără mine Spike rânjeşte — Toată viaţa? Sau numai azi? Ha-ha-Ha! Halal glumă! Ei, dar n-are decât s-o facă pe deşteptul Poate că e doar invidios, fiindcă, în ultima vreme, eu şi Odette suntem aproape nedespărţiţi în tot ce facem Şi zău dacă nu-i dau dreptate! Cumpăratul bradului de Crăciun pentru începători Viaţă de agent pentru avansaţi — Ăsta de-aici e foarte frumos, nu? Werner se află în mijlocul unei pădurici de brazi Sau, mai bine spus, stă în mijlocul a ceva care aduce a pădurice Fiindcă, în realitate, e vorba de o mulţime de brazi, mai mici şi mai mari, aşezaţi pe trotuar, într-un careu împrejmuit Mergătorii pe două picioare care vor să aibă un asemenea copăcel se agită încoace şi-ncolo, de la un brad la altul, îi răsucesc şi-i rotesc pe toate părţile, schimbă vorbe cu alţi mergători pe două picioare despre cât de înalţi sau cum arată copăceii, îşi dau dreptate unul altuia sau se ciondănesc între ei şi se hotărăsc până la urmă căruia dintre brazi i-ar sta mai bine în casa lor ca pom de Crăciun Iar oamenii mei fac şi ei exact acelaşi lucru: Werner apucă brăduţ după brăduţ şi-l împinge în faţa Anei şi-a Kirei, la vedere Doamnele sunt, cum altfel, pline de pretenţii şi numai cu greu pot fi mulţumite — Eu ştiu? zice Ana la vederea noului exemplar Nu ţi se pare că-i cam strâmb? Werner se dă un pas înapoi — Nu mi se pare deloc Uită-te şi tu, e drept Aici, jos, avem baza trunchiului, iar sus vârful Dacă mă-ntrebi pe mine, între capetele astea restul trunchiului e o linie dreaptă — Nu, clatină Ana din cap O fi ea o linie, dar copacul în sine e strâmb Şi nici măcar nu l-ai putea aşeza în aşa fel încât să nu se vadă asta — OK Werner pune exemplarul la loc şi scoate altul din pădurice — Dar ăsta de-aici? Ia uite ce dulceaţă Acum e rândul Kirei să aibă ceva de zis: — Nici vorbă de-aşa ceva! Că n-are nici măcar un vârf ca lumea! Arată acolo, sus, de parcă s-ar fi retezat din el! Un suspin din toţi rărunchii vine dinspre Werner Nici nu-i de mirare, mai ales că, de-o jumătate de oră şi mai bine, lucrurile tot aşa o ţin Încetul cu încetul, încep să înţeleg de ce nu găseşte Werner câtuşi de puţin plăcut tot circul ăsta cu Crăciunul Dacă numai luatul pomului de Crăciun e aşa o dramă, stau şi mă-ntreb ce s-o alege de tot restul sărbătorii? Dar nici Werner, viteazul meu colocatar, nu se dă bătut — Ce ziceţi de ăsta de-aici? De data asta însă, şi Kira, şi Ana strâmbă din nas — Nu e un brad prea bogat, se semeţeşte Ana Uite, acolo, la mijloc, arată de parc-ar fi chel de-a binelea Un nu hotărât — Hm, e tot ce mai spune Werner Şi, în locul vorbelor, se avântă şi mai adânc în pădurice, de unde răsare apoi cu un alt brad pe care până şi eu îl găsesc cu adevărat cât se poate de frumos Zvelt, nici prea des, dar nici prea rar în crengi Ce mai, exact cel mai potrivit — Ei bine, fetelor, de ăsta ce mai aveţi de zis? rosteşte Werner, cu glas fericit — Oh! Ăsta chiar că-i frumos! îi dă dreptate Ana, în timp ce ochii încep să i se umple de strălucire Păi, să-l luăm, nu? — Cu plăcere, comoara mea! Werner strânge ramurile bradului şi-l trage către un bărbat ce poartă pe cap o bonetă tricotată Se vede treaba că-i vânzătorul brazilor — Ăsta, pe ăsta-l luăm Bărbatul cu boneta tricotată se uită mai întâi la brad, şi-apoi la Werner, după care scutură din cap — Nee, nu merji difel Werner se zgâieşte la el nevenindu-i să creadă ce aude — Cum aţi zis, vă rog? Nu merge defel? Şi de ce, mă rog? — Păi, că-i dat dija Iote şi mata colo sus, pamblica roşă! explică vânzătorul, arătând către un soi de bileţel prins în vârful bradului Aia-i de se-anină-n brad, când îi luat de-altu Werner a rămas cu gura căscată, ca şi cum n-ar pricepe ce i se spune Bine, asta e şi din cauză că vânzătorul vorbeşte în graiul acela numit Plattdeutsch Motiv pentru care omul îşi repetă cu atenţie spusele de mai înainte, de data asta în germana oficială: — C-am zis dară, ăăă Adică am zis că panglica aceea roşie se pune în brad acolo, sus, atunci când acesta a fost deja vândut Werner pare să se năruiască de-a binelea, de parcă tocmai ar fi primit cine ştie ce lovitură De undeva, din spate, se aude glasul Anei: — Hei, Werner, ce se-aude cu bradul? Îl cumpărăm şi noi odată? Mi se pare o minunăţie! Cum nu se poate mai potrivit pentru primul nostru Crăciun împreună! Zău dacă nu mi-e teamă că Werner o să izbucnească pe dată în plâns Dar şi eu pe lângă el Că n-am niciun chef să mai scotocim încă vreo jumătate de oră după o prostie de brad Ce naiba atâta foială? Ce-or fi având şi oamenii ăştia de-şi pun brazi prin sufragerii? Că, la o adică, dacă au chef să se uite la copaci, n-au decât să se ducă să se plimbe prin pădure! Werner se căzneşte să-şi vină în fire şi chiar izbuteşte până la urmă Trage o gură zdravănă de aer în piept şi se dă c-un pas mai aproape de vânzător — Ascultă, omule, aici: soţia mea pur şi simplu s-a-ndrăgostit de bradul ăsta, aşa că-l vreau cu orice chip Pricepi? Cu orice chip! Vânzătorul scutură din cap, iar ciucurele bonetei lui tricotate zboară încoace şi-ncolo — Nee, şeful N-am cum face nimica-nimicuţa dacă-i dat, datu-i Hai şi v-aţi mai face ochii roată Sigur o să mai daţi de unu care să vă cadă cu tronc Werner mai face un pas înspre omul cu pricina, ceea ce-l face pe vânzător să bată de îndată în retragere — Cred că nu m-ai înţeles bine, prietene: Eu! Vreau! Bradul! Ăsta! Şi n-are decât să coste cât o costa! Omul cu boneta tricotată îl priveşte pe Werner şi nu-i vine să-şi creadă ochilor — Ăăă, cum adică? — Pai, exact cum am spus: n-are decât să coste cât o costa Vânzătorul se scarpină în cap pe sub lâna bonetei — Bine, dacă sunteţi aşa de îndârjit cât ăăă cât aţi vrea E limpede că omul cu boneta tricotată se frământă în sinea lui — Două sute, o trânteşte Werner Dacă-mi daţi bradul, vă dau pe el în loc de şaptezeci de euro, cât costă el, două sute Plătesc cu banii jos O să vă intre pe loc în buzunar Mai lesne nici că poţi câştiga un ban în plus Werner întinde palma deschisă către omul cu boneta tricotată Acesta îşi face scurt socoteala, după care întinde şi el palma şi i-o strânge pe a lui Werner *** Nu trece mult şi iată-ne deja în drum spre casă, mai săraci cu două sute de euro, dar mai avuţi c-o minunăţie de brad Ana e fericită se opreşte o clipă şi, aproape pe furişi îl sărută pe Werner pe obraz Kira e şi ea bucuroasă foc şi-şi face socoteala cu glas tare cum o să împodobească bradul odată ajunsă acasă Chiar şi eu sunt fericit, dar numai pentru că nu mai sunt silit să stau pe loc şi s-aştept în frig Bradul e, într-o oarecare măsură, destul de înfoiat Şi chiar dacă Werner îl cară aşa cum l-a primit de la vânzător, înfăşurat într-o plasă, e limpede că nu-i vine deloc uşor să ia curbele fără să atingă vreun alt mergător pe două picioare Numai cu greu reuşeşte să se descurce cu povara lui — Ai ceva împotrivă dacă o luăm înainte şi mai căutăm nişte decoraţiuni de Crăciun? îl întreabă Ana până la urmă — Nu, vrăbiuţo, e o idee bună Aşa să faci — Ura, super! Am văzut eu de curând într-un magazin o minunăţie de ghirlandă luminoasă, se repede Kira să spună Trebuie să ţi-o arăt, mamă! Winston, vrei să mai mergi la cumpărături? O să fie distractiv! Cine? Eu? Pfui! Nici vorbă de-aşa ceva! Dacă mai trebuie să lâncezesc alte câteva ore în nu ştiu ce magazin, mai mult ca sigur că mi s-ar încreţi mustăţile! Nu-nu, mai bine merg eu, aşa, cuminţel pe lângă Werner, drept acasă Poate că în sfârşit s-a întors şi Odette, pentru că altfel chiar mă văd silit să plec s-o caut Ana izbucneşte în râs — Kira, am impresia că lui Winston, aşa motan cum e el, i-a ieşit totul pe nas Tipic masculin I-a pierit tot cheful de cumpărături — Bine, atunci! Pe mai încolo! Şi, cât ai zice peşte, Ana şi Kira îşi pierd urma în toată vânzoleala aceea de dinaintea Crăciunului — Pfff! răsuflă uşurat şi Werner, fără să se mai ascundă Zău dacă nu mă gândeam că asta mi-ar mai fi lipsit acum, Winston! Se apleacă apoi către mine, ca să mă mângâie Din nefericire, face o mişcare nesăbuită şi nepotrivită cu bradul, iar tipul care venea spre noi se împiedică şi se prăvăleşte peste trunchiul copăcelului — Ei, bătrâne, nu eşti în toate minţile sau ce-i cu tine? Aici te-ai găsit şi tu să-mi vâri un brad între picioare? Werner se îndreaptă de spate — Ooo, îmi pare foarte rău! Chiar n-am avut nici cea mai mică intenţie! — Mă doare pe mine drept în dos de ce-ai avut sau n-ai avut tu! Vezi că data viitoare o să se lase şi cu vreo câteva la moacă! Simt pe dată cum mi se zbârleşte tot părul de-a lungul şirei spinării, dinspre vârful cozii către ceafă Dar ia stai, glasul ăsta ţâfnos îmi sună cunoscut! Şi-atunci privesc în sus Păi, sigur! Normal să-l ştiu Că înaintea noastră stă chiar bărbatul bărbos de azi-dimineaţă Şi chiar dacă, de data asta, n-are nicio armă asupra lui, îmi pare cel puţin la fel de periculos ca acum câteva ore! Agenţii destoinici trăiesc periculos Ceea ce-i valabil şi pentru motani Werner dă din cap şi-l priveşte pe bărbos plin de reproş — Doamne Dumnezeule, v-am spus doar: îmi pare rău Aşa c-aţi face bine să vă liniştiţi — Auzi, tataie! Ia fă tu bine şi nu-mi spune mie ce să fac şi ce să nu fac! Şi-acum dispari din faţa mea cu pomul tău de rahat! Bărbosul face mai apoi un pas într-o parte şi se îndepărtează în grabă Să fi fost în drum către vilă? Chiar c-aş avea un noroc chior să ajung, urmărindu-l, la Odette şi la Rosie Aşa că mă hotărăsc să profit de ocazie Şi, fără să mai stau prea mult pe gânduri, îl şi las pur şi simplu baltă pe Werner, cu tot cu pomul lui de Crăciun, pentru a mă ţine după bărbos Cu maximă discreţie, se-nţelege, că doar sunt Sforrrlock Holmes La drum, în slujba dreptăţii şi-a ordinii! Numai că nu trece mult şi-mi dau seama că nu la vilă ar urma să ajungem De fapt, foarte sigur nu-s, dar bucata de drum pe care o batem îmi pare cumva cunoscută Ce mai, pare mai mult decât evident că nu vila se află la capătul drumului nostru Bărbosul o coteşte şi intră pe o stradă lăturalnică, iar eu gâfâi pe urmele lui şi sper ca nu cumva să se întoarcă şi să dea cu ochii de mine În privinţa asta însă, e foarte probabil să-mi fac griji degeaba, fiindcă tipul pare să se grăbească, nu glumă: nici măcar nu se uită în stânga şi în dreapta înainte să traverseze O tulesc şi eu până pe partea cealaltă a străzii şi trag nădejde să nu dea vreo maşină peste mine în timpul ăsta! Ajuns pe cealaltă parte a străzii, mă luminez dintr-odată: am ajuns în faţa restaurantului lui Sandro! Ce întâmplare ciudată! Sau poate că nu! Poate restaurantul nu se află întâmplător pe drumul pe care-l are tipul de bătut, iar el chiar are treabă înăuntru! Sfântă sardină în ulei! Dar chiar deschide uşa de la intrarea restaurantului lui Sandro Stau şi judec preţ de câteva clipe, după care, cu capul în pământ, mă preling pe lângă zidul clădirii, cât e el de lung, până spre intrare Bărbosul trece prin deschizătura uşii, iar eu aştept un pic şi mă strecor după el în ultima clipă Ce mai, cât pe-aci ca uşa, închizându-se, să-mi prindă coada, pe care doar mi-o mângâie uşor, în treacăt Pfff, am scăpat ca prin urechile acului! Odată ajuns în sala de mese, mă ascund repede sub o masă şi mă apuc să cercetez grijuliu încoace şi-ncolo Unde-o fi dispărut tipul? Dar şi mai important: ce-i cu el pe-aici? Chiar dacă nu-l zăresc, aud nişte glasuri Iar astea vin, fără nicio îndoială, dinspre biroul cel mic Mă strecor în direcţia cu pricina, doar-doar oi pricepe cum stau lucrurile — Allora, Dennis, miile grazie că ai aparuto atâta de rapido Acum, io trebuie plecare la saraca mea bunica îmi părea şi molto rele ca nu posso rimanere mai molto! Dar ăsta-i glasul lui Sandro! Fără urmă de îndoială — Sandro, nu-ţi face nicio grijă Mă descurc eu şi singur O să mă apuc să pregătesc câteva feluri de mâncare, ca să n-am cine ştie ce problemă după deschidere Iar ăsta din urmă e glasul bărbosului, că şi-n privinţa asta sunt al naibii de sigur Dar ce-o fi vrut să spună cu vorbele alea, „să pregătesc câteva feluri de mâncare”? — Dennis, tante grazie! Mulţumesc mult, mult de tot! Estea cel mai buono ajutor mio de la bucataria de la lume! Cu-adeverato! CE?! Dennis este ajutorul de la bucătărie, ăla despre care Sandro ne-a povestit tot timpul? Sfântă sardină în ulei! Şi asta ce să-nsemne? Gânduri cu miile dau năvală în mintea mea Nu cumva un om care otrăveşte mâncarea pisicilor ar fi în stare să bage ceva şi-n mâncarea mergătorilor pe două picioare? Fărădelegile astea au cumva vreo legătură una cu alta? Şi, la urma urmelor, înseamnă oare că Dennis e şantajistul nostru? Nu-i decât o singură cale de a desluşi toate astea: după plecarea lui Sandro, eu unul trebuie să rămân cu orice preţ în restaurant, alături de misteriosul Dennis Doar aşa o să pot să-l ţin liniştit sub observaţie şi să văd dacă se ocupă cu lucruri suspecte Departe de mine gândul să mă încred numai şi numai în ce-or înregistra alea două camere de luat vederi Cine ştie dac-o să meargă treaba Dacă nu merg alea ca lumea, atunci Dennis ăsta o să otrăvească într-o veselie tot ce-nseamnă aliment, iar noi n-o să aflăm niciodată Nu-nu, dacă tot sunt pe-aici, prin preajmă, o să mă folosesc de prilej şi-o să lămuresc odată pentru totdeauna nelegiuirea cu pricina Că doar sunt nimeni altul decât Sforrrlock Holmes! Aşa că, în calitatea mea de superagent, mă strecor discret în bucătărie şi-mi caut un locşor potrivit din care să-mi încep supravegherea Şi ce repede mai dau de el: sub chiuvetă stau îngrămădite vreo câteva găleţi pentru curăţenie, iar dacă am să mă pitesc îndărătul lor, nici n-aş scăpa din vedere rafturile cu provizii, nici nu m-ar vedea nimeni Uşa de la birou se cască, iar Sandro şi Dennis ies în hol Aşa că, iute mă vâr pe după găleţile alea Acţiunea Pe urmele şantajistului poate să-nceapă! Dar nu se-ntâmplă nimica-nimicuţa Un sfert de oră şi mai bine rămân ghemuit pe după găleţile alea, aşteptând să catadicsească şi Dennis să vină în bucătărie, iar eu să-l prind asupra faptului Adică să îl văd amestecând otravă în vitello tonnato sau presărând grăunţe pentru stârpit melcii din pesto Dar pe unde-o fi oare? Cu băgare de seamă, ies şi eu la vedere de după găleţi Nicio ţipenie În tot acest timp, încetul cu încetul, începe să-mi pişte nasul mirosul de detergent pentru curăţenie Până la urmă, parcă nu-i aşa de grozavă ascunzătoarea pe care mi-am găsit-o! Numai că, înainte să pot să-mi arunc ochii prin jur după vreo altă ascunzătoare, Dennis se şi arată în bucătărie: fluierând vesel, cât se poate de mulţumit Ţine într-o mână o punguţă, pe care o pune pe planşa de lucru de sub rafturi Pe urmă apucă cu degetele unul dintre paharele aflate pe raftul cel mai de sus Ce naiba o fi având de gând? Să se-apuce cumva chiar acum de amestecat otrava? Mă salt puţin, ca să văd mai bine din locul pe care mi l-am ales ca punct de observaţie În toată mişcarea asta, ajung să împung cu capul una dintre găleţi, cea de plastic, care se afla chiar în coasta mea Găleata începe să se bâţâie şi, până la urmă, se răstoarnă, prilej cu care nasul meu cel sensibil e asaltat de un miros înţepător Miorlau, aşa ceva chiar că-i greu de suportat! Preţ de-o clipă rezist eu cât rezist, după care nu mai am încotro şi simt că-i musai să strănut Dar ce zic eu, m-apucă o adevărată avalanşă de strănuturi! Tot strănutând, tresalt cu putere şi mă izbesc din nou de găleată, răsturnând şi câteva sticle din preajmă Ce ghinion! Sper însă ca întreg tărăboiul să nu ajungă la urechile lui Dennis! — Ia te uită, ce-avem noi aici? Un vizitator nepoftit? Dintr-o singură mişcare, găleata e dată la o parte din faţa nasului meu Pe sfânta mea tăviţă cu nisip! Tărăboiul chiar i-a ajuns lui Dennis la urechi! De cum mă opresc din strănutat, mă uit cu atenţie în faţă, iar privirea-mi se izbeşte de chipul lui Dennis, îngenuncheat acum direct înaintea mea — Ia stai puţin, pe tine te cunosc de undeva! Nesigur pe picioare, fac un pas înapoi şi scutur din cap Nuuu, noi doi nu ne-am mai văzut nicicând! Chiar deloc! O jur! — Ai fost azi de dimineaţă, împreună cu celelalte două pisici la noi acasă! Cu pisicile mătuşii Adelheid! Mătuşa Adelheid? Asta trebuie să fi fost acea bătrână doamnă de treabă, despre care îmi povestise Odette Dennis râde, râsul îi sună a duşmănie şi simt pe dată cum un fior rece mă străbate de-a lungul spinării — Păi, dacă le cunoşti cumva pe-alea două, atunci ştii cu siguranţă că nu-s defel cel mai mare iubitor de pisici din lume Şi-atunci de ce mă urmăreşti? Ai descoperit cumva micul meu secret şi-o faci acum pe poliţistul? Îţi închipui cumva, măi, minte de găină, c-ai fi în stare să-l dai în vileag pe unul ca mine? Se lasă şi mai mult în genunchi şi se chirceşte sub chiuvetă Aş vrea eu să mă dau şi mai mult înapoi, dar sunt cu spinarea la zid Pe mustăţile mele, chiar că sunt prins ca-ntr-o cursă! În timp ce înalţ rugi fierbinţi către raiul pisicilor, doar-doar o zbura în lături uşa de la bucătărie şi Kira însoţită de Werner ar da năvală pentru a-mi sări în ajutor, după ce au urmărit toată scena pe ecranul calculatorului, îmi aduc aminte că, din nefericire, pe camera de supraveghere nu se vede deloc ce se petrece la nivelul solului Iar asta, din păcate, înseamnă foarte bine că niciunul dintre tovarăşii mei nici măcar nu ştie c-aş fi aici Fără să vreau, mă pun pe miorlăit şi mă îndes şi mai tare în peretele din spate — Haide, pisicuţo, mă ia tipul în zeflemea, încercând în acelaşi timp să mă înşface Ia fa-te tu încoa până la unchiu’ Dennis! Nici gând! Fără să-mi vând scump pielea îţi garantez că n-am s-o fac! Şi, cum se întinde din nou spre mine ca să mă prindă, îmi arunc iute o labă înainte, cu ghearele scoase, aplicându-i o zgârietură de-a curmezişul, pe dosul braţului Din trei dâre ţâşneşte sângele Dennis se pune pe urlat şi cade pe spate — Jigodia naibii! Da’ ce-ţi închipui tu? Aşteptă oleacă, îţi vin eu imediat de hac, ţi-o jur! Împinge găleţile, dându-le la o parte, şi se pune pe târât de-a buşilea pe sub chiuvetă Vreau să-mi aflu scăpare ţâşnind înainte, numai că, de data asta, Dennis se-arată a fi mai iute de mână şi mă înşfacă cu nădejde de grumaz Auuu! Ce-are, a-nnebunit? Doare, nu aşa se apucă şi se duce o pisică! Aşa că încep să dau din labe în toate părţile, zvâcnesc mai abitir din labele de dinapoi Ce să zic, nicio nădejde! Dennis mă ţine strâns, fără să mă slăbească câtuşi de puţin, în timp ce eu mă reped cu labele la el, scuipând şi pufnind îndrăcit Până la urmă, ajunge să mă ţină strâns în braţe şi să se ridice în două picioare „Te rog, hai, te rog întoarce-te şi tu odată înspre camera aia!” îmi spun în gând cu stăruinţă şi speranţă Din păcate însă, Dennis e acum exact cu spatele la uşă şi, în felul ăsta, şi către cameră Face apoi doi paşi înainte, mă ţine numai cu o mână şi pe cealaltă o întinde după ceva de pe jos Mă răsucesc şi reuşesc să arunc o privire către ceea ce caută o cutie de carton dintre cele cu care şi-a cărat Sandro cumpărăturile Dennis îi desface clapele de deasupra, mă vâră pe mine înăuntru şi, înainte să mă dezmeticesc bine, închide la loc clapele, iar eu rămân în întuneric Într-un întuneric, în care, de altfel, duhneşte a ceapă şi a praf O scârboşenie, nimic altceva! — Aşa, pisicuţo, mai potoleşte-te şi tu, că mai am de făcut una, alta Să mă potolesc? Ce tot vorbeşte ăsta! Mă încordez precum un cal sălbatic şi încerc, apăsând, să fac să cedeze cartonul cutiei Numai că de apăsat apasă şi Dennis de pe partea cealaltă Nici vorbă să-mi iasă figura Simt apoi că tipul saltă cutia şi începe s-o care cu el Pare să deschidă o uşă, după care aşază cutia undeva Aud un zgomot ca un zornăit: Dennis scotoceşte după ceva — Aşa, ştiam eu că Sandro are pe-aici pe undeva nişte bandă adezivă pentru împachetat Nu există lucru mai minunat decât un birou bine garnisit cu toate cele, pisicuţo! Dac-ar şti el, Sandro, că pentru una dintre scrisorile alea de şantaj m-am folosit până şi de foarfecă şi de lipiciul lui Ce zici, pisicuţo, s-ar cam supăra, nu? Sfântă sardină în ulei! Carevasăzică e chiar el Dennis este şantajistul cu alimentele! Furios nevoie mare, mă agit de mama focului în cutia de carton, numai că, între timp, a şi lipit bine clapele cutiei, pentru că nu se mai mişcă câtuşi de puţin, cu toate că eu nu mă las şi mă frământ în continuare Blestemată de tăviţă cu nisip! Tocmai eu, Winston Churchill, să ajung închis într-o cutie de carton mucegăită Zău dacă se poate ceva mai rău! Cutia e săltată din nou, iar hâţânăturile o iau de la capăt De data asta însă, doar pentru scurt timp, pentru că Dennis pune cutia jos şi, aproape imediat, mi-ajunge la urechi un zgomot ciudat, ca un scârţâit, unul pe care l-am mai auzit şi altă dată Unde să fi fost asta? În timp ce îmi frământ mintea, Dennis târăşte cutia pe podea În jurul meu se face şi mai întuneric Dar ce zic eu, se face întuneric beznă Şi rece După care iar se aude scârţâitul acela ciudat Fix în clipa aia, îmi pică fisa: scârţâitul venea de la uşa camerei frigorifice, cea care se deschidea apăsând pe o manetă impunătoare Şi care acum tocmai se închidea E limpede: cutia de carton, cu tot ce se afla înăuntrul ei, adică micul meu trupuşor, e acum în camera frigorifică Mă grăbesc să mă corectez: se poate totuşi şi mai rău Blestemăţie, nu altceva! S-ar zice chiar c-am intrat de-a binelea la apă Şi-anume acolo unde-i cel mai adâncă Nevoia te face mai deştept E valabil şi pentru lăbuţele mai delicate Milostiv zeu al pisicilor, ştiu prea bine c-a fost o zi în care mi-am dorit ca, dac-aş fi ajuns vreodată să rămân închis pe undeva, să faci tu cumva ca locul cu pricina să fie taman camera asta frigorifică Pe de altă parte însă, au fost atâtea şi atâtea lucruri pe care mi le-am dorit de-a lungul vieţii, şi care nu s-au împlinit nicicând De ce-o fi trebuit tu să mi-o îndeplineşti tocmai pe asta din urmă? Uite cum stau lucrurile: am impresia că, într-un fel, am cam zbârcit-o Chiar aşa Ei, asta e, acum Am dat-o şi eu cu bâta-n baltă Adevăru-i că n-am niciun chef să rămân închis aici Şi asta pentru că MI-E FRIG! Al naibii de frig! Acum, să ne fie limpede, nici pe-afară nu-i chiar miezul verii, dar pe-acolo aş putea, cel puţin, să mai alerg şi astfel să mă mai încălzesc Aici însă, la strânsoare, în cutia asta de carton, nu pot să fac nicio mişcare şi-o s-ajung să mă prefac într-un sloi de gheaţă În orele care au urmat, uşa camerei frigorifice s-a mai deschis de câteva ori, cu scârţâielile ei cunoscute, dar asta numai fiindcă Dennis avea nevoie de peşte sau de alte cărnuri pentru clienţi Altfel însă, pe lângă frig, domneşte în jur şi-o linişte dintre cele mai supărătoare Mai întâi, am încercat să râcâi partea de dedesubt a cutiei, chestie care n-a ţinut nici pe departe Părea să fi fost lipită zdravăn de podea, iar partea de sus a cutiei e prea strâns lipită cu banda adezivă Să-ţi vină să-ţi smulgi mustăţile, nu altceva! Părea că sunt blestemat s-aştept să văd ce gânduri o avea în continuare cu mine fiara de Dennis Timpul se scurge nepăsător Stau şi-mi fac socoteala cam cât ar putea un biet motănel ca mine să reziste între pereţii ăştia reci din carton, fără să dea peste el vreun guturai Presupun că nu prea mult Mă simt deja ca un sloi de gheaţă! Până la urmă, după ceea ce mi s-a părut o veşnicie, scârţâitul (devenit între timp atât de bine cunoscut) dă de înţeles că Dennis a intrat şi umblă prin camera frigorifică După cum răsună paşii, aş zice că se îndreaptă drept spre mine, adică spre cutia de carton Rămâne deodată locului şi începe să ciocănească în tavanul celulei mele — Aşa deci, pisicuţo Uite, am niscaiva noutăţi Numai că nu-s deloc bune În orice caz, nu aşa cum le-ai vedea tu, rosteşte Dennis, printre râsete batjocoritoare Mona, soţia mea, le-a prins pe cele două colege ale tale Mâţe neghioabe şi rele, îşi băgaseră nasul unde nu le fierbea oala prin jurul casei noastre! Iar acum stau şi ele într-o cutie de carton la fel ca a ta, la noi în pivniţă Sfântă sardină în ulei! Simt că inimioara mi-a căzut direct în stomac Odette şi Rosie capturate dar asta chiar că-i o nenorocire! Iar eu sunt pus aici la păstrare şi n-am cum să le vin în ajutor! Măcar de-aş putea să izbucnesc în plâns, dar ca pisică, nici de asta nu sunt în stare Dennis îi dă înainte cu vorba, fără nicio milă: — Ei, şi-acum vine şi vestea proastă Îşi trage scurt răsuflarea, iar eu mă-ntreb cu ce veste încă şi mai proastă ar putea veni — Soţia mea urăşte pisicile Pricepi? Pur şi simplu le URĂŞTE Şi mai mult de două pisici în pivniţă nu suportă Asta-nseamnă că, înainte să mă hotărăsc ce fac cu tine, trebuie să fac ce-oi face şi să scap de celelalte două băgăreţe Prin urmare, vrei, nu vrei, o să-ţi petreci noaptea aici O să cam îngheţi tu peste noapte, dar n-am ce-ţi face Asta e singura cameră din tot localul a cărei uşă poate fi închisă pe dinafară Vreau să merg la sigur, fiindcă n-am niciun pic de încredere în voi, pisicile Vi s-a dus faima că puteţi să evadaţi de oriunde! După vorbele astea, se aud zgomote care-mi dau de înţeles că Dennis a făcut stânga-mprejur şi-a ieşit din încăpere Uşa scârţâie din nou atunci când e încuiată şi rămân iarăşi singur Şi, pentru prima oară în viaţa mea de motan, cu mintea complet goală Ce să fac acum? Îmi sprijin capul pe labele de dinainte Hai odată, Winston Churchill, superagent care nu-ţi mai încapi în piele! Pe unde o scoţi tu acum la capăt? Ce-ar face James Bond în aşa împrejurare? Sau Sherlock Holmes? În orice caz, probabil că nici unul, nici altul nu s-ar lăsa păgubaş Despre aşa ceva nici nu poate fi vorba! În primul şi în primul rând, oricare dintre ei ar încerca să scape din blestemăţia asta de cutie de carton Da, dar cum? Tot muncindu-mi mintea în căutarea unei ieşiri din asemenea situaţie, mai fac o dată ochii roată prin celula în care mă aflu Numai că, între timp, în cutie s-a făcut o beznă de nu-ţi poţi închipui E aşa de întuneric, încât nici labele de dinaintea ochilor nu mi le mai zăresc „Frământă-ţi mintea, Winston, frământă-ţi-o!” mă îndemn singur, aproape suduindu-mă Carevasăzică, partea de jos a cutiei pare să nu se poată clinti Dar ce i-aş putea face? Să m-apuc s-o râcâi în continuare? Dar am tot încercat până acum, iar cartonul cutiei s-a arătat mult prea solid Să-mi mai pun oare ghearele la încercare? Dar aşa o muncă s-ar lăsa cu dureri, nu glumă! Sau să m-apuc să rod cartonul? Suprafaţa lui e însă într-atât de netedă, că n-am cum să apuc bine cu colţii Mai încerc o dată şi, precum mă aşteptam, colţişorii îmi alunecă şi tot ce izbutesc e să las o urmă umedă pe carton Aşa că-mi storc mai departe creierul şi, între timp, mă bâţâi de pe o labă pe alta Leah, acum m-am ales cu încă un loc lipicios, umed şi înmuiat de balele mele ce mai scârboşenie! Dar chiar atunci îmi vine, în sfârşit o sclipire de geniu! Lipicios, umed şi înmuiat! Păi asta e! Într-un fel sau altul, trebuie neapărat să îmbăloşez cartonul, că doar aşa oi putea pe urmă să fac o gaură cu ghearele în partea de jos a cutiei! Trec de îndată la treabă: mă întind pe podeaua de carton şi mă apuc s-o ling şi s-o îmbăloşez cât mă ţine limba Ei, ia să fi fost câine, să vezi ce uşor mi-ar fi fost! Dar ia stai, poate că m-ar ajuta mai mult să-mi închipui în timpul ăsta nişte mâncăruri gustoase, cum ar fi ficatul de pasăre proaspăt gătit Sau, poate, nişte vitello tonnato Ce să mai zic de un lebărvurşt! Merge însă şi-o sardină în ulei, una mai durdulie Dar un fileu de somon ce-o avea? Sau, sau, sau Şi-aşa se face că m-am învrednicit între timp să înmoi o porţiune măricică şi rotundă, de care mă ocup acum cu ghearele Şi unde mai pui că merge cu-adevărat! Aşa ajung, pentru început, să smulg din carton bucăţele mai mici, pentru ca mai târziu să izbutesc să scot şi unele mai mari În curând, simt cu labele răceala podelei camerei frigorifice, iar asta mă îndeamnă să-i dau înainte cu râcâitul O ultimă bucată mai mare după care reuşesc: în cartonul cutiei se cască o gaură îndeajuns de mare ca să pot trece prin ea M-apuc să mă agit, izbindu-mă de pereţii cutiei, făcând-o să se bâţâie toată, până când reuşesc să îmi strecor labele prin gaură şi să trec prin ea Mă agăţ puţin în marginile găurii; cartonul mă împunge şi într-o parte, şi-n cealaltă, dar nu mă las cu una, cu două Miorlau! Poate că n-ar fi atât de rău dacă aş mai slăbi! Îmi sug burta o ultimă oară şi, în sfârşit, alunec afară din cutia de carton Pfff! Asta zic şi eu mare realizare! Stors de vlagă, mă sprijin mai întâi de cutie ca să-mi trag sufletul Aici, afară, nu-i chiar aşa de întuneric ca în cutie, şi asta fiindcă încăperea are două ferestruici zăbrelite Iar aşa ceva, fireşte, mă duce cu gândul la următoarea mea problemă: cum oi face să ies şi din încăpere? Cu uşa nici nu merită să-mi fac vreo iluzie, că aia e asigurată pe dinafară cu un zăvor, iar aici chiar că-i dădeam dreptate lui Dennis: nici măcar un maestru al evadărilor nu i-ar fi venit de hac zăvorului ăluia aşa, cu mâinile goale De strigat după ajutor iar nu putea fi vorba, că niciun miorlăit de-al meu n-ar răzbate dincolo de zidurile astea Dacă mă întorc niţeluş în timp, realizez că nu mi-a ajuns la urechi niciun sunet dinspre clienţii restaurantului lui Sandro cât a fost seara de lungă De ajutor am însă nevoie Fără sprijin nici nu poate fi vorba de scăpare Aşa că fac încă o dată, temeinic, ochii roată Încăperea e garnisită, de jur-împrejur, cu o mulţime de rafturi, iar dinspre tavan atârnă două jamboane respectabile Apoi vine uşa, iar deasupra ăsteia stă prinsă camera de supraveghere Mda, să fi fost şi eu un mergător pe două picioare, zău că n-ar fi fost nicio problemă să fac cu mâna pe dinaintea ei şi să-i atrag atenţia lui Werner, Kirei sau lui Tom, sau oricui s-ar fi aflat atunci la celălalt capăt al legăturii şi-ar fi fost cu ochii în ecranul calculatorului Aşa că nu-mi rămâne decât să constat cu tristeţe că locul până unde bate cu vederea camera de supraveghere e cam la un metru înălţime faţă de podea, ceea ce face ca nici măcar vârful cozii mele, săltate ţeapăn, să nu poată fi văzut, la o adică Ca să nu mai zic de motivul cel mai serios, şi anume că vorbim despre vârful cozii unui motan cu blana neagră, care şede pe o podea întunecată Ar trebui să fiu şi eu ceva mai zvelt, adică cel puţin măi înăltuţ, şi-ar trebui să ies cumva în evidenţă faţă de podea, săltându-mă deasupra ei Ar trebui aş putea Ochii îmi pică pe jamboanele atârnate Şi-aşa se face că am cea de-a doua sclipire de geniu pe ziua asta: dacă aş sări şi m-aş agăţa de una dintre hălcile alea de carne, aş ajunge, în primul rând, să mă bălăngănesc direct pe dinaintea camerei de supraveghere şi, tocmai din această pricină, în al doilea rând, ar fi imposibil să nu fiu observat! Şi-atunci, cu ceva noroc, ar observa şi Kira şi mi-ar veni degrabă în ajutor, iar eu aş putea, la rându-mi, să-i sar lui Odette în ajutor! Mă dau câţiva paşi înapoi, îmi fac vânt, sar şi: blestemăţie, nu altceva! Nu mă înalţ deloc cine ştie ce! O iau de la capăt, de vreo trei-patru ori chiar, dar, de fiecare dată, rămân cu buza umflată Jamboanele atârnă prea sus pentru mine Dar dacă m-aş cocoţa pe rafturile alea şi-aş sări de pe ele pe unul dintre jamboane? Probabil că aş cădea cu mare succes, m-aş înfige cu botul direct în podea, ba mi-aş mai şi rupe cine ştie ce altceva Hai că până la urmă i-am dat de capăt: aş putea încerca să mă folosesc de cutia de carton ca de o treaptă în plus! Şi-atunci nici distanţa până la jambon n-ar fi chiar aşa de mare Păi da, ar putea să meargă! De fapt, poate că nici n-am altă variantă mai bună Cum nu se poate mai hotărât să-ncerc figura asta, împing cutia de carton până sub jambon Mă caţăr apoi pe ea şi de-acolo fac un salt şi iar nu nimeresc halca de carne Ce-i drept, am ratat-o la mustaţă Dar „pe lângă” tot „pe lângă” rămâne Aşa un balamuc, precum un răhăţel de-al meu din tăviţa cu nisip! Vreau afară de-aici şi nimic altceva! Şi numaidecât! Înfuriat precum sunt, sar de pe cutia de carton şi o iau la fugă înapoi spre rafturi Mă fac de râs dacă nu reuşesc să ajung sus, la jambon! Numai că niciun Winston Churchill nu se lasă el biruit de o amărâtă de bucată de carne! Aşa că fac bine şi intru în regimul de turbopisică, o iau la goană, sar, mai întâi pe cutia de carton şi-apoi o cârmesc mai departe, într-un al doilea salt, cât se poate de elegant, în direcţia jambonului De data asta, izbutesc să-l prind cu ghearele şi imediat mă agăţ strâns de el Miorlau! Am reuşit! Sunt agăţat de jambon şi, odată cu el, mă bălăbănesc serios în toate părţile Ochii îmi sunt fixaţi pe cameră şi trag nădejde că şi ea e fixată pe mine Fiindcă, nu-i aşa, dacă e ceva care să merite să fie privit în toată camera asta frigorifică, atunci acela-i numai şi numai smintitul de motan negru, care, îmbrăţişând strâns un jambon, atârnă de tavan şi se bălăngăneşte încoace şi-ncolo Deci, co-agenţi ai mei! Ce mai aşteptaţi? Scăpaţi-mi pielea odată! Scăpaţi-l pe Winston Churchill, înainte s-apuce să cadă de pe un jambon de Parma! Odată la cap băgat, niciodată uitat — Sărmanul şi iar sărmanul meu motan viteaz! rosteşte Kira, îngropându-şi faţa în blana mea şi strângându-mă cu putere la piept Simt cum inima-mi tresaltă în piept! Ştiam eu că toată nădejdea e în prietena mea! Cu doar câteva clipe înainte să mă lase de tot puterile în a mă mai ţine cu ghearele înfipte în jambon, au şi dat buzna în camera frigorifică trei dintre cunoştinţele mele: Kira, Sandro şi Werner — Şi ce rece eşti! Ăsta chiar e un om rău dacă a fost în stare să te lase să îngheţi de-a binelea! Kira rosteşte asemenea vorbe şi, în timp ce nu mai pridideşte să-mi mângâie blana, ochii i se îneacă în lacrimi Vai, dar ce bine mă mai simt! Zău dacă n-aş fi în stare să mă las ore-n şir răsfăţat în felul ăsta AŞ FI ÎN STARE, bine zis, fiindcă, la drept vorbind, n-avem timp pentru aşa ceva tocmai acum Cine ştie ce fac cu Odette şi cu Rosie ticălosul ăla de Dennis cu şi mai ticăloasa lui de Mona! Aşa că mă zbat, scap din strânsoarea drăgăstoasă şi sar din braţele Kirei, aterizând pe podea După care îmi fac roată o privire grăitoare „Hai odată, la vilă!” încerc eu să îi comunic din priviri, sperând să nu fiu înţeles greşit Din păcate, colegii mei omeneşti de acţiune se uită la mine ca mâţa-n calendar Hai că asta chiar că-i bună! Că doar a văzut şi Kira pe ecranul calculatorului că tipul bărbos de azi-dimineaţă nu e altul decât ajutorul de bucătărie al lui Sandro Şi că nu am aterizat nici eu, aşa, nitam-nisam, în camera asta frigorifică, ci că am fost închis acolo chiar de tipul cu pricina Chiar ar fi cazul să-i pice şi ei fisa şi să-şi dea seama că descâlcitul întregii încurcături nu s-ar afla decât la vilă! Kira, Sandro şi Werner se uită unul la celălalt şi ridică din umeri — Hm, ce are la il gatto? întreabă Sandro până la urmă — Pare că vrea să meargă undeva, îşi dă Werner cu părerea Dar unde? Măi, Kira, măi! Hai, porneşte-ţi şi tu creierul ăla odată! Şi când te gândeşti că voi, mergătorii pe două picioare sunteţi aşa de plini de voi că sunteţi fiinţe în stare să gândească Nu se spune că faceţi parte din specia lui homo sapiens, adică a omului pe care-l duce capul? Haideţi atunci şi dovediţi-i unui biet motan negricios că astea nu-s vorbe goale! Dar până şi Kira se uită încurcată când la mine, când la ceilalţi doi Mai apoi însă, îşi drege glasul şi grăieşte — Sandro, ce s-a văzut mai exact pe ecran? Trebuie să fi fost pe-acolo ceva care să ne fac să pricepem încotro vrea s-o apuce Winston! Sandro scutură din cap — Nimic, nici vorba de aşa ceva Mai intai am visto numai la ajutor de la mine de la bucataria Lucrat el în bucătăria şi, din cuando în cuando, a aduso lucruri de la depozit sau le-a pus înapoi La urma, cu puţino tempo înainte să vreau să aduc la voi il paptopul, l-am vezuto pe Winston călare pe Crudo di Parma Adică, la sus, pe jambon A venuto acolo, aşa, parca de la nicăieri! Nu am nicio habar, come de a ajuns la el în depozit! Nu cumva l-am incuiat-o io acolo azi dopo la masa? Werner scutură din cap — Nu, de-aşa ceva nici nu poate fi vorba, fiindcă atunci era cu mine, pe drum Trebuie să fi ajuns aici de capul lui, după ce-am plecat cu toţii Sandro se scarpină în cap — Atuncia io no ştiu nicio io De come io vazuto il gatto, am sunat immediatamente la voi Şi-am şi ajuns aci molto rapido, fortunatamente! De la fericirea! Miorlau! Să-ţi vină să-ţi smulgi mustăţile şi mai multe nu! Am auzit eu bine? Carevasăzică, nici vorbă să fi văzut Kira că Dennis era bărbosul de azi-dimineaţă şi, pe deasupra, ajutorul de la bucătărie al lui Sandro! Şi-atunci nici nu-i de mirare că nu i-a picat încă fisa Cum s-o fac să priceapă încotro trebuie s-o apucăm? Dar, înainte de toate: de ce? Ce simplu fusese pe vremuri, când încă mai eram în stare să ne citim unul altuia gândurile! Mă ghemuiesc înaintea picioarelor Kirei şi mă uit în sus, ţintă la ea Poate-o merge cumva şi-aşa Kira, citeşte-mi odată gândurile! Hai, simte şi tu ce-mi trece prin cap! Îmi iau privirea aia a mea, insistentă, de care mă mai pot sluji la o adică, şi încerc să-i trimit cumva prietenei mele gândurile care-mi trec prin cap: „Trebuie s-o scăpăm pe Odette din vilă! Trebuie s-o scăpăm pe Odette din vilă! Winston către Kira: Trebuie s-o scăpăm pe Odette din vilă!! TREBUIE S-O SCĂPĂM PE ODETTE DIN VILĂ!” Kira îngenunchează lângă mine — Winston, simt c-ai vrea să-mi spui ceva Dar ce anume? Cineva e în pericol, aşa-i? Pfff, în sfârşit, parcă-parcă am început şi noi să gândim cât de cât la fel! miorlăi din toate puterile — Pericolo? E pericoloso? întreabă Sandro Possibile ca chiar aicii să fie deja ceva cu otrava puso? Kira scutură din cap — Nu, nu cred Nu pot să vă explic, dar am o presimţire că e vorba de cineva care e în pericol Şi nu-i vorba de niciun client de-al tău E cineva care nu se află aici Asta încearcă Winston să-mi spună Adică ar trebui să scăpăm pe cineva Mai mult ca sigur! Asemenea unui şuvoi de apă rece, vorbele Kirei mi se preling pe şira spinării fiindcă-i limpede că prietena mea s-a prins deja de ce aveam de spus! Iar asta trebuie să se tragă de la cine ştie ce rest mărunţel rămas din ceea ce eram noi doi în stare cândva, lucru care ne lega pe-atunci într-atât Ei, atunci nu-mi rămâne decât să trag nădejde c-o să priceapă şi restul! Fac stânga-mprejur şi dau să ies din camera frigorifică Kira, Werner şi Sandro mă urmează Probabil c-o să se ţină şi mai departe după mine Numai că mai e o problemă: nu-s deloc sigur dac-o să fiu în stare să dau singur de vila aia plecând de-aici Kira ar trebui să fie cea care să ne conducă într-acolo Numai că pentru aşa ceva trebuie să-i dau de înţeles încotro aş vrea s-o apuc Uşa de la camera în care se află biroul lui Sandro e încă deschisă Îmi fac iute socoteala Ce-a spus Kira nu cu mult timp în urmă? Ceva despre ce minunat ar fi dacă aş şti să scriu, nu? Ei, dar n-ar strica să încerc! — Hei, acum ce mai vrei? se miră Kira, de îndată ce mă strecor pe uşă şi mă salt pe biroul lui Sandro Curioşi, mergătorii mei pe două picioare se iau după mine Eu unul iau la puricat din priviri blatul biroului O fi pe-aici, pe undeva, ceva de scris? Uite un creion lipit de un teanc de meniuri scrise şi un maldăr de hârtie de scris Îmi dau silinţa să-l apuc, dar n-am niciun pic de spor Nu reuşesc deloc să prind cu laba beţişorul ăla subţire Pe Sandro îl umflă râsul — Se părea, ca şi cuando ilgatto ar vrea scriere con creion! Ia te uita la tine aici, come face la motana – hahahaha! Asea un motana distractivo! Ia să vede la tine, cunoşti să scriere come chiami la tine! Aş fi vrut să pricep şi eu ce-o fi fost aşa de distractiv! Eu îmi dau toată silinţa, iar pe voi vă umflă râsul! Mai încerc o dată Degeaba Creionul îmi cade din nou pe blatul biroului — Da, şi eu am aceeaşi impresie, spune Kira, căzând pe gânduri Hai, Winston, poate să-ţi vin eu cumva în ajutor Mai bine să încercăm altfel Uite că mi-a şi venit o idee! Şi, cu aceste cuvinte, Kira ia creionul şi o foaie de hârtie şi mi le aşază pe amândouă chiar sub nas Sandro şi Werner se holbează la ea, fără să aibă nici cel mai mic habar despre ce-are de gând Kira să facă — Vreau să spun că am impresia, le explică prietena mea celorlalţi doi mergători pe două picioare, că Winston e în stare să citească şi să scrie Acum e rândul lui Werner să izbucnească în râs — Şi tu acum, Kira! Un motan care să poată să citească şi să scrie! Asta-i chiar nebunie curată! — O fi o nebunie Dar una cât se poate de adevărată! Şi-o să v-o şi dovedesc! În orice caz, sper să mai fie în stare de chestia asta Trece la treabă, înşirând în scris pe bucata aceea de hârtie toate literele alfabetului Începând cu A şi terminând cu Z Ştiu deja ce trebuie să fac cu ele În vizită Între timp, s-a făcut întuneric beznă, iar pe întunericul ăsta, vila e pur şi simplu impunătoare Culoarea spălăcită, gardul cuprins de rugină toate astea se pierd acum în noaptea neagră Casa pare să ne spună ceva de genul: „Nu care cumva să-ndrăzniţi să vă apropiaţi mai mult!” Aşa ni se arată dinaintea ochilor, rece şi parcă respingându-ne Numai că şi noi suntem de-a dreptul îndârjiţi şi nu ţinem seama de aşa un avertisment Am zis „noi”? Mda, bine În orice caz, mă refeream la mine şi la Kira Sandro are încă îndoielile lui, iar Werner nu-mi pare nici el prea convins — Allora, noi suntem aci, pentru che gatto a aratato şi lui la cele litere? Kira îi dă dreptate, clătinând din cap — Exact Că doar aţi văzut cu ochii voştri Nu încape nicio îndoială, astea au fost cuvintele pe care le-a spus pe litere: „Odette”, „prizonier”, „vila veche”, „Dennis” şi „răufăcător” Werner se scarpină în cap — Da, ce să zic, chiar c-a fost o minunăţie Ce mai, ca la circ Dar tot aşa de bine se poate să fi fost doar o întâmplare Vreau să zic cine a mai văzut un motan care să cunoască şi să folosească bine literele alea! — Ei, dar aţi fost cu toţii de faţă! Winston ştie să citească şi să scrie Doar v-am spus! Aşa se face c-a ajuns aşa de departe cu una dintre fărădelegile pe care le cercetăm noi Şi poate că asta are legătură cu şantajul Oricum ar fi, cu siguranţă are legătură cu faptul că cei care le vor rău animalelor se află pe-aici, prin preajmă Werner suspină — Dar ce ţi-a căşunat tocmai pe casa asta? — Păi e foarte simplu: am dat pe-aici azi-dimineaţă Şi-asta pentru că tocmai în casa asta locuiesc cei care tot pun prin cartier momelile alea otrăvite Şi, după cât se pare, Odette ar fi ţinută prizonieră aici Sandro priveşte încurcat, luat ca din oală — Dar cine estea la Odette? Şi ce avuto Dennis con tutto astea? Io lucrează con el deja de jumătate de la anno şi e uno tip de treaba — Odette e tot o pisică O prietenă foarte apropiată de-ale lui Winston Acum, bineînţeles că nu ştiu ce amestec are Dennis ăsta în toată povestea, că nici nu-l cunosc Eu zic să dăm telefon la poliţie, fiindcă odată ce-or să se apuce să scotocească prin toată casa, probabil c-o să dea şi de Odette Ce să zic, grozav plan! Pe dată mă şi pun pe tors — Vezi, Werner, rosteşte Kira, bucuroasă Winston e de-aceeaşi părere cu mine! — Ia stai! O clipă doar! rosteşte Werner, scuturându-şi capul cu hotărâre Nu putem să dăm, hodoronc-tronc, telefon la poliţie Cam ce crezi c-am putea să le spunem? Că ne-a dat în scris un motan că în casa asta locuieşte un răufăcător? O să ne ducă direct la nebuni! Nu, nu merge aşa! — Dar cum ar merge? Eu cred că în locul ăsta ceva tot e putred, dar ştii, putred rău de tot — Păi, foarte simplu, anunţă Werner, pe un ton care ne dă de înţeles că nu îngăduie să fie contrazis O să sunăm la uşă şi o să ne interesăm de Odette Şi mai vedem noi pe urmă ce s-o întâmpla — Vrei să suni la uşă? Bine, dar aşa nu faci decât să le atragi atenţia răufăcătorilor! i-o întoarce Kira, căreia nu i se pare tocmai bună o asemenea idee — Dacă or locui pe-aici nişte răufăcători?! Dar poate că totul o să se arate inofensiv şi ne lămurim pe dată ce şi cum — Tu chiar nu mă iei în serios, Werner! se plânge Kira Profesorul scutură din cap — Dimpotrivă, te iau chiar foarte în serios Că altfel nici n-aş îndrăzni să sun seara, la ora nouă, la uşa unor oameni pe care nu i-am văzut în viaţa mea! Sandro trage adânc aer în piept — Mamma mia, grande casino! Ce de brambureala! Zău, no stio dacă este asea de buona la idee Dar dacă zice la tine, Werner — Ei, bine, chiar aşa şi zic Werner dă în lături portiţa grădinii şi se îndreaptă cu paşi hotărâţi spre casă Eu, Kira şi Sandro îl urmăm, dar de la o distanţă care să ne dea oarecare siguranţă şi rămânem la câţiva metri de uşă, în vreme ce Werner catadicseşte să pună în funcţiune soneria de la intrare La început, nu se întâmplă nimic, dar, până la urmă, auzim paşi venind din hol Şi imediat mi se zbârleşte părul de pe ceafă Pentru că am ajuns să cunosc prea bine mersul ăsta! Uşa se deschide şi în prag apare Dennis — Da? Ce s-a întâmplat? întreabă el, cu glas deloc prietenos Aşa, dintr-o parte, pot să văd că Werner înghite-n sec L-a recunoscut de îndată pe Dennis ca fiind bădăranul arţăgos de azi după-amiază De partea cealaltă însă, Dennis nu pare să-l recunoască pe Werner — Bună seara Numele meu este Hagedorn Vă rog să mă scuzaţi pentru deranjul de la ora asta târzie, dar ne căutăm pisica O cheamă Odette E albă toată şi credem că a intrat în casa asta Aţi fi, vă rog, atât de amabil să ne lăsaţi s-o căutăm? Dennis se uită la el, după care privirea îi cade asupra mea — Scârnăvie blestemată! îi scapă pe gură Cum ai făcut de-ai scăpat din depozit? Credeam c-ai ajuns de mult un sloi de gheaţă! — Hei, nu cumva sunteţi cel care mi-a închis motanul în camera frigorifică a localului lui Sandro? Kira se repede în faţa lui Werner, postându-se înfuriată şi cu ochii scânteind de revoltă Dennis se dă un pas înapoi, pare să-şi facă scurt o socoteală, după care deschide gura şi, mirându-ne pe toţi, rosteşte pe un ton cât se poate de potolit: — Poftiţi, vă rog Nu v-am văzut pisica albă, dar nu mă deranjează s-o căutăm împreună Şi, cu aceste cuvinte, se întoarce şi intră în casă — Mona, avem pe cineva în vizită, strigă el Vino, te rog, şi cheam-o şi pe Sally cu tine! Nu pot să explic exact ce s-a întâmplat, dar, în clipa aceea, nu mi-a venit să mă las dus înăuntrul casei Văzându-i însă pe Kira şi pe Werner trecând pe lângă mine şi intrând, nu mi-a rămas nici mie altceva de făcut Arunc scurt o privire, doar-doar l-oi zări pe Sandro vârât în cine ştie ce cotlon Dar de unde! Ciudat, dar nici nu mai am timp să mă minunez, că mă şi grăbesc să-i prind din urmă pe ceilalţi doi, intrând cu ei în casă Nici n-am ajuns bine cu toţii înăuntru, că Dennis şi închide uşa după noi şi, până să ne dezmeticim noi, o şi încuie! În clipa următoare, dintr-o altă cameră, apare o femeie În mâini ţine arma de azi-dimineaţă! Sfântă sardină în ulei! Aşa o urmare nu-mi pică deloc bine! Dennis rânjeşte — Să vă fac prezentările! Soţia mea, Mona Şi Sally a noastră De cum e rostit numele de Sally, femeia începe să agite arma încoace şi-ncolo E clar, am picat cu toţii într-o cursă La capătul capătului În pivniţă duhneşte a mucegai, e frig şi umezeală, dar nimic nu mă mai impresionează Atât de mare mi-e bucuria că Odette şi Rosie sunt bine Ce-i drept, nu le pot vedea, căci Mona le-a vârât pe amândouă într-o cutie de carton În schimb, le aud cum mă strigă, iar glasurile le sună totuşi destul de normal — Winston! Tu eşti? Mă trag mai aproape de cutie — Da, eu sunt I-am adus cu mine pe Kira şi pe Werner — Minune! exclamă Rosie Atunci, se cheamă că suntem scăpate! — Ăăă chiar aşa de departe n-aş merge, zic eu cu jumătate de glas — Cum adică „chiar aşa de departe n-aş merge”? rosteşte Odette, surprinsă De parc-ar fi de mirare — Ăăă Adică, la drept vorbind, Mona şi Dennis ne-au cam luat prin surprindere şi pe urmă ne-au ameninţat cu arma şi ne-au închis şi pe noi aici — O, nu! De data asta, nu mai pare surprinsă, ci mai degrabă dezamăgită Iar eu mă simt cât se poate de rău, pentru că nu mă mai dau super-agent, ci super-ratat! — Şi-acum ce facem, Werner? întreabă Kira deznădăjduită — Acum chiar că sun la poliţie Aş fi putut s-o fac de la bun început Că mare dreptate ai avut! Ah, slavă cerului că are Werner un telefon mobil la el! Se scotoceşte adânc într-unul din buzunarele pantalonilor şi-l scoate la iveală — Fir-ar să fie! izbucneşte el N-am semnal! — Hehe, zidurile astea vechi nu lasă nimic să treacă prin ele, răsună râsetele batjocoritoare ale lui Dennis, care se înfiinţase pe nepusă masă în pivniţă Cum era de aşteptat, a adus-o cu el şi pe Mona, cu tot cu armă Sfântă sardină în ulei! Azi chiar că nu-i ziua mea norocoasă! Dennis se propteşte înaintea noastră şi-şi încrucişează braţele la piept — Neroadele astea de patrupede n-o să iasă în vecii vecilor de-aici, ca să nu mai spun că şi voi o să putreziţi lângă ele — Sunteţi complet scrântit! i-o trânteşte Werner, buimăcit — Se prea poate Dar ce mai contează? Casa asta e blestemată Cum nouă ne-a adus numai belele, exact asta o să vă aducă şi vouă Mona se trage mai aproape de el şi-i întăreşte spusele, înclinând din cap — Chiar aşa Casa asta a fost a mătuşii mele, Adelheid În vreme ce o îngrijeam, îmi făceam socoteala că am tras lozul cel mare Fiindcă eram singura ei rudă în viaţă, urma să-i fiu şi singura moştenitoare O vilă ca asta făcea o adevărată avere! N-ar mai fi trebuit să mai muncesc niciodată Şi ce m-am bucurat când, în sfârşit, bătrâna a dat ortul popii! — Am ştiut eu! Vipera asta s-a îngrijit de stăpâna noastră numai fiindcă-şi făcuse planuri de chiverniseală! rosteşte Rosie dinăuntrul cutiei de carton, pufnind Am simţit eu de la bun început că ceva nu era în regulă cu ea — Credeţi-mă, Dumnezeu mi-e martor că nu mi-a făcut nicio plăcere să-i port de grijă, îi dă Mona înainte Nouăzeci şi doi de ani! De ce o fi trebuit să-ntindă de viaţă până la vârsta asta? — N-aveţi N-aveţi pic de ruşine! V-aţi băgat pe sub pielea sărmanei bătrâne numai şi numai ca să puneţi mâna pe averea ei Nu sunteţi decât o profitoare, o repede Werner indignat — Calmează-te, bătrâne! îl pune Mona la punct „Sărmana bătrână” n-a fost decât o jigodie! Dar nu m-am prins decât după ce-a murit Dennis încuviinţează, dând din cap şi aruncând o căutătură întunecată — De cum a fost deschis testamentul, povesteşte Mona mai departe, s-a dovedit că Adelheid a lăsat casa Asociaţiei de Protecţie a Pisicilor Ni se dădea voie să locuim în ea, ce-i drept, dar numai ca nişte chiriaşi Ptiu! Şi, fără să se ruşineze câtuşi de puţin, Mona scuipă pe jos — Şi-asta numai din cauza grijii ce-o avea faţă de pisici! Ne-am descotorosit imediat de amândouă pisicile Sau cel puţin aşa am crezut noi Fireşte, biata Mona nu mai putea locui cu ele sub acelaşi acoperiş, când ştia că din cauza lor pierdusem totul Mona izbucneşte într-un râs smintit — Exact! Pur şi simplu nu mai suportam! Atunci am început să ne punem planul în aplicare! În primul rând, am dat în judecată Asociaţia de Protecţie a Pisicilor! Am atacat în justiţie testamentul Sunt sigură că mătuşa Adelheid era cu minţile rătăcite atunci când s-a apucat să-şi facă testamentul Baborniţa era aşa de ramolită, de nu mai ştia nici ea ce scria pe-acolo Dennis ne dă ocol, cu arma pregătită — Dar ştiţi şi voi cât de scump e un asemenea proces Cheltuieli de judecată, avocaţi totul costă bani! Aşa că, din păcate, contul nostru s-a golit repejor La prima înfăţişare am pierdut şi sunt sigur că judecătorii au fost cu toţii plătiţi de mafia pisicilor Mafia pisicilor? Oh! Dumnezeule! Chiar c-am încăput pe mâinile unor oameni care urăsc din tot sufletul lăbuţele moi! Milostiv zeu al pisicilor, dacă ai vrea să-mi împlineşti o dorinţă cu-adevărat dintre CELE BUNE, acum ar fi prilejul cel mai nimerit! Te rog, fă cumva şi scoate-ne de-aici teferi şi nevătămaţi! Că tare n-aş vrea să-mi petrec ultimul cesuleţ din viaţă în pivniţa asta! — Aşa se face că urma să mergem la tribunal pentru a doua înfăţişare, povesteşte Dennis, cu aceeaşi mutră întunecată Fiindcă nu mai aveam nicio leţcaie, mi-am luat ceva de lucru în plus la amicul tău, Sandro, care căuta un ajutor la bucătărie M-am prezentat, iar el m-a angajat imediat Cum era de aşteptat, cei patru sute de euro pe care-i câştigam pe lună nu ne ajungeau nici pe departe Pufneşte apoi într-un râs amar — Aşa am observat că Sandro făcea parale frumoase cu localul lui şi mi-a dat prin cap ideea cu şantajul La urma urmei, s-ar mai fi făcut în felul ăsta şi ceva dreptate Oricum eram prost plătit Cum Mona lucrează cu chimicale într-un laborator, a fost floare la ureche să facă rost de otravă Cu cincizeci de mii de euro am fi izbutit, dintr-un foc, să acoperim plata avocaţilor şi cheltuielile de judecată, ba ne-ar fi rămas şi ceva de pus de-o parte Mai mult nici nu ne trebuia Dar nu încăpăţânatul de italian n-avea chef să plătească! Pare-se că v-a povestit şi vouă de şantaj, nu-i aşa? O secătură! Înclinând din cap, Mona îi dă din nou dreptate — Mda, zău dacă oamenilor ăstora nu li s-a urât cu binele La fel şi cu adunătura aia de nenorociţi de la Asociaţia de Protecţie a Pisicilor Şi-au făcut socoteala c-o să las totul baltă, nu? Continuarea procesului era o necesitate dar după ce am rămas pe uscat, după cea dintâi înfăţişare, m-am hotărât să le fac pe toate pisicile din Hamburg să plătească Atunci ar fi văzut şi nemernicii ăia de apărători ai animalelor cum stă treaba Am pregătit momeli cu arsenic şi cu grăunţe pentru stârpit melcii şi le-am împrăştiat peste tot prin cartier La asta m-a ajutat şi Dennis Grozav, nu? Cu siguranţă că au crăpat multe dintre nenorocitele alea de lighioane! După asemenea vorbe, se pune pe un râs într-atât de isteric, că glasul i se frânse Pe mine mă cuprinde spaima, chiar groaza Mă lipesc strâns de cartonul cutiei, trăgând nădejde ca Odette şi Rosie să nu priceapă prea bine ce tot trăncăneşte Mona — Dumnezeule, Winston, o aud însă pe Odette, vorbindu-mi în şoaptă Asta-i nebună de-a binelea! Să sperăm că ne scoate cineva cât mai repede de aici! Adică, până la urmă tot au auzit! Mă simt mic şi neputincios Şi cât de mult mi-aş fi dorit s-o scutesc pe draga mea Odette de toată tărăşenia asta! Werner îşi drege glasul — Ăăă, oricâtă înţelegere aş avea pentru situaţia dumneavoastră grea Nu văd ce legătură avem noi cu ea Doar nu vă închipuiţi c-o să puteţi să ne ţineţi aici la nesfârşit O să-nceapă să ne caute şi atunci — Ia mai tacă-ţi fleanca, tataie! îi taie vorba Dennis, cu grosolănie Cum sare Sandro cu mălaiul, ne şi luăm tălpăşiţa Lăsăm baltă judecata şi casa şi n-are decât să se bucure Asociaţia de Protecţie a Pisicilor de dărăpănătura aia Mai cu seamă când or da aici, în pivniţă, peste ce-o mai rămâne din voi! Luăm biştarii şi ne oprim de-abia în Thailanda, că pe-acolo, cu-atâta bănet, e trai pe vătrai — Chiar aşa, îi dă dreptate Mona Nu credeam c-o să renunţ la judecată, dar am ajuns la capătul puterilor Măcar sunt mulţumită că Odette şi Rosie o să-şi afle sfârşitul binemeritat Ce s-o alege de voi, restul, nu prea mă interesează La urma urmei, voi sunteţi de vină că vi s-a urcat la cap să le purtaţi de grijă unor nenorocite de pisici Ceea ce înseamnă că nu mai încape NICIUN LA REVEDERE! Şi, punându-se din nou pe râsul ei isteric, se răsuceşte pe călcâie şi o apucă în direcţia uşii pivniţei, cu Dennis după ea OK S-a zis Gata Până aici ne-a fost Sfârşitul ne e pecetluit Aud cheia de la uşa pivniţei răsucindu-se în broască Deodată însă, răsună o bubuitură cumplită şi mă orbeşte o lumină cu strălucitoare Ce o mai fi şi asta? Crăciun fericit! — Şi pe urmă a explodat grenada aia orbitoare! Credeţi-mă pe cuvânt Explozia a fost într-atât de strălucitoare, că-n următoarele minute n-am mai văzut nimic! Înconjurată de nepoţii şi nepoatele lui Werner, Kira sta sub pomul de Crăciun şi povesteşte extraordinara noastră salvare din adâncul pivniţei Fetiţe şi băieţi, cei mici sunt cu gurile căscate Ce mai, Kira e vedeta petrecerii Unde mai pui că, de emoţie, cei mici au uitat să-şi scoată flautele Ce să zic, un efect secundar cu deosebire de îmbucurător Faţă de povestea Kirei, nici măcar Moş Crăciun, sosit la faţa locului cu puţin timp în urmă pentru a împărţi darurile, nu mai are prea mult succes Şi nici n-a apucat el bine să plece, că turma de copii iaraşi i-a cerut Kirei să spună povestea de la capăt Adevăru-i însă că toată tărăşenia e foarte palpitantă Şi-apoi, faptul că are un sfârşit fericit mă face, pe mine cu deosebire, să nu-mi mai încap în piele de fericire După strălucirea aia stridentă, totul s-a petrecut cu cea mai mare repeziciune: un grup de poliţişti mascaţi au luat casa cu asalt, i-au prins şi i-au încătuşat pe Mona şi pe Dennis, iar pe noi ne-au eliberat din pivniţă Asta ar fi varianta scurtă a poveştii În realitate, totul a durat mai mult, dar asta numai până când m-am lămurit că mascaţii cu pricina nu erau decât poliţişti care nu doreau decât să ne salveze La poliţie sunase nimeni altcineva decât dragul de Sandro În clipa în care a auzit că Dennis, ajutorul lui de la bucătărie, era ticălosul care m-a închis în camera frigorifică, şi-a dat seama că tot Dennis era amestecat şi în treaba cu momelile otrăvite Italianul a ales, plin de isteţime, să nu intre alături de noi în vilă O idee de-a dreptul strălucită Nici nu vreau să-mi închipui cum s-ar fi putut încheia seara aceea groaznică! Când, uitându-se pe fereastra ce da în hol, l-a văzut pe Dennis ameninţându-ne cu arma, Sandro a ştiut imediat ce-i rămăsese de făcut — Amo sentito come lovitura de la moale de cap cândo l-am reconoscuto la Dennis în aceea vila, întregeşte Sandro, agitat nevoie mare, povestea Kirei Chiar aşa, uşa deschide şi sorpresa! Surpriză! Vede io la Dennis! Şi come vorbit urât la il gatto, am ştiut rapido că Dennis era ticălos răufacatore! Mamma mia, mi-am ziso la mia sinea, mai bene nu merg la înăuntru de la casa Werner se apropie de noi şi râde — Da, Sandro, ai avut o intuiţie nemaipomenită, în vreme ce eu am fost pur şi simplu aiurit Slavă Domnului că, până la urmă, totul s-a terminat cu bine Un lucru e sigur: eşti eroul nostru! Sandro îşi ridică mâinile, parcă apărându-se — Ma no! Nicio vorba! Io crede la mine că erou adeverrato e Winston! Il gatto bravo! Motanul cel corragioso! Fiindcă şi dacă no l-ar fi sospettat şi nu l-ar fi urmarito el la Dennis, atuncea nici la noi nu ar fi dat în cap, cum se potrivit la toate Allora, Winston: bene făcuto! Kira se ridică de la locul ei şi ni se alătură — Ai dreptate, Sandro Winston e un adevărat supermotan Prietena mea se-apucă să mă scarpine pe după urechi, iar pe mine mă cuprinde aşa o căldură şi-o stare de bine Mai ales că Odette se trage şi ea mai aproape de mine — Trebuie să recunosc: ai scos-o frumuşel de tot la capăt O noapte petrecută în camera frigorifică cât curaj pe tine! Spike şi Caramel s-au arătat foarte impresionaţi când le-am povestit aventura noastră! Dar şi Tom, şi Pauli, când au trecut pe-aici mai devreme, i-au spus Kirei că motanul ei e cel mai curajos din lume Ia să nu fi avut blană neagră pe urechi, să vezi cum mi s-ar fi înroşit precum tăciunii aprinşi Dar, de fapt, pe sub blană, probabil că aşa şi sunt! Dacă ar fi fost după mine, aş fi lenevit ore-n şir lângă Odette, pe covor Numai că nu mi-e dat să am parte de aşa ceva, căci lângă pomul de Crăciun se înfiinţează babuşca, bătând din palme cu putere — Masa gata Veniţi cu toţii, altfel se rrrăceşte! Doamna Hagedorn se ridică de pe canapea şi se îndreaptă către masa aşternută festiv, pe care Ana şi babuşca o încărcaseră cu tot felul de bunătăţi Mie-mi lasă gur ăăă botul apă ce drag mi-ar fi să iau şi eu loc la masă! Dar poate că azi mă aşteaptă şi pe mine ceva deosebit în castronel Nici prin gând nu-mi trece că, într-o zi atât de importantă, babuşca mi-ar servi mâncare din conservă Sandro aruncă scurt o privire asupra mesei — Molto bene, dar credo la mine că e lipsa de ceva Momento, aduce io! Babuşca se uită mirată în urma lui — Ce vorbe este la astea?! Cum adică „lipsă de ceva”? Miorlau! Asta a fost curată obrăznicie din partea lui Sandro şi, întrucâtva, inconştienţă! Când vine vorba de mâncare, nu te-apuci să îi reproşezi babuşcăi c-ar lipsi ceva fără să scapi nepedepsit Sper din tot sufletul ca seara plină de armonie de până acum să nu se termine urât! Până şi neroada aia de Beate clatină din cap — Doamnă Kovalenko, nici eu nu-mi dau seama ce vrea să spună Sandro Părerea mea e că dumneavoastră şi fiica dumneavoastră sunteţi pur şi simplu gazdele perfecte! Ce mai, un adevărat noroc pe capul cumnatului meu! Hopa! Ce-mi aud urechile! Nu cumva vinul fiert servit înainte de împărţirea darurilor să-i mai fi înmuiat Beatei vorbele? Sau poate se trage de la faptul că, de cum au intrat pe uşă, mama lui Werner şi sora lui, Simone, au tras-o de-o parte pe Beate şi au dăscălit-o niţeluş Ce-i drept, n-am prins chiar toate câte au discutat ele cu Beate, dar cât am prins mi-a fost de-ajuns De exemplu, atunci când i-au zis „mai stăpâneşte-te şi tu” sau „tânăra pare foarte de treabă” sau „totul e bine, dacă Werner e aşa de fericit” Mi-era limpede că atât mama lui Werner, cât şi sora lui ţineau ca seara să le tihnească tuturor şi ca Ana să nu se simtă stânjenită! Prea bine! Trag însă nădejde ca taman Sandro să nu fie cel care să strice bunătate de armonie! Uşa de la sufragerie se dă din nou în lături, iar în prag apare Sandro, încărcat din greu, ca un cal de povară Italianul cară DITAMAI sticloaia, două buchete înfoiate de flori şi o punguţă Aşază totul pe măsuţa de lângă canapea şi apoi se întoarce către toţi cei de faţă, care îl fixează cu ochii plini de mirare — Allora, io o să fie scorto, pentru că avem foame la toţi şi se mai şi simte a ceva gustoso Ale mele dragi Ana şi babuşca molto mulţumire pentru invitaţia amabila din aceasta sera! Şi, cu asemenea vorbe şi o plecăciune desăvârşită, le întinde doamnelor florile — Este foarte frumos ca, după aşa de molto zapăceala, să mai poţi sărbători la Crăciun con amicii precum voi Cuand am fosto anunţiato de la poliţia că trebuie să rimanere în Hamburgo în următoare zilele pentru deponerea de la martoria şi nu potut plecare la Italia, mi-am zis c-o să fie la nevoie să stau singur-singorelo Aşa ca: Molto grazie! Ia apoi de pe masă sticla pântecoasă, pe care i-o întinde lui Werner — Şi tu, mio caro Werner, estea la tine uno amico de-adeverrato şi mi-ai ajutato să scap de la raufacatore de om de Dennis Mulţumesc! Această sticlă uriaşa de şampanie e per tine, şi pe ea aş dori s-o bem cu mare drago împreuna, con tine şi con tua famiglia Apoi, în încheiere, apucă punga şi îngenunchează — Asea, iar acum cel mai importante ajutore: Il gatto nero, Winston Caro Winston, dragă Winston stio, am spus-o molto devreme, dar o fado con plăcere încă una data! Este la tine asaa de motan viteazo şi ai scapato şi la mine, şi la mia negustoria Şi de aceea, singur azi, numai pentru la tine vitello tonnato, adugă el, zâmbind Şi, garantato, fără de otrava! Molto delicioso! Sandro râde, iar mergătorii mei pe două picioare îi dau dreptate, veseli nevoie mare Sunt impresionat de aşa minunăţie de cadou! Kira aleargă până în bucătărie, de unde se întoarce cu două castronele — Că sigur capătă şi Odette ceva, nu? Mă pun de îndată pe tors Mai încape vorbă? Când, în sfârşit, se-aşază toţi oamenii la locurile lor, se ridică doamna Hagedorn şi se-apucă să bată uşurel cu furculiţa în paharul de şampanie — Nu vă speriaţi o să vorbesc scurt Dragă doamnă Kovalenko, dragă Ana, dragă Kira! Mă bucur nespus pentru invitaţia de a petrece seara de Ajun împreună În numele tuturor celor din familia Hagedorn, daţi-mi voie să vă urez din toată inima bine aţi venit în familia noastră Şi vă doresc un Crăciun fericit! Ana străluceşte toată, babuşca înclină din cap cu demnitate şi uite-l acum şi pe Werner al meu că se ridică de la locul său, se-ndreaptă către Ana, o apucă de mână şi o sărută! Cei mici se pun pe chicotit, iar cei mari scapă, printre aplauze, numai „Oh!” şi „Ah!” Până şi Beate pare nespus de fericită Odette mă împunge într-o parte — Hei, şi cu mine cum rămâne? Răspunsul meu la aşa întrebare? Foarte simplu: niciunul Fiindcă eu unul prefer să las faptele să vorbească Şi, dintre toate câte le-aş fi putut face, aleg să-mi frec şi eu duios nasul de năsucul ei! CRĂCIUN FERICIT! Mulţumiri Iată că Winston a ajuns să treacă deja prin patru aventuri iar eu mă bucur NESPUS de nenumăratele e-mail-uri îndatoritoare, desene şi, în general, îmbărbătări minunate primite de la cititorii lui, mai mici sau mai mari! Pentru toate acestea, aşadar, e timpul să le adresez tuturor mii de mulţumiri! Mulţumiri deosebite îi aduc şi minunatei echipe care se află în spatele lui Winston şi se îngrijeşte să-i asigure un cămin mai mult decât primitor la editura Loewe O oarecare tristeţe tot mă încearcă însă în această privinţă, căci, după cele trei cărţi cu Winston lucrate împreună cu Christiane Rittershausen, redactorul lor, aceasta s-a mutat la München Din motive sentimentale Acum, aşa cum e de fapt şi firesc, împotriva unei astfel de puteri, mai presus de oricare alta, până şi cel mai isteţ motan din lume rămâne neputincios Dragă Christiane, mii de mulţumiri pentru colaborarea minunată de până acum şi numai bine pe acolo, prin Minga! Noi – eu şi Winston – o să-ţi ducem dorul! Dar sperăm că, odată şi-odată, tot o să mai apucăm să lucrăm împreună la vreo cărticică Se-nţelege că mulţumiri îi aduc şi echipei de acasă: Bettina şi Bernd, echipă întregită de curând de Sarah Sunteţi cei dintâi cititori şi sfetnici ai mei şi, fireşte, şi cei mai buni; nu puţini sunt cei care ar dori să aibă parte de un aşa ajutor! Last but not least, cum zic englezii, adică „mai la urmă, dar nu în ultimul rând”, mulţumirile mele se îndreaptă şi către echipa tinerelor Scheunemann-iţe, căci Kira, Tessa şi Greta sunt cei mai aprigi critici, chiar mai aprigi decât v-aţi putea închipui Dar asta nu le face decât bine manuscriselor mele şi, tocmai de aceea, le adresez multe mulţumiri pentru sfaturile lor bine intenţionate şi vorbele fără înconjur! Frauke Scheunemann, născută în la Düsseldorf, este doctor în Drept A lucrat ca voluntară NDR, iar apoi ca jurnalistă şi purtătoare de cuvânt Din începe să scrie şi, împreună cu sora ei, Wiebke Lorenz, publică sub pseudonimul Anne Hertz romane de mare succes Cărţile tipărite sub numele Anne Hertz au depăşit un milion de exemplare vândute În a apărut primul roman semnat Frauke Scheunemann, Dackelblick, care a devenit imediat un bestseller şi a dat startul unei îndrăgite serii Frauke Scheunemann este căsătorită şi locuieşte la Hamburg împreună cu soţul ei, cei patru copii ai lor şi câinele Elmo 